(5 ޖޫން 2018 އާ ގުޅޭ) -- "އަހަރެން ވަންނަންތަ؟" ނިތްކުރީގައި އެއްއަތް ބާއްވާލައިގެން އޮތް އަރްސަލްއަށް ނިމްރާގެ އަޑުއިވުމުން އެނދުން ތެދުވެވުނެވެ. އެނދުގެ އަރިމަތީގައި އިށީނދެލައިގެން ނިމްރާއަށް ބަލަން އިނދެ އަރްސަލް ބޯޖަހާލިއެވެ. އެއާއެކު ނިމްރާ އެތެރެއަށް ވަދެ ދޮރުލައްޕާލިއެވެ.\n"ކީއްކުރަން ތި އައީ؟ ސިޓިންރޫމުގައި މީހަކު ނެތީތަ؟" އަރްސަލްގެ އަޑުގައި ނުރުހުމުގެ އަސަރުވިއެވެ.\n"ހަލަފް އެބައިން... އޭނާއަށް އެނގޭނެ އަހަރެން މި ކޮޓަރިއަށް ވަންކަން. އަހަރެން ވަނީ ކޮޓަރީގެ ވެރިފަރާތުގެ ހުއްދަ ލިބުނީމައެއްނު. އެކަމަކު ހީވަނީ އަހަންނަށް މިކުރެވުނީ ރަނގަޅުކަމެއްނޫންހެން... އަހަރެންދެކެ ހިތްހަމަނުޖެހިފަ ދޯ ތި އިނީ. އެހެންވިއްޔާ ދަނީ... ފަހުން ވާހަކަދައްކާނީ" ނިމްރާ އެނބުރި ދޮރުގެ ތަޅުގައި ހިފާލަންވާއިރަށް އަރްސަލް ގޮވާލިއެވެ.\n"މަޑުކޮށްބަލަ!" އަރްސަލް ބުނެލިއެވެ. ނިމްރާއަށް ބަލަން އިނދެފައި އަރްސަލްގެ ކައިރިން އެނދުގައި އެއްއަތް ޖައްސާލައި ބޮލުން އިޝާރާތްކޮށްލީ އެ ތަނުގައި ނިމްރާ އައިސް އިށީނުމަށެވެ. އަރްސަލް ދެއްކި ތަނުގައި ނިމްރާ އައިސް އިށީނުމާއެކު އޭނާ ވާހަކަ ދައްކަން ފެށިއެވެ.\n"ސްކާލެޓް! ޔޫ ކާންޓް ގޯ. އަހަރެން ހުއްދައެއްނުދޭނަން... އަހަރެން އެއްވެސް ވަރަކަށް ޤަބޫލެއް ވެސް ނޫން. ހަލަފް ބުނާހާ ގޮތަކަށް ނުޖެހޭނެ އެއްވެސް ކަމެއްކުރާކަށް. ޕްލީޒް ސްކާލެޓް... ބުނޭ ނުދާނަމޭ... އައި ޑޯންޓް ވޯންޓް ޓު ފޯސް ޔޫ... ޕްލީޒް... ނުދާނަމޭ ބުނެބަލަ. އަހަރެން ބޭނުމެއްނޫން އެމީހުންނާ ސްކާލެޓް ބައްދަލުކުރާކަށް. އައި ކާންޓް ލޫސް ޔޫ ޓޫ" އަރްސަލް އެންމެ ފަހުން ބުނެލި ޖުމްލަ އިވުނީ ވައި އަޑުންނެވެ. އިސްޖަހާލި އަރްސަލްއަށް އިސް އުފުލާލަން ޖެހުނީ އޭނާގެ މޫނުގެ ދެފަރާތުން ނިމްރާގެ އަތްތިލައިގެ ބީހުން އިޙްސާސް ވެގެންނެވެ. އަރްސަލްގެ މޫނުގެ ދެފަރާތުން ހިފަހައްޓާލައިގެން އިން ނިމްރާގެ އަތްތިލައިގައި އޭނާ އަތްޖައްސާލަމުން ހަތަރުކަޅި ހަމަކޮށްލިއެވެ. ނިމްރާ ލުއި ހިނިތުންވުމެއް ބަދަލުކޮށްލީ އެވަގުތުއެވެ.\n"އަހަރެން މި އައީ ހަލަފްއާއެއްކޮށް ނުދާނަންކަން ބުނަންވެގެން. އަރްސަލް ނުރުހޭކަމެއް އަހަރެން ނުކުރާނަމޭ ހަލަފް ގާތު ބުނިން... އިޓްސް ދި ޓްރުތް... އަހަރެން ނުދާނަން" ނިމްރާގެ ވާހަކަތައް އިވުމާއެކު އަރްސަލްއަށް ހިނިތުންވެވިއްޖެއެވެ.\n"އަހަރެން ނުރުހޭކަމެއް ސްކާލެޓް ނުކުރާނަންތަ؟... ޕްރޮމިސް މީ" އަރްސަލް އަހާލީ އިވުނު އެއްޗެއް ޔަގީން ކުރަން ބޭނުންވެފައި ހުރި މީހަކު ފަދައިންނެވެ. ނިމްރާ އާނއެކޭ ބުނުމުގެ ގޮތުން ބޯޖަހާލިއެވެ.\n"އޯ ސްކާލެޓް!... ޔޫ ޓްރޫލީ އާ މައިން" އަރްސަލްއަށް ބަޔާންކުރަން ދަތި އުފާވެރިކަމެއް ކުއްލިއަކަށް ލިބުނު ކަހަލައެވެ. އެއްވެސް ސުވާލުކުރުމެއްނެތި އަރްސަލްގެ ހިތްހަމަޖައްސައިދިނުމަށް ހަލަފްއަށް ނޫނެކޭ ނިމްރާ ބުނުމުން އަރްސަލް ވަރަށް ބޮޑަށް ހިތްހަމަޖެހުނެވެ. އޭނާއަށް މި އައި ބަދަލެއް ނިމްރާއަށް ވިސްނައިގަންނަން ނޭނގިފައި އިންދާ ކުއްލިއަކަށް އޭނާގެ ގައިގާ އަރްސަލް އޮޅުލައިގަތުމާއެކު އެނދުމައްޗަށް ވެއްޓިގަތެވެ.\n"ވަޓް އާ ޔޫ ޑުއިން... ލެޓް މީ ގޯ" އަރްސަލްގެ ގައިމަތީ އޭނާގެ އެ ބާރުގަދަ ދެއަތުގެ ތެރޭ ހައްޔަރުވެފައި އޮތް ނިމްރާ ބުނެލިއެވެ. އަދި ސަލާމަތްވާންވެގެން ދެއަތަކަށް ޖެހިލަން އުޅެ ވެސް އެކަން ވެސް ކާމިޔާބުވާގޮތެއްނުވިއެވެ.\n"ޔޫ ކޭން ޓްރަސްޓް މީ" އަރްސަލް މަޑުމަޑުން ބުނެލިއެވެ. ނަމަވެސް އެ އަޑު ނިމްރާ ނޭހިއެވެ. އެއަށްވުރެ އަރްސަލްގެ ހަށިގަނޑުގެ މައްޗަށް ނިމްރާގެ ހަށިގަނޑުގެ ބަރު ދޫކޮށްލަން ޖެހުމުން އެކަމާ އޭނާ އޮތީ އުނދަގޫވެފައެވެ. ތެދުވަން ކުރެވެން އޮތް ކަމެއްވިއްޔާ ކުރަމުން ދިޔައެވެ.\n"ބޭބީ ސްޓޮޕް ކިކިން އެންޑް ރިގްލިން... ޔޫ އާ ވޭކިން ދި ލިޓްލް މޮންސްޓަރ" ހެމުން ހެމުން އަރްސަލް ބުނެލިއެވެ. ކުޑައިރުކޮޅެއް ކުރީން ރުޅި އައިސްފައި ހުރި މީހަކުހެން މިހާރު އޭނާ ހީނުވެއެވެ. އަރްސަލް ބުނި އެއްޗެއް ނިމްރާއަށް ފަހުމް ނުވާކަން އެ ލޮލުގައިވި ހައިރާންކަން ރަމްޒުކޮށްދެއެވެ. އަދި އަރްސަލްގެ ދެއަތް ނައްޓާލަން ތެޅި ފޮޅެމުންދިޔައެވެ.\n"މައި އިނެސެންޓް ސްކާލެޓް" އަރްސަލް ވައި އަޑުން ބުނެލިއެވެ. އަދި ބޯ ހިއްލާލާ ނިމްރާގެ ކަންފަތް ދޮށުގައި ސިއްރެއް ބުންޏެވެ. ހަމަ އެހިނދު ނިމްރާގެ ހަށިގަނޑު ހަރުކަށިވެލިއެވެ. ހަރަކާތެއް ވެސް ކޮށްނުލާ އޭނާ ހުއްޓުން އަރާފައި އޮތެވެ. ނިމްރާގެ ހަރަކާތްތަކަށް އައި ބަދަލުން އަރްސަލް ބުނަން ބޭނުންވި އެއްޗެއް މިފަހަރު ނިމްރާއަށް ސާފުވެއްޖެކަން ޔަގީންވިއެވެ. އެކަން އެނގި އަރްސަލް ފެށީ ހޭށެވެ. ނިމްރާ ލަދުގަތީކަން އޭނާގެ މޫނަށް އަރަމުންދިޔަ ޖަންބުކުލައިން އަރްސަލްއަށް އެނގުނެވެ. ނިމްރާއާއެކު އަރްސަލް މަޑުމަޑުން ފުރޮޅިލިއެވެ. އެއާއެކު ނިމްރާގެ ބުރަކަށި މަޑުތަންމަތީގައި ޖެހުނެވެ. އަރްސަލް އެއްއަތުގެ ބާރުގައި ހަށިގަނޑު ކުޑަކޮށް ހިއްލާލައިގެން އޮތްއިރު އަނެއްއަތުން ނިމްރާގެ ކޯތާފަތުގައި ފިރުމާލިއެވެ. އެ ދެ ލޮލުގައިވި އަސަރުތައް ނިމްރާގެ ހިތް އަވަސްކުރުވަމުންދިޔައެވެ. ކެތްކުރަން ދަތިވުމުން ނިމްރާގެ މިނިވަންވެފައިވި ދެއަތުން ކުރެ ވައަތް ހިއްލާލާ ލޯ މަތީ އަތް ބާއްވާލީ އަރްސަލްއަށް އެ ލޯ ފޮރުވާލުމަށެވެ. އިރުކޮޅެއް ކުރިން ސަލާމަތްވާން ތެޅިފޮޅުނު ނިމްރާ މިހާރު އޮތީ ހަރަކާތެއްކޮށްލަން ވެސް ނުކެރިފައެވެ. ހިތުގެ ހިނގުން އަވަސްވަމުންދިޔަ ވަރަކަށް އަރްސަލްއަށް ބޭނުންވަމުން ދިޔައެވެ. އެ ލޮލުގައިވި އަސަރުތައް އަރްސަލްއަށް ފެނި ނަފްސު ބޭޒާރުވެދާނޭ ނިމްރާއަށް ހީވީއެވެ. ނިމްރާގެ ނޭވާއަށް ބަދަލު އައިއިރު އޭނާގެ މޫނާއި ކަނދުރާއާ ދިމާއާށް އެޅެމުންދިޔަ އަރްސަލްގެ ނޭވާއަށް ވެސް ބަދަލުތަކެއް ވަނީ އައިސްފައެވެ. އަރްސަލްގެ މޫނުގައިވި އަސަރުތައް ނިމްރާއަށް ނުފެނުނު ކަމުގައިވިޔަސް އޭނާގެ ބީހުންތައް އިޙްސާސް ކުރެވެމުންދިޔައެވެ. އަރްސަލްގެ ކުދިކުދި ބޮސްދިނުންތަކުން ނިމްރާގެ އިޙްސާސްތައް ފުންވަމުންއައެވެ. އަރްސަލްގެ ތުންފަތުގެ މަސްތުކަން ލިބިގެން ދިޔަ ހިނދު ބޭއިޚްތިޔާރުގައި ނިމްރާއަށް ލޯ މަތިން އަތް ހިއްލާލެވިއްޖެއެވެ. އަދި އަރްސަލްގެ ކަނދުރާގައި ދެއަތްއަޅުވާލާ ގާތަށް ދަމާލިއެވެ. ނިމްރާ އިޖާބަދިނުމުން އަރްސަލްގެ ތުންފަތް ހިނިތުންވުމަކަށް ދެމިލިއެވެ. އަރްސަލްގެ އަތުގެތެރެއަށް އޭނާގެ ބީހުންތަކަށް މަރުޚަބާ ކިޔަމުން ޖަޒުބާތުތަކާއި ހަށިގަނޑުގެ އެދުންތަކުން ބެހެމުންދިޔަ ނިމްރާއަށް ސިހުން ގެނުވީ ފުންމައިގެން އަރްސަލް ތެދުވުމުންނެވެ. ނިމްރާ ވެސް ތެދުވެ އެނދުގެ އަރިމަތީގައި އިށީނދެ ގަމީސް ރީތިކޮށްލިވެ.\n"ޝިޓް... އާރގް..." އެނދުގައި އިން ނިމްރާއަށް ފުރަގަސްދީގެން ހުރެ އަރްސަލް މޫނުގައި ދެއަތް ހާކަމުން ބުނެލިއެވެ. އޭނާއަށް ވީގޮތެއް ނިމްރާއަކަށް ނޭނގުނެވެ. އެހެންނަމަވެސް އަރްސަލް އުޅެން ފެށިގޮތުން އޭނާ ހާސްވިއެވެ.\n"ސޮރީ... އައި ޝުޑް ގޯ" ނިމްރާ ތެދުވީ އެ ކޮޓަރިން ނުކުންނާށެވެ. އަރްސަލް ބޭނުންނޫންކަމެއް ކުރެވުނީކަމުގައި ނިމްރާއަށް ހީވީއެވެ. ނަމަވެސް ނިމްރާގެ އަތުގައި އަރްސަލް ހިފެހެއްޓުމާއެކު ގާތަށް ދަމާލިއެވެ.\n"ޑޯންޓް ބީ ސޮރީ... އައި އޭމް ނޮޓް. އިޓްސް ޖަސްޓް ދެޓް އައި ހޭވް ޓު ސްޓޮޕް އަސް... ސްޓޮޕް މީ... ސްކާލެޓް! ލުކް އެޓް މީ... މިހާރު ދުރަށް ނުގޮސްފިއްޔާ އެނގެއެއްނު ވާނޭ ގޮތް. އަހަންނަށް އަހަރެންގެ އަމިއްލަ ނަފްސެއް ނުހުއްޓުވޭނެ" ނިމްރާގެ އުނަގަނޑުގައި އެއްއަތުން ހިފަހައްޓާލައިގެން ހުރެ އަނެއްއަތުން ނިމްރާގެ ދަތްދޮޅީގައި އަރްސަލް ހިފަހައްޓާލިއެވެ. ހަޤީޤަތް އެނގުމުން ނިމްރާއަށް އަރްސަލް ބުނި އެއްޗެއް ޤަބޫލުކުރެވުނެވެ. އަރްސަލް ދުރަށް ނުދިޔަނަމަ ޚުދު ނިމްރާއަށް ވެސް އޭނާގެ އަމިއްލަ ނަފްސު ނުހުއްޓުވުނީހެވެ.\n"ވެލް! ޔޫ... ކިސް... މީ ބެކް" ނިމްރާގެ ބޮލުގައި ބޯޖައްސާލަމުން އަރްސަލް ވައިއަޑުން ބުނެލިއެވެ. އަރްސަލްގެ ހިނިތުންވުން ފުޅާވެގެން ދިޔަކަން ނިމްރާއަށް އެނގުނެވެ. އޭނާއަށް ދޭނޭ ޖަވާބެއް ނިމްރާގެ އަތަކު ނެތެވެ. ކުރެވުނުހާ ވެސް ކަމަކީ ރަކި ހިނިތުންވުމަކާއެކު އިސްޖަހާލުމެވެ.\n"އާނާ އައިސް ނުވަންނަނީސް ހިނގާ ނުކުންނަން" ނިމްރާގެ ނިތްކުރީގައި ބޮސްދެމުން އަރްސަލް ބުނެލިއެވެ. އަދި ކޮޓަރީގެ ދޮރުހުޅުވާލަން އައެވެ.\nހޮނިހިރު ދުވަހުގެ ރޭ ޝިހާނާ ގޮވައިގެން ހަލަފް އެނބުރި ދިޔައެވެ. ޝިހާނާއާއި ރާދިން ވެގެން އަރްސަލްއާ ދެއްކި ވާހަކަތައް ނިމްރާއަށް ވެސް އިވުނެވެ. އޭނާ ސުވާލު އުފެދިފައިވަނީ އަރްސަލް އޭނާގެ ބައްޕަގެ ގާތަށް ދާން ބޭނުންނުވާ ސަބަބަކާމެދުއެވެ. ހަލަފްގެ މަންމައަކީ އަރްސަލްގެ މަންމަ ނޫންކަން ނިމްރާއަށް އެނގުނީ ޝިހާނާގެ ފަރާތުންނެވެ. އަރްސަލްއަށް ވިސްނައިދިނުމަށް ނިމްރާގެ ގާތުން ޝިހާނާ އެދުނެވެ. އެ މީހުންނަށް ނިމްރާގެ އަޑު އަރްސަލް އާހާނޭ ހީވާންވީ ކީއްވެކަމެއް ނިމްރާއަކަށް ނޭނގެއެވެ. އަރްސަލްއާއި އޭނާއާ ދެމެދު މިހާރު އޮތް ގުޅުމަށް ދޭނޭ ނަމެއް ޚުދު ނިމްރާއަކަށް ވެސް ނޭނގެއެވެ. އަރްސަލް ގަޔާވާކަން އެނގުނެއްކަމަކު އޭނާގެ ހިތުގައިވާ އެއްޗެއް ނޭނގެނީއެވެ.\nއިރުއޮއްސި މަޣްރިބު ނަމާދަށް ގޮވާ ދިޔަފަހުން ރާދިން ކޮޓަރިން ނުކުތެވެ. އިސްތަށިގަނޑު ހުރީ އާންމުކޮށް އޭނާ ސްޓައިލްކުރާހެން މައްޗަށް އެއްފަރާތަކަށް ފުނާ އަޅާފައެވެ. ވައަތު މުލައްދަނޑީގައި ކަޅުކުލައިގެ ބްލޭޒާ އަޅުވާލައިފައި އޮތެވެ. ހުދާއި އަޅިކުލައިގެ ހުރަސް ރޮނގު ދެމި ޓީޝާޓުގެ ކުރިމަތިން ބައެއް ކަޅުކުލައިގެ ޖީންސުގެ އެތެރެއަށް ކޮއްޕާލައިފައި ހުއްޓެވެ.\n"އަރްސަލް! ހަމަ ނުދާނަންތަ؟ ނިމް ގޮވައިގެން އަންނަންވީނު" އެޕާޓްމެންޓުން ނުކުތުމުގެ ކުރީން ރާދިން އަހާލިއެވެ.\n"އަހަރެން ބުނެފީމެއްނު ނުދާނަމޭ... އެންޑް ޝީ އިޒް ނޮޓް ގޮއިން އައިދާ" އަރްސަލް ބުނެލިއެވެ. ރާދިން ބަލާލީ އެތަނުގައި އިން ނިމްރާއަށެވެ. މަޑުމަޑުން ދެފަރާތަށް ބޯހޫރާލާފައި ރާދިން ހިނގައިގަތީ އެޕާޓްމެންޓުން ނުކުންނާށެވެ.\n"އަހަރެން ވާހަކައެއް އަހައިފިއްޔާ ރުޅި އަންނާނަންތަ؟" ރާދިން ނުކުމެގެން ދިއުމުން ނިމްރާ އެނބުރިލީ ސޯފާގެ އަނެއްކޮޅުގައި އިން އަރްސަލްއާ ދިމާއަށެވެ.\n"އަހަރެން ދާން ބޭނުންނޫނީ... އެހެންވެ ނުދިޔައީ. އެކަމާ އެއްނު ސުވާލުކުރަން ތި އުޅެނީ" ހުޅުވާފައި ހުރި ޓީވީއާ ނަޒަރު ވަކިކޮއްލާ ނިމްރާއަށް އަރްސަލް ބަލާލިއެވެ.\n"އެއީ ބައްޕައެއްނު... ދަރީންގެ މައްޗަށް ވެސް ޒިންމާތަކެއްވެއެއްނު. ބައްޕަ ދުށުމަކަށް އެއްފަހަރު ވެސް ހިތަކަށް ނާރާތަ؟ އެންމެން އާދޭސް ކުރުމުން ވެސް ތި ހިތަށް އެއްޗެއް ނޭރިތަ؟ އެ ބައްޕަ ތި ދަރިފުޅު ދުށުމަށް ބޭނުންވެފައި ހުރިވަރު ރާދުއާއި އާނާ ބުންޏެއްނު" ނިމްރާގެ ވާހަކަ މެދުކަނޑާލީ އަރްސަލްއެވެ.\n"ޔޫ ޑޯންޓް ނޯ އެނީތިންގް" އަރްސަލް މަޑުމަޑުން ބުނެލިއެވެ. އެއާއެކު ނިމްރާ އިން ތަނުން ތެދުވެގެން އައިސް އަރްސަލްގެ ގާތުގައި އިށީނެވެ.\n"އެހެންވީރު އަހަންނަށް ކިޔައިދީބަލަ... އަހަރެން އަޑު އަހާނަން. ޤަބޫލުކުރެވޭ އުޒުރެއްނަމަ އަހަރެން އަރްސަލްއާ ދެކޮޅެއް ނުހަދާނަން. ދުވަހަކުވެސް އަރްސަލްގެ މައިންބަފައިންނާ ގުޅުވައިގެން ވާހަކައެއް ވެސް ނުދައްކާނަން... ސޯ ޕްލީޒް... ވިލް ޔޫ ޓެލް މީ ވައި ޔޫ ހޭޓް ދެމް ސޯ މަޗް" އަރްސަލްގެ އަތުގައި ހިފާލަމުން ނިމްރާ ވާހަކަދެއްކިއެވެ. އޭނާއާ ދިމާއަށް އަރްސަލް އެނބުރިލައި ސޯފާއަށް އެއްފައި ނަގައި ރަނގަޅަށް ހަމަޖެހިލިއެވެ.\n"ސްކާލެޓް! ކީއްވެތަ އެނގެން ބޭނުންވަނީ" އަރްސަލް ސުވާލުކުރީ ނިމްރާއަށް ބަލަން އިނދެއެވެ. އެހިނދު ނިމްރާ ފިނި ނޭވާއެއް ދޫކޮށްލަމުން އަރްސަލްގެ ލޮލާ ލޯ އަމާޒުކޮށްލިއެވެ.\n"އަހަރެން ހިތަށް އަރާ އަހަރެންގެ ބައްޕަ ދުނިޔޭގައި ހުރި ނަމައޭ... މަންމަ ހުރި ނަމައޭ... މަންމާއޭ ގޮވާލާނޭ ފުރުޞަތު ވެސް އަހަންނަކަށް ނުލިބޭ... މަންމަގެ ސޫރަ ދުށުމުގެ ނަސީބު ވެސް ނުލިބުނު. ދުނިޔޭގައި މިހާރު ހުރި ކަމެއް، ނޫނީ މަރުވީ ކަމެއް ވެސް ނޭނގެ. މާމައާއި ކާފައާއެކީ އަހަރެން ބޮޑުވީ... އެމީހުންނަކީ އަހަރެންގެ މަންމައާއި ބައްޕައެއްނޫން. އެނގޭ އަހަރެންދެކެ އެމީހުން ވަރަށް ލޯބިވާކަން. އަހަރެން ބޭނުންވި ހުރިހާ ކަމެއް ފުރިހަމަކޮށްދިން. އެކަމަކު އަހަރެން އަބަދުވެސް ބޭނުންވީ އަހަރެންގެ މަންމައާއި ބައްޕަ. ބޮޑުވަމުން އައިއިރު އެހެންކުދީންހެން އަހަރެން ކަންކަން ޚިއްޞާ ކުރާނޭ މަންމައަކާއި ބައްޕައެއްނެތް. މާމައާއި ކާފަގެ އުމުރު ތަނެއްނުދޭ އަހަރެންގެ ހަޔާތުގައި ދިމާވާ ހުރަސްތައް ކިޔައިދޭކަށް. އެކަމާމެދު އަހަރެންގެ މަންމައާއި ބައްޕަ ވިސްނާލިނަމަ... މާމައާއި ކާފަގެ ގާތުގައި އަހަރެން ސުވާލުކުރިން... މަންމައާއި ބައްޕަ ވަކިވާން ޖެހުނު ސަބަބެއް އޮޅުން ފިލާތޯ. މާމަމެން ތިބީ މަންމަ ދެކެ ހިތްހަމަނުޖެހިފައި... އެމީހުންގެ ވާހަކައިން ގޯހީ މަންމަ. އަހަރެން އުފަންވީ ކައިވެންޏެއްގެ މައްޗަށް. ބައްޕަ ކައިވެނި ކުރީ މަންމަ ބޭނުންވެގެން. އެވަރު މާމަގެ ފަރާތުން އޮޅުންފިލި. އަހަރެން އުފަންވީ އެ ދެމީހުން ބޭނުންވެގެން. ދެން ކީއްވެ އަހަރެން ދޫކޮށްލާފައި ދާންވީ. ބައްޕަ ދަންޖެހިގެން މަރުވިއިރު އެ ބައްޕަގެ ހަނދާނެއް އަހަރެންގެ ސިކުނޑީގައި ރައްކާކުރެވިފައެއްނެތް. ކީއްވެތަ އަހަރެން ރައްކާތެރިކުރަންޖެހޭނެއޭ އެ ބައްޕަގެ ސިކުނޑިއަށް ނުވިސްނުނީ... ކިހިނެއް ބައްޕައާ ސުވާލުކުރާނީ ވިހާފައި އަހަރެން ދޫކޮށްލާފައި މަންމަ ދިޔައީ ކީއްވެތޯ... ކިހިނެއް އެ ބައްޕައާ ސުވާލުކުރާނީ އެ ބައްޕަގެ އަތުގައި އަހަރެން އޮތް އިރު ދަންޖެހި އަމިއްލަ ފުރާނަ ދުއްވާލަން ނިންމީ ކީއްވެތޯ؟ އެއްވެސް މީހަކަށް އަހަރެން މުހިންމެއްނުވި... ދުނިޔެއަށް އުފަންވި ވަގުތުން ފެށިގެން މިއަދާ ހަމައަށް. މިއަދު އިތުރަށް... އިތުރަށް އަހަރެން ސުވާލުކުރާނޭ މީހަކުނެތް.... ކާފައެއް މާމައެއްނެތް... އަހަރެން... މި ސުވާލުތައް... އަހަރެންގެ މަންމައާއި ބައްޕަ ހުރިނަމަ... އައި ރިއަލީ ރިއަލީ ވޯންޓް މައި ޕޭރެންޓްސް. ޔޫ އާ ލަކީ... އެޓްލީސްޓް ޔޫ ހޭވް ވަން. ކިތަންމެ ރުޅި އައި ނަމަވެސް ޔޫ ހޭވް އަ ބްރަދާ... ޔޫ ހޭވް ރާދު" ނިމްރާއަށް ވާހަކަދައްކަން އުނދަގޫވެ އިސްޖަހާލި އިރު އެ ދެ ލޮލަށް ޖަމާވަމުންދިޔަ ކަރުނަތައް ކޯތާފަތުން ލާފައި ތިރިއަށް ފައިބަންފަށައިފިއެވެ. ނިމްރާގެ ދެ ލޮލުން ފާޅުވި އެކަނިވެރިކަން އަރްސަލްގެ ހިތަށް ބަރުދާސްތުކުރަން ދަތިވިއެވެ. މަޑުމަޑުން ނިމްރާ ގެނެސް އެ މޭގައި ފޮރުވާލިއެވެ.\n"އެންޑް ޔޫ ހޭވް މީ" އަރްސަލް މަޑުމަޑުން ބުނެލިއެވެ.\n"ސްކާލެޓް! އަހަރެން... އަހަރެންގެ މަންމަ ވެސް މަރުވީ ދަންޖެހިގެން" އަރްސަލް މިހެން ބުނެލުމާއެކު ނިމްރާއަށް ބަލާލެވުނީ ޤަބޫލުނުކުރެވިގެންނެވެ. އަރްސަލް ބޯޖަހާލާ ނިމްރާއަށް ޔަގީންކަން ދިނެވެ.\n"ކީއްވެ؟ ބައްޕަގެ ސަބަބުންތަ؟" ނިމްރާއަށް އަހާލެވުނެވެ.\n"ކީއްވެކަމެއް ބުނާކަށް ނޭނގެ. ބައްޕަގެ ކުށެއްނެތްނަމަ ގިލްޓީވާންވީ ކީއްވެ؟ މަންމަ ނިޔާވިތާ ގިނަދުވަހެއްނުވޭ ބައްޕަ ލަންކާއަށް ގޮސް އެތަނުގައި ހުރެ މީހަކާ އިނީ. އެހާ އަވަހަށް މީހަކާ އިނުމުގެ ބޭނުމަކީ ކޮބާ؟ މަންމަދެކެ ލޯބިވާނަމަ އެހެން ކަންތައް ކުރީސްތަ؟ އަހަންނަށް އެނގުނީ އެ އަންހެންމީހާ ގޮވައިގެން ބައްޕަ ގެއަށް އައިސް އެއީ ބައްޕަގެ ނިއު ވައިފްއޭ ބުނީމަ. ވައި ވުޑް ހީ ޑޫ ދެޓް... ބައްޕަ އެ އަންހެންމީހާއާ އެއްކޮށް ޗީޓު ކުރީ ކަން މަންމައަށް އެނގުނީކަމެއް ވެސް ނޭނގެ. ގިނަ ދުވަހެއްނުވެ ހަލަފް ފެމެލީއަށް އިތުރުވީ. ހީވީ މަންމަ މަތިން ބައްޕަ އެއްކޮށް ހަނދާންނައްތާލީހެން. ހީ ޖަސްޓް މޫވް އޮން ލައިކް ނަތިން ހެޕެން. މަންމައަކީ އެއްވެސް މުހިންމު މީހެއްނޫނޭ... މަންމައާއި ބައްޕަ ލޯބިން އެކުގައި އުޅުނުތަން އަހަރެން ދުށިން. ކިހިނެއް އަހަންނަށް އެ އަންހެންމީހާއަށް މަންމަގެ މަޤާމުދޭނީ. އަހަރެން ނުރުހުން ފާޅުކުރާއިރު ވެސް ބައްޕަ ހީވަނީ ގިލްޓީވެފައި ހުންނަ މީހަކުހެން... އަމިއްލައަށް ކުރެވުނު ކުށް ބުނަން ބޭނުންނުވަނީކަން އަހަންނަށް އެނގޭ... މަންމަގެ މަތިން ބައްޕަ ހަނދާންކުރަން ބޭނުންނުވާވަރު އަހަންނަށް އެނގުނު އަހަރެމެން ލަންކާއިން މާލެ ބަދަލުވިއިރު މުޅި ގެވެސް ބައްޕަ ހުރީ ބަދަލުކޮށްފަ. ކުރީގެ ގެ ތަޅާލާފައި އަލުން އާ ގޮތަކަށް އިމާރާތްކޮށް ނިންމާފައި ހުރީ" އަރްސަލްއަށް ދަތްކުނޑިވިކާލެވުނެވެ. އޭނާއަށް އެ ވާހަކަތަކުން ކުރަމުންދިޔަ އަސަރު ނިމްރާގެ ގައިގާ ހިފަހައްޓާލައިގެން އިން ދެއަތަށް ލަމުންދިޔަ ބާރުން އެނގުނެވެ.\n"އަރްސަލް އެއްފަހަރު ވެސް ތި ހުރިހާ ކަމަކާ ބެހޭ ގޮތުން ސުވާލުކުރިންތަ ބައްޕައާ" ނިމްރާ އަހާލިއެވެ.\n"ވައި ޝުޑް އައި... އޭނާގެ މޫނުމަތިންނާއި އޭނާ ކުރި ހުރިހާ ކަމަކުން އަހަންނަށް ހަޤީޤަތް އެނގޭއިރު. އޯލް އައި ސީ އިސް ގިލްޓް" އަރްސަލްއަށް ބުނެވުނީ ތަންކޮޅެއް ބާރަށެވެ.\n"ތީ ހަޤީޤަތެއްނޫން... ބައްޕަގެ ކުރިމައްޗަށް އަރާ ތި ހުރިހާ ކަމަކާ ސުވާލުކުރުމުން ލިބޭ ޖަވާބު ތަފާތުވެދާނެ. ފެންނަ ހުރިހާ ކަމަކާއި އިވޭ ހުރިހާ އަޑަކީ ހަޤީޤަތެއްނޫނޭ ބުނެއެއްނު. ޔޫ ޝުޑް އާސްކް ހިމް... ޑައިރެކްޓްލީ... ފޭސް ޓު ފޭސް... އަހަންނަށް އަހަރެންގެ މަންމައާއި ބައްޕަގެ ހަޤީޤަތް އޮޅުންފިލުވާނޭ ފުރުޞަތެއް ނުލިބުނު... ޔޫ މަސްޓް އާސްކް ހިމް ބިފޯ އިޓްސް ޓޫ ލޭޓް. ބައްޕަ ކަމެއް ސިއްރު ކުރާނަމަވެސް އޭރުން އެނގޭނެ. މާނައެއްނެތް ނަފުރަތުކަމެއް ހިތުގައި އަނދަން ފުރުޞަތު ނުދީ ހަޤީޤަތް ހޯދަން މަސައްކަތް ކުރޭ. މިހާރު ތީ އޭރު ގޮތް ހުސްފައި ހުރި ކުޑަކުއްޖާއެއްނޫން. މަންމަގެ މަރުގެ ފަހަތުގައިވި ހަޤީޤަތް ކިޔައިދިނުމަށް ބައްޕަ ގާތު ބުނޭ. އެހާ އަވަހަށް ކައިވެންޏެއްކޮށް މަންމަގެ ހަނދާންތަކާ ދުރުވަން ބައްޕަ މަސައްކަތް ކުރީ ކީއްވެތޯ ސުވާލުކުރޭ. އަރްސަލް!... ހަޤީޤަތް ވެދާނެ ހީނުކުރާވަރުގެ ކަމަކަށް ވެސް. ބައްޕަގެ ކުށެއްނެތްކަން އެނގިއްޖެނަމަ އެ ބައްޕައަށް މަޢާފުކުރާނަންތަ؟ ބައްޕައަށް ތި ދިރިއުޅުމުން ފުރުޞަތު ދޭނަންތަ؟ ހީ އިޒް ޔޯ ފާދާ" ނިމްރާ ވާހަކަދައްކަމުން ދިޔައިރު އަރްސަލްގެ މޭގައި ފިރުމަމުން ދިޔައެވެ. އެ އަތުގައި އަރްސަލް ހިފާލަމުން ގެނެސް ބޮސްދިނެވެ. (ނުނިމޭ)


ބަޣާވާތުން ވެރިކަން ވައްޓާލުމުން އެންމެ ބޮޑަށް ގެއްލުންވި އެއްބަޔަކު ކަމުގައި އުކުޅަހު ރައްޔިތުން ވާނެ – ރަނިން މޭޓް ޑރ. މުސްތަފާ ލުތުފީ – Maldivian Democratic Party\nބަޣާވާތުން ވެރިކަން ވައްޓާލުމުން އެންމެ ބޮޑަށް ގެއްލުންވި އެއްބަޔަކު ކަމުގައި އުކުޅަހު ރައްޔިތުން ވާނެ – ރަނިން މޭޓް ޑރ. މުސްތަފާ ލުތުފީ\nބަޣާވާތުން ވެރިކަން ވައްޓާލުމުން އެންމެ ބޮޑަށް ގެއްލުންވި އެއްބަޔަކު ކަމުގައި އުކުޅަހުގެ ރައްޔިތުން ވާނެ ކަމާއި އެކަމާ މެދު އެއްވެސް އޮޅުމެއް ޝައްކެއް ނެތްކަމަށް ދިވެހި ރައްޔިތުންގެ ޑިމޮކްރެޓިކް ޕާޓީގެ ރިޔާސީ ކެންޑިޑޭޓުގެ ރަނިން މޭޓް ޑރ. މުސްތަފާ ލުތުފީ ވިދާޅުވެއްޖެއެވެ.\nއުކުޅަހުގައި 11 އޮގަސްޓް ވަނަ ރޭ، އެމްޑީޕީއިން ބޭއްވި ޖަލްސާގައި އެރަށު ރައްޔިތުން، އެބޭފުޅުންނަށް ދެއްވި ހޫނު މަރުހަބާއާއި ބެހެއްޓެވި ގާތްކަމަށް ޝުކުރު ދަންނަވަމުން ދެއްކެވި ވާހަކަ ފުޅުގައި ވަނީ އެރަށު ރައްޔިތުންނަކީ އެމްޑީޕީ ދެކެ ލޯބިވާ ބަޔަކުކަން ފާހަގަކުރައްވައިފައެވެ. ހަމައެހެންމެ ޑިމޮކްރެސީގެ ދަތުރުގައި އެންމެ ބޮޑަށް ބައިވެރިވި އެއްބަޔަކީ އެރަށުގެ ރައްޔިތުން ކަމަށްވެސް އެމަނިކުފާނު ވަނީ ވިދާޅުވެފައެވެ.\nއެމަނިކުފާނު ވިދާޅުވި ގޮތުގައި އެމް.ޑީ.ޕީ ސަރުކާރުން އުކުޅަހުގައި ފެއްޓުމަށް ހަމަޖެހިފައިވި އަދި ފެއްޓެވި މަޝްރޫއުތައް މިހާރު ވަނީ އެއްކޮށް ހުއްޓިފައެވެ. އެގޮތުން، ބަޣާވާތުގެ ސަބަބުން ސްކޫލުގެ ކިޔެވުން އެއް ދަންފަޅިޔަކަށް ބަދަލުކުރުމަށް ކުރި މަސައްކަތް ހުއްޓިފައި ވާކަން ވަނީ ހަނދުމަކޮށްދެއްވާފައެވެ. އަދި ސްކޫލުގެ އިމާރާތް ހެދުމަށް ފެއްޓިގޮތަށް މިހާރު ވަނީ މަސައްކަތް ހުއްޓި، ތަން ގާވެފައި ކަން ފާހަގަކުރައްވަމުން އިމާރާއް އަޅާ ނިންމުމަށް ވަނީ މިހާރުގެ ސަރުކާރަށް ގޮވާލައްވާފައެވެ. ހަމައެހެންމެ، އަޅަން ރޭވުނު ހޯލު އަދިވެސް ނޭޅޭކަން ފާހަކުރައްވަމުން އެމް.ޑީ.ޕީގެ ސަރުކާރެއްގައި ކޮންމެ ސްކޫލްގައިވެސް އެކަށީގެންވާ ހޯލެއް ހުންނާނެ ކަމުގެ ޔަގީންކަން އެމަނިކުފާނު ވަނީ އަރުއްވާފައެވެ.\nއުކުޅަހުގެ ރައްޔިތުންނަކީ ތައުލީމަށް ލޯބިކުރާ، ތައުލީމު ކުރިއެރުވުމަށް އަމިއްލަ ގޮތުންވެސް ގިނަ މަސައްކަތްތަކެއް ކުރާ ބައެއްކަން ފާހަގަކުރައްވަމުން އެމަނިކުފާން ވިދާޅުވިގޮތުގައި އެމް.ޑީ.ޕީގެ ސަރުކާރުގައި އެރަށުގައި އެޅުމަށް ހަމަޖެހި ބިންގާ އެޅުނު ޖޫނިއާރ ކޮލެޖާއި ދާނާލުގެ މަސައްކައް ނުފެށި އެދެތަނުގެ ބިންގާވެސް މިހާރު ވަނީ ފުނޑުފުނޑުވެފައެވެ. ހަމައެހެންމެ، ބަޣާވާތަށްފަހު އެރަށަށް ފޮނުވާ ޓީޗަރުންގެ ފެންވަރު ދަށްވެފައިވާކަން ފާހަގަ ކުރައްވަމުން އެމް.ޑީ.ޕީގެ ސަރުކާރެއްގައި ސްކޫލުގެ ޓީޗަރުން އަމިއްލަޔަށް ހޮވުމުގެ އިހްތިޔާރު އޮންނާނެކަމަށް ވަނީ ހާމަކޮށްދެއްވާފައެވެ.\nރާއްޖެއަކީ ސައްތައިން ސައްތަ މުސްލިމު ޤައުމަކަށް ވެފައި އިސްލާމް ދީނަކީ ތައުލީމަށް އެންމެ ބާރު އަޅާ ދީންކަމަށް ވީހިނދު މިގައުމުން އިލްމީ ގާބިލް މީހުން އުފެދެން ޖެހޭކަމަށް އިޝާރާތް ކުރައްވަމުން އެމަނިކުފާން ވަނީ އެކަމަށް ބާރުއަޅުއްވައިފައެވެ.


ސްޓެލްކޯ އިން ހަކަތައިގެ ސިނާއަތުގެ މުޅިން އައު ހަރުފަތަކަށް ގިރާކޮށް، ތާރީޚުގެ ތެރެއަށް! | Atoll News\nސްޓެލްކޯ އިން ހަކަތައިގެ ސިނާއަތުގެ މުޅިން އައު ހަރުފަތަކަށް ގިރާކޮށް، ތާރީޚުގެ ތެރެއަށް!\nޝާއިޢުކުރީ: ލިފާޡު ޖުލައި 18, 2021, 19:36\nމާލެއާއި، ހުޅުމާލޭގެ އިންޖީނުގެ ގްރޭޓަރ މާލެ ގްރިޑް މެދުވެރިކޮށް ކާމިޔާބު ކަމާއެކު ސިންކްރޮނައިޒް ކޮށް، ސްޓެލްކޯ އިން ތާރީޚުގެ ފަތްފުށުން ޖާގަ ހޯދައިފި އެވެ.\nމާލެއާއި ހުޅުމާލޭގެ އިންޖީނުގެ ގުޅައިލައި، ގްރޭޓަރ މާލެ ގްރިޑް މެދުވެރިކޮށް އެއް ވިއުގައަކުން ކަރަންޓުދިނުމުގެ ޕްރޮޖެކްޓުގެ މަސައްކަތް ކާމިޔާބުކަމާއެކު ނިންމާލީ މިއަދު އެވެ.\nމި މަސައްކަތް ނިންމާލުމަށް ފަހު އެ ކުންފުނިން ބުނީ “މިހާރު މާލެއިން ހުޅުމާލެއަށް އަދި ހުޅުމާލެއިން މާލެއަށް ކަރަންޓު ފޯރުކޮށްދެވޭނެ،” ކަމަށެވެ.\n“ގްރޭޓާމާލެ ގްރިޑާއެކު އަޅުގަނޑުމެން މިވަނީ ހަކަތައިގެ ސިނާއަތުގެ މުޅިން އައު ހަރުފަތެއް ގިރާކޮށްފައި. އިރާދަކުރެއްވިއްޔާ މި ގްރިޑާއެކު އަޅުގަނޑުމެން ދެމުންގެންދާ ޚިދުމަތުގެ ފެންވަރު އިތުރަށް ރަނގަޅުވެ، އެކަމުގެ ފައިދާތައް ރައްޔިތުންނަށް ލިބެމުންދާނެ.” ސްޓެލްކޯ އިން ބުންޏެވެ.\nއެ ކުންފުނިން އިތުރަށް ބުނީ ކޮވިޑްގެ ދަތި ހާލަތުގައިވެސް މަސައްކަތަށް ހުއްޓުމެއް ނައިސް އެ މަސައްކަތް ކާމިޔާބުކަމާއެކު، ނިންމާލުމަށްޓަކައި ރެއާއި ދުވާލު މަސައްކަތް ކުރަމުންގެންދާ އެ ކުންފުނީގެ އެންމެހައި މުވައްޒަފުންނަށް ޚާއްސަ ޝުކުރެއް އަދާކުރާ ކަމަށެވެ.\nމާލެއާއި ހުޅުމާލޭގެ އިންޖީނުގެ ގުޅައިލުމުގެ މަސައްކަތް ފެށީ އިއްޔެ އެވެ.\nގްރޭޓާމާލޭ ގްރިޑް ކަނެކްޝަނަކީ މާލެ އާއި، ހުޅުމާލެ އަދި ހުޅުލޭގެ ކަރަންޓު ވިއުގަ 132ކޭވީގެ7ކިލޯމީޓަރުގެ ދެ ސާކިޓުން ގުޅާލެވޭ މަޝްރޫއެކެވެ.\nމި މަޝްރޫއުގައި ހުޅުމާލެ އަދި މާލޭގައި 95 އެމްވީއޭގެ ހަތަރު ޓްރާންސްފޯމަރާއި އަދި ހުޅުލޭގައި 8 އެމްވީއޭގެ ދެ ޓްރާންސްފޯމަރު ވަނީ ބަހައްޓައިފައެވެ. މި ކަރަންޓު ވިއުގައިގެ ކޮންމެ ސާކިޓަކުން 100 މެގަވޮޓްގެ ހަކަތަ ފޮނުވުމުގެ ގާބިލްކަން ލިބިގެންވެއެވެ.


Isthiufaa nudheefi nama rohkohlaane kamah bune Mahloof ah inzaaru dheefi\nއިސްތިއުފާ ނުދެއްވައިފިނަމަ ރޯކޮށްލާނެ ކަމަށް ބުނެ މަހުލޫފަށް އިންޒާރު ދީފި\nޔޫތު މިނިސްޓަރު އަހުމަދު މަހުލޫފު: އެކްޓިވިސްޓަކު ވަނީ މަހުލޫފަށް އިންޒާރު ދީފައި -- އަވަސް ފޮޓޯ\nވަކި ތާރީހެއްގެ ކުރިން މަގާމުން އިސްތިއުފާ ނުދެއްވައިފިނަމަ ޔޫތު މިނިސްޓަރު އަހުމަދު މަހުލޫފްގެ ހަށިކޮޅުގައި "ރޯކޮށް"ލާނެ ކަމަށް ބުނެ ސޯޝަލް މީޑިއާގެ އެކްޓިވިސްޓަކު އިންޒާރު ދީފި އެވެ.\nޒުވާނުންގެ މިނިސްޓަރަށް މި އިންޒާރު ދީފައިވަނީ ރައްޔިތުންގެ މަޖިލީހުގެ ހަނިމާދޫ ދާއިރާގެ މެންބަރު އަބްދުލްގަފޫރު މޫސާގެ ބޭފުޅެކެވެ. ސޯޝަލް މީޑިއާގައި ހަރަކާތްތެރިކޮށް އުޅޭ އެ ޒުވާނާ ކުރި ޓްވީޓެއްގައި ބުނެފައިވަނީ މަހުލޫފް އިސްތިއުފާ ދެއްވުމަށް އޮތް އެންމެ ފަހު ތާރީހަކީ މެއި މަހުގެ ފުރަތަމަ ދުވަސް ކަމަށެވެ.\nއޭނާގެ އެ ޓްވީޓަށް ކޮމެންޓް ކުރި މީހަކު ވަނީ މެއި މަހުގެ ފުރަތަމަ ދުވަހު އިސްތިއުފާ ނުދެއްވައިފިނަމަ ދެން ހަދާނީ ކިހިނެތްތޯ ސުވާލު ކޮށްފަ އެވެ. އެ ކޮމެންޓަށް ޖަވާބު ދެމުން އޭނާ ވަނީ "ރޯކޮށް"ލާނެ ކަމަށް ބުނެފައެވެ. އަދި ގްރިލްގައި ބާބެކިއު ހަދާނީ ކަމަށް ބުނެ އިންޒާރު ދީފައިވެއެވެ.\nމިނިސްޓަރު މަހުލޫފް މަގާމުން ދުރުކުރަން ބޭނުންވާ ބަޔަކު ވެރިކަން ކުރާ އެމްޑީޕީގެ ތެރޭގައި އުޅެ އެވެ. އެ ޕާޓީގެ ހަރަކާތްތެރި ބައެއް މެންބަރުން ދޭތެރެ ދޭތެރެއިން ގެންދަނީ ޔޫތު މިނިސްޓަރު ބަދަލުވާނެ ކަމުގެ އިޝާރާތްތަކެއް ވެސް ދެމުންނެވެ. އަދި ދެން މިނިސްޓަރު ކަމަށް ވަޑައިގަންނަވާނީ މިވެނި ބޭފުޅެކޭ ބުނެ ބައެއް ބޭފުޅުންގެ ފޮޓޯވެސް އާންމު ކުރެ އެވެ.\nވަކި ތާރީހެއްގެ ކުރިން މަގާމުން އިސްތިއުފާ ނުދެއްވައިފިނަމަ ޔޫތު މިނިސްޓަރު އަހްމަދު މަހުލޫފްގެ ހަށިކޮޅުގައި "ރޯކޮށް"ލާނެ ކަމަށް ބުނެ ސޯޝަލް މީޑިއާގެ އެކްޓިވިސްޓަކު އިންޒާރު ދީފައިވާއިރު މިފަދަ ގޮތަކަށް ބަސް މަގު ބޭނުން ކުރުމަކީ ދުނިޔޭގެ ވަރަށް ގިނަ ގައުމުތަކުގައި ކުށެކެވެ. ރާއްޖޭގައިވެސް ޓެރަރިޒަމް ގާނޫނުގެ ދަށުން މިފަދަ މައްސަލަތަކުގައި ބައެއް މީހުން ހައްޔަރުކޮށް ފިޔަވަޅުވެސް އަޅާފައިވެ އެވެ.\nމޯލްޑިވްސް ޕޮލިސް ސާވިސް އަހުމަދު މަހްލޫފު ޔޫ އެންޑް މީ ރިސޯޓް\nއިތުރު އައު ހެއްކެއް ނުހޯދަން: ފުލުހުން


ސްޕެއިންގެ މީޑިއާ ޓީމެއް ރާއްޖޭގައި | Sandhaanu\nސްޕެއިންގެ މީޑިއާ ޓީމެއް ރާއްޖޭގައި\nޔޫރަޕްގެ ގައުމެއްކަމަށްވާ ސްޕެއިންގެ މީޑީއާ ޓީމެއް ރާއްޖެ އިސްތިހާރުކުރުމަށް އައިސްފިއެވެ.\nއެމްއެމްޕީއާރުސީން ބުނީ ސްޕެއިން މީޑިއާ ޓީމުން ދަތުރުގައި ވެނިޓީ ފެއާ، ނޭޝަނަލް ޖިއޮގްރެފިކް އަދި ހާޕާސް ބާޒާރުގެ އިތުރުން، ސްޕެއިންގެ މަޝްހޫރު ފަތުރުވެރިންނާއި ގުޅޭ ޕަބްލިކޭޝަން ތަކުން ބައިވެރިވެފައިވާ ކަމަށެވެ.\nމިމަހުގެ 24އިން 29ގެ ނިޔަލަށް މިޓީމް ރާއްޖޭގައި ހަރަކާތްތެރިވާއިރު މިދުވަސް ތަކުގެ ތެރޭގައި ސިކް ސެންސަސް ލާމު، މާފުށިވަރު، އަދި ހުވަންފެން ފުށި ރިސޯޓުގައި އެކި ހިދުމަތްތަށް ތަޖުރިބާ ކުރުމަށް ވަނީ މަހަޖައްސާފައެވެ. މީގެ ތެރޭގައި ސްނޯކްލިން އާއި ސްޕާ ތަކާއި، އަދި ފަތުރުވެރިންނަށް އަމާޒުކޮށްގެން ހިންގޭ އެކި ވޯޓާ ސްޕޯޓް ކުޅިވަރުތަށް ހިމެނެއެވެ.\nއަދި މީގެ އިތުރުން ފަތުރުވެރިކަމުގެ އެކި ޕްރޮޑަކްޓުތަށް ތަޖުރިބާކޮށް ރާއްޖެއަށް ޙާއްސަ ކަންކަން ވެސް މިޓީމުން ތަޖުރިބާ ކުރާނެ ކަމަށް އެމްއެމްޕީއާރްސީން ބުނެއެވެ.\nމީގެ ސަބަބުން ސްޕެއިން މާކެޓުގައި އެތަށް ހާސް ބަޔަކަށް ރާއްޖެއާއި ގުޅޭ މުހިންމު މައުލޫމާތު ފޯރުކޮށްދެވިގެން ދާނެ ކަމަށް އެމްއެމްޕީއާރުސީން ދެކެއެވެ.\nމިއީ ސްޕެއިންގެ މީޑިއާ ޓީމެއް ރާއްޖެ އިޝްތިހާރުކުރުމަށް މިއަހަރު ރާއްޖެ އައި ދެވަނަ ފަހަރެވެ.\nސްޕެއިން މާކެޓުގައި ރާއްޖެ އިސްތިހާރު ކުރުމަށް މީޑީއާ ޓީމުތަށް ގެނައުމުގެ އިތުރަށް، އެމްއެމްޕީއާރްސީން ދަނީ ތަފާތު އެކި އިވެންޓުތަކުގައި ވެސް ބައިވެރިވަމުންނެވެ.\nމިމަހުގެ މެދާ ހަމައަށް އައިއިރު، ރާއްޖެއަށް 817،000އަށް ވުރެ ގިނަ ފަތުރުވެރިން ވަނީ ޒިޔާރަތް ކޮށްފައިވާއިރު، މީގެ ތެރެއިން 24،000 އށްވުރެ ގިނަ ފަތުރުވެރިންނަކީ މިމާކެޓުން އައިސްފައިވާ ފަތުރުވެރިންނެވެ.


Kunfunithah privatize kurumun dhaulathah libey manfaa ithuruvaane: Ameer | Mihaaru\nފިނޭންސް މިނިސްޓަރު އަމީރު، އަންނަ އަހަރަށް ލަފާކުރާ ބަޖެޓު މިއަދު ހުށަހަޅުއްވަނީ.-- ފޮޓޯ: މަޖިލިސް\nކުންފުނިތައް ޕްރައިވަޓައިޒް ކުރުމުން ދައުލަތަށް ލިބޭ މަންފާ އިތުރުވާނެ: އަމީރު\n11 ނޮވެމްބަރ 2020 - 11:51 18 comments\nސަރުކާރު ހިއްސާވާ ކުންފުނިތައް ޕްރައިވަޓައިޒް ކުރުމަކީ ވިއްކާލުން ނޫން ކަމަށާއި، ޕްރައިވެޓައިޒް ކުރުމުގެ ސަބަބުން ދައުލަތަށާއި އާއްމުންނަށް ލިބޭ މަންފާ އިތުރުވާނެ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެ އެވެ.\nއަންނަ އަހަރު އާމްދަނީ އިތުރު ކުރުމުގެ ގޮތުން، ސަރުކާރު ހިއްސާވާ ކުންފުނިތަކުގެ ހިއްސާ ވިއްކަން ބަޖެޓުގައި ވަނީ ހިމަނައިފަ އެވެ. މިގޮތަށް ހިއްސާ ވިއްކައިގެން 462.6 މިލިއަން ރުފިޔާ އަންނަ އަހަރު އާމްދަނީގެ ގޮތުގައި ލިބޭނެ ކަމަށް ފިނޭންސް މިނިސްޓްރީން ވަނީ ލަފާކޮށްފަ އެވެ.\nކުންފުނިތަކުގެ ހިއްސާ ވިއްކަން ބަޖެޓުގައި ހިމެނުމާ އެކު ސަރުކާރަށް ވަނީ ފާޑު ކިޔުންތައް އަމާޒުވެފަ އެވެ. އެގޮތުން، ސޯޝަލް މީޑިއާގައި ހިޔާލު ފާޅުކުރި ބައެއް މީހުން ވަނީ މި ބަދަލަކީ ބޭރު ގައުމުތަކަށް ކުންފުނިތައް ވިއްކާލަން ކުރާ މަސައްކަތެއް ކަަމަށް ތުހުމަތު ކޮށްފަ އެވެ.\nރާއްޖެ ޓީވީގެ ޕްރޮގްރާމެއްގައި އަމީރު ވިދާޅުވީ ކުންފުނީގެ ހިއްސާ ވިއްކުމަކީ ކުންފުނި ވިއްކާލުން ނޫން ކަމަށެވެ. އަދި މި ބަދަލު ގެނައުމުގެ ސަބަބުން ކުންފުނިތަކުގެ ހިންގުން ހަރުދަނާވެ ކޮރަޕްޝަނަށް އޮންނަ މަގު ކުޑަ ވެގެންދާނެ ކަމަށް އޭނާ ވިދާޅުވި އެވެ.\n"އަޅުގަނޑުމެން ބޭނުންވަނީ އެފިޝަންސީ ގެނެވި، ވޭސްޓް ކުޑަކުރެވި، ކޮރަޕްޝަނަށް މަގުފައިވާ ކަންތައްތައް ވީހާވެސް ބޮޑަށް އެ ދޮރުތައް ބަންދުކޮށް އޭގެ އިތުރުން ސަރުކާރަށް ޑިވިޑެންޑެއް ވެސް ލިބުން،" އަމީރު ވިދާޅުވި އެވެ.\nއަމީރު ވިދާޅުވި ގޮތުގައި ހިއްސާ ވިއްކާ ކުންފުނިތައް އަދި ކަނޑައެއް ނާޅަ އެވެ. އަދި ހިއްސާ ވިއްކާނީ ދިވެހިންނަށް ކަމެއް ނުވަތަ ބޭރު މީހުންނަށް ކަމެއް ވެސް ކަނޑަނާޅާ ކަމަށެވެ. މިކަންތައްތައް ނިންމާނީ ބޭރުގެ ތަޖުރިބާކާރުންނާ ގުޅިގެން ދިރާސާތައް ކުރުމަށް ފަހު ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން ބޭނުންވަނީ ބޭރުގެ އެހީއާއެކު އޭގެ ވަރަށް އިންޑެޕްތު ސްޓަޑީއެއް ހަދަން. ކޮންކޮން ކުންފުނިތަކެއްތޯ ލިސްޓު ކުރާނީ. ލިސްޓު ކޮށްގެން ކިހިނެއްތޯ ސްޓްރެޓެޖިކް ޕާޓްނަރެއް ހޯދާނީ. ނޫނީ ކިހާވަރަކަށްތޯ އައިޕީއޯއަކަށް ދާނީ. އައިޕީއޯއަކަށް ދާނީ ރާއްޖޭގައިތޯ ބޭރުގައިތޯ،" އަމީރު ވިދާޅުވި އެވެ.\nއިތުރު ލިޔުންތައް ފިނޭންސް މިނިސްޓްރީ ޕަބްލިކް ކުންފުނި އިބްރާހިމް އަމީރު، ފިނޭންސް މިނިސްޓަރު


Criminal Courtun Noosverinnah Lui Goi thakeh\nކްރިމިނަލް ކޯޓުން ނޫސްވެރިންނަށް ލުއި ގޮތްތަކެއް\nކްރިމިނަލް ކޯޓު/ ފޮޓޯ- ވީނިއުސް\nކްރިމިނަލް ކޯޓުގައި ހިންގާ ޝަރީއަތްތައް އަޑުއެހުމަށް ވަންނަ ނޫސްވެރިންނަށް އެ ކޯޓުން ލުއި ފަސޭހަ ގޮތްތަކެއް ހަމަޖައްސައި ދީފިއެވެ.\nއެގޮތުން އެ ކޯޓުން ވަނީ މީގެކުރިން އަމަލު ކުރަމުން އައި ބައެއް ކަންކަން ބަދަލުކޮށް ނޫސްވެރިންނަށް ފަސޭހަ އިންތިޒާމުތަކެއް ހަމަޖައްސައި ދީފައެވެ. އެގޮތުން ޝަރީއަތުގެ މަޖިލިސް އަޑުއަހަން މީހުން ވެއްދުމުގައި އަމަލު ކުރާނެ ގޮތުގެ އުސޫލުގައި ބުނެފައިވަނީ އާންމު އުސޫލުން ޝަރީއަތްތައް އަޑުއަހަން އަންނަ ފަރާތްތައް އެ ޝަރީއަތެއް ފެށުމުގެ 15 މިނެޓްކުރިން ޝަރީއަތްކުރުމާއި ބެހޭ ޖިނާއީ އިޖުރާއަތުގެ ގަވާއިދުގައި ބުނާ ފޯމު ފުރިހަމަ ކުރަންޖެހޭނެ ކަމަށް ބުނެފައި އޮތް އޮތުން ވަނީ ބަދަލުކޮށްފައެވެ.\nއެކަން ބަދަލުކޮށް ރާއްޖޭގައި ރަޖިސްޓްރީ ކޮށްގެން ހިންގާ ކޮންމެ ޓީވީ ސްޓޭޝަނަކަށައި، ރޭޑިޔޯ ޗެނަލްތަކާއި، ނޫސް މަޖައްލާއަކަށް ތިން ރިޕޯޓަރުން ރަޖިސްޓްރީ ކުރުމަށް ފުރުސަތު ލިބޭއިރު ރަޖިސްޓްރީ ވެފައިވާ ނޫސްވެރިން، ކޮންމެ ޝަރީއަތުގެ އަޑުއެހުމަކަށް ވަނުމަށްޓަކައި ވަކިން ފޯމު ހުށަހަޅާކަށް މިހާރަކު ނުޖެހޭނެއެވެ.\nކްރިމިނަލް ކޯޓުން ބުނީ ޝަރީއަތުގެ މަޖިލީހަށް ވަނުމަށް ރަޖިސްޓްރީ ކޮށްފައިވާ ނޫސްވެރިޔަކު ޝަރީއަތް ފެށުމަށް ތާވަލްކޮށްފައިވާ ގަޑީގެ 15 މިނެޓް ކުރިން ކޯޓަށް ހާޒިރުނުވި ނަމަވެސް، ޝަރީއަތް ފެށުމުގެ ކުރިން ކޯޓަށް ހާޒިރުވެ ކޯޓުން ދޫކޮށްފައިވާ "ނޫސް ރިޕޯޓާ ކާޑު" ދެއްކުމުން ޖާގަ އޮތް ވަރަކުން ޝަރީއަތުގެ މަޖިލީހަށް ވަނުމުގެ ފުރުސަތު ލިބޭނެ ކަމަށެވެ. މިގޮތަށް ފުރުސަތު ދޭއިރު އިސްކަންދޭނީ ނޫސްވެރިން ކޯޓަށް ހާޒިރުވާ ތަރުތީބުން ކަމަށްވެސް ކްރިމިނަލް ކޯޓުން ބުންޏެވެ. ޝަރީއަތުގެ މަޖިޅިހަށް ނޫސްވެރިނަށް އިހުތިޔާރު ލިބިފައިވާ ތަކެތީގެ ތެރޭގައި، ފަންސޫރު، ކަރުދާސް، އާދައިގެ ގަލަމެއް، އާދައިގެ ފޮތެއް ވަނީ ހިމަނާފައެވެ.\nކްރިމިނަލް ކޯޓުން ގެނެސްފައިވާ އެ ބަދަލާއި ގުޅިގެން ޕްރޮސެކިއުޓާ ޖެނަރަލްގެ އޮފީހުން ވިދާޅުވީ، އެއީ ވަރަށް ރަނގަޅު، އަދި މުހިންމު ނިންމުމެއްކަން ފާހަގަކޮށްފައެވެ. ޝަރީއަތުގެ ހާމަކަން އިތުރު ކުރުމަކީ އިތުބާރު އިތުރު ކުރަން އެޅޭ އަސާސީ ފިޔަވަޅެއްކަން ފާހަގަކޮށް އެހެން ކޯޓުތަކުންވެސް އެ ނަމޫނާއާ އެއްގޮތަށް އަމަލު ކުރާނެ ކަމަށް އުއްމީދު ކުރާ ކަމަށް ޕީޖީ އޮފީހުން ބުނެއެވެ.


Raees Yameen Sarukaaru Nama Rayyithun Mihaaru Thibeynee Vaccine Jahaigen: Shujau - Vaguthu\n8 މަސް ކުރިން ( ޖެނުއަރީ 16, 2021 )\nއިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީންގެ ސަރުކާރު ނަމަ ރައްޔިތުން މިހާރު ތިބީ ކޮވިޑް-19 ގެ ބައްޔަށް ފަރުވާ ދިނުމަށް ބޭނުން ކުރާ ވެކްސިން ޖަހައިގެން ކަމަށް އިދިކޮޅު ކޯލިޝަންގައި ހިމެނޭ ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވެއްޖެއެވެ.\nޝުޖާއު ކުރެއްވި ޓްވީޓެއްގައި ވިދާޅުވީ، ރައީސް އިބްރާހިމް މުހައްމަދު ސޯލިހްގެ ސަރުކާރަކީ ހަތަރު ލައްކަ ރައްޔިތުންގެ ކުޑަ އާބާދީއަށް މާސްކް ހިލޭ ބަހާ ނުލެވުން ކަމަށެވެ. މިހާރު އެކި ގައުމުތަކުގައި ވެކްސިން ތައްޔާރު ކުރެވެމުންދާއިރު ވެކްސިން ހޯދައިނުލެވުން ކަމަށް ޝުޖާއު ވިދާޅުވިއެވެ.\n"މިއީ ރައީސް ޔާމީންގެ ވެރިކަން ނަމަ މިހާރު ރައްޔިތުން ތިއްބަވަނީ ވެކްސިން ޖައްސަވައިގެން، މިއީ ރައީސް ޔާމީންގެ ވެރިކަން ނަމަ ރައްޔިތުންގެ ފައިސާއިން ވައްކަން ނުކޮށް ވެންޓިލޭޓަރ ދިވެހިރާއްޖެ އަށް ހުންނާނީ ހިލޭ ހޯއްދަވާފަ،" ޝުޖާއު ލިޔުއްވާފައިވެއެވެ.\nއަޅުގަނޑުމެންނަށް އުނދަގޫވަނީ ޕެނަޑޯލް ގުޅަ އާއި ގަލަމަކީ ތަރައްޤީއޭ ބުނީމަ ގަބޫލު ކުރަން!400ލައްކަ ރައްޔިތުންގެ މިކުޑަ އާބާދީ އަށް މާސްކެއް ހިލޭ ބަހާ ނުލެވުނު.ވެކްސިން ކޮޅު ހޯދާ ނުލެވުނު.މިއީ ރައީސް ޔާމީންގެ ވެރިކަން ނަމަ މިހާރު ރައްޔިތުން ތިއްބަވަނީ ވެކްސިން ޖައްސަވައިގެން☝🏼\n— Ibrahim Shujau 💙 (@shuja3831) January 15, 2021\nމި ސަރުކާރުން ވަނީ އިނގިރޭސި ވިލާތުގެ އޮކްސްފޯޑް ޔުނިވަސިޓީން އުފެއްދި ކޮވިޑް ވެކްސިން ރާއްޖެ ގެނައުމަށް މެލޭޝިއާގެ ކުންފުންޏަކާ އެކު އެއްބަސްވުމެއް އެކުލަވާލައިފައެވެ. ވެކްސިން ލިބޭނެ ވަކި ތާރީޚެއް ހާމަކޮށްފައި ނެތަސް މި މަހު ވެކްސިން ލިބޭނެ ކަމަށް ސަރުކާރުން ބުނެއެވެ.\nވެކްސިން ލިބުން ވެސް ލަސްވަމުންދާއިރު، ކޮވިޑް-19 އަށް ފަރުވާ ދިނުމަށް ބޭނުންވާ ވެންޓިލޭޓަރުތައް ހޯދުމުގައި ހެލްތު މިނިސްޓްރީގެ ތެރޭގައި ބޮޑު ޚިޔާނާތެއް ވެސް އޮތީ ހިނގައިފައެވެ. އަދި މިއަދާ ހަމައަށް ވެސް އޭގެ ގިނަ ވެންޓިލޭޓަރުތައް ރާއްޖެއަށް ނުލިބެއެވެ.\nމި މައްސަލައާ ގުޅިގެން ހެލްތު މިނިސްޓަރު އަބްދުﷲ އަމީން މަޤާމުން އިސްތިއުފާ ދެއްވާފައިވާއިރު އަމީން ހިމެނޭ ގޮތަށް މިނިސްޓްރީގެ 11 ބޭފުޅަކަށް ދައުވާ ކުރުމަށް ފޮނުވިއެވެ. އެކަމަކު ހެކި ނެތް ކަމަށް ބުނެ ދައުވާ ނުކުރަން ޕްރޮސެކިއުޓާ ޖެނެރަލްގެ އޮފީހުން ނިންމިއެވެ.\n55 ސިކުންތު ކުރިން\nޖެނުއަރީ 16, 2021 15:23\nނުޖަހާނެ ވެކުސިނުން ކަޓުނަގާ ރައްޔިތުންނައް އަގުބޮޑުކޮއް ވިއްކާނީ\nހުސެއިނާ ގެ އަލި ބޭބޭ\nޖެނުއަރީ 16, 2021 16:15\nދޮން ކަލޯ ތި ބުނާ ސަރުކާރު ގައި ތިޔަ ގޮތަށް ކަދުރު ވެސް ބެހި ދޯ!!!\nޖެނުއަރީ 16, 2021 17:01\nތި ތަލަސުޖާމެން ތެދެއްހަދާނެތަ ދޮގުހެދުމާ ވައްކަން މީހުންފިއްކަޑާންދާވަރައް ދެންކޮން ވެކްސިނެއްޖެހޭނި މިނިވަން ދުވަހުގެ ޖާފަތައްއެކަނިވިސްނާލަ އެވަރުން ފުދޭނެ ދެން ހުރީ ސޭބޯ ސިޔާމް އެނައެއީ ހަމައަގުގަ ތެޔޮވިއްކިމީހެއް ދެން ހައްތަހާވެސް އެކަހަލަމީހުން ދައުލަތުން މުއްސަދިވެފަ ތިބި މީހުން\nޖެނުއަރީ 16, 2021 18:04\nބަލި ރާއްޖެ އައުމުގެކުރިންވެސް ތިކަންކުރީސް\nޖެނުއަރީ 16, 2021 18:24\nނަމަ ނަމަ އެއްގައި ކެއްކޭނެ ރިހައެއް ނެތް ! ވެރިކަމުގައި ހުރެ ކުރި ވައްކަން ފަޅާ އަރާ އާމީނު އެހެރީ އެކަމުގެ އުޤޫބާތުގައި ! ދެން އަތްޖަހަާ !\nޖެނުއަރީ 16, 2021 21:45\nކަލޭމެން ބަލާނީ ތިވެކްސިނުންވެސް ކަޓެއްނެގޭތޯ ދައުލަތުން ފައިސާ ދަވާލެވެތޯ މީނީލޯންޑާރ ކުރުވޭތޯ😡😡\nޖެނުއަރީ 17, 2021 03:13\nސުޖާއު ތި ބުނުއްވީ 100އިގެ ވާހަކައެއް\nޖެނުއަރީ 18, 2021 18:42\nނަސީބެއްނުން ފެންފޮދަކާނުލާ ދައުލަތުގެ ޙަޒާނާ ދިރުވާލާނޭ ނުބުނިކަން\nނަސީބެއްނުން ދައުލަތުގެ ތިޖޫރިއިންތަނުގައި ވަޅުގަނޑުވެސް ނުބައިންދާނަމޭނުބުނިކަން


Alun film kulhen feshikan Shah Rukh iulaankohfi\nއަލުން ފިލްމު ކުޅެން ފެށިކަން ޝާހް ރުކް އިއުލާންކޮށްފި\nޝާހްރުކް ޚާނުން ފޭނުން އޭނާ އަލުން ފިލްމު ކުޅެން ފަށާނެ ދުވަހަކަށް އިންތިޒާރު ކުރާތާ ދެ ތިން އަހަރު ވެއްޖެ އެވެ. ޝާހްރުކް އެކި ފިލްމުތަކުގައި ސޮއި ކުރި ކަމުގެ ޚަބަރުތައް އަބަދު އަބަދު ފެތުރުނަސް މިހާތަނަށް އޭނާ އެއްވެސް ފިލްމެއް ކުޅޭކަން ރަސްމީކޮށް އިއުލާނެއް ނުކުރެ އެވެ. ނަމަވެސް އާ އަހަރާ ދިމާކޮށް ސޯޝަލް މީޑިއާގައި ޝާހްރުކް ޝެއާކުރި ވީޑިއޯއެއްގައި އޭނާ އަލުން ފިލްމު ކުޅެން ފެށިކަމަށް ރަސްމީކޮށް ވަނީ އިއުލާން ކޮށްފަ އެވެ.\nޝާހްރުކް ބުނި ގޮތުގައި 2021 ގައި އޭނާގެ ފިލްމެއް ހަމަ ޔަގީނުން ވެސް ބެލުންތެރިންނާ ހަމަޔަށް އަންނާނެ އެވެ.\nޝާހްރުކްގެ ރަސްމީ ޓުވިޓާ އަދި އިންސްޓަގްރާމް އެކައުންޓުން އޭނާ ޝެއާކުރި ތިން މިނެޓާއި 14 ސިކުންތުގެ ވީޑިއޯގައި ކެޕްޝަންގައި ޝާހްރުކް ލިޔެފައިވަނީ އޭނާގެ ފޭނުންނަށް އުފާވެރި ރައްކާތެރި އާ އަހަރަށް އެދޭ ކަމަށެވެ. ޝާހްރުކް މި ވިޑިއޯގައި މި ފެށުނު އާ އަހަރު އޭނާ ސްކްރީނަށް އެނބުރި އަންނާނެ ކަމުގެ ޔަގީންކަން ދީފައި ވެއެވެ. ނަމަވެސް އޭނާ ކުޅޭ ފިލްމުތަކުގެ ތަފްސީލެއް ނުދެ އެވެ.\nއިންޑިޔާގެ ނޫސްތަކުން ބުނެފައިވަނީ ޝާހްރުކްގެ އެންމެ ފުރަތަމަ ރިލީޒް ވާނެ ފިލްމަކީ "ވޯ"ގެ ޑައިރެކްޓަރު ސިދާރްތު އާނަންދްގެ ފިލްމެއް ކަމަށެވެ. އަދި ޔާޝް ރާޖް ފިލްމްސްގެ "ޕަތާން" ގެ ޝޫޓިންގްގައި އޭނާ އުޅެނިކޮށް ނަގާފައިވާ ބައެއް ފޮޓޯތައް ވެސް ސޯޝަލް މީޑިއާގައި ވަރަށް ފަހުން ދައުރުވި އެވެ.\nމިއީ 2018 ގައި ރިލީޒްކުރި "ޒީރޯ" އަށް ލިބުނު ފިނި ތަރުހީބަށް ފަހު ޝާހްރުކް ފިލްމު ކުޅެން ފަށައިފިކަން ޔަގީންވި ފުރަތަމަ ފަހަރެވެ.


Majileehuge "Kaneiy" memberun Rayyithunge vote akun vakikuran thayaarutha?\nމަޖިލީހުގެ "ކަންނެތް" މެންބަރުން ރައްޔިތުންގެ ވޯޓަކުން ވަކިކުރަން ތައްޔާރުތަ؟\n03 އޭޕްރީލް 2021 - 22:17:04\nރައްޔިތުންގެ މަޖިލީހަކީ ދައުލަތުގެ ތިން ބާރުގެ ތެރެއިން އެއް ބާރެވެ. ގާނޫނުތަކަށް އިސްލާހު ގެނެސް، ގަވާއިދުތަކާއި ގާނުނުތައް ފާސްކޮށް ރައްޔިތުންނާއި ގައުމަށް ބޭނުންވާ މުހިންމު ނިންމުންތައް ނިންމުމުގައި މަޖިލީހުގެ ދައުރު ވަރަށް މުހިންމެވެ. މަޖިލީހުގެ މައްޗަށް އިސްކޮށްފައިވާ ޒިންމާބޮޑެވެ.\nމުޖުތަމައުގެ މުހިންމު ގިނަ މައްސައްކަތްކަކަށް ހައްލު ހޯދައިދިނުމަށާއި ރައްޔިތުންނަށް އެންމެ ފަސޭހަ ވާނެ ގޮތަށް ގާނޫނުތައް ހައްދަވާ ފާސްކޮށްދެއްވަން ތިއްބެވި ބަޔަކީ ވެސް މިބޭފުޅުންނަށްވާއިރު ރައްޔިތުން މިއިން ކޮންމެ ބޭފުޅަކު މަޖިލީހަށް އައްޔަން ކުރައްވަނީ ނުހަނު ފޮނި އުންމީދުތަކާއިއެކު އެމީހެއްގެ ރަށަށް ނުވަތަ ތަމްސީލްކުރައްވާ ދާއިރާއަކުން ގިނަ ކުރިއެރުންތަކެއް ގެނެސްދެއްވާނެ ކަމުގެ އުންމީދުގައެވެ. ނަމަވެސް ކޮންމެ ފަހަރަަކު އިންތިހާބަކާއި ދިމާކޮށް އެތައް ފޮނި ވައުދެއްވުމަށްފަހު މަޖިލީހުގެ ގޮނޑިކޮޅުގައި އިށީންނެވޭ ހިސާބުން އެއްކަލަ ރައްޔިތުމީހާ ކީއްކުރަންތޯ މިބޭފުޅުންނަށް ހަވާލުކުރެވިފައިވާ ޒިންމާތަކުގެ މަތިންވެސް ހަނދާނެއް ނުހުރެއެވެ.\nމަޖި؛ލީހުގެ މެންބަރުން އެ ގޮޑިތަކަށް ހޮށްވަވަވީ ރައްޔިތުންނެެވެ. އެހެންނަމަވެސް އޭގެ ފަހުން ރައްޔިތުންގެ ބާރެއް އެތަނުގެ މައްޗަކަށް ނަހަދައެވެ. ދައުރު ހަަމަކޮށް އަނެއް އިންތިހާބަކަށް އެ ރައްޔިތުން ކާރިއަށް ދެވަނަ ފަހަރަށް އަންނަންދެންވެސް މަޖިލީހުގައި ޖަހާ ސަކަރާތެއް ޖެހުމަށްފަހު އެއް ކަމެއް ނުކޮށްދީ އަންނަ މެންބަރުންވެސް އެބަތިއްބެވެ.\nނަމަވެސް ގާނޫނު އޮންނަގޮތުން ކަމެއް ނުކޮށްދިނަސް ހޮވި ދާއިރާގެ ރައްޔިތުން ރުޅިން ފަޅަފަޅައިގެން ދިޔަޔަސް އެއިން މީހަކު އެތަނުން ބޭރުކުރެވޭ ގޮތެއް ނޯވެއެވެ. އެ ބާރެއް ނޯވެއެވެ. އެ ބާރު އަނެއްކާވެސް ރައްޔިތުމީހާގެ އަތތެރެއަށް އަންނަނީ ވެރިކަމުގެ ފަސް ދައުރު ހަމަކޮށް އާ މަޖިލީހުގެ އިންތިހާބެއް ބޭއްވުމުން އެކަންޏެވެ.\nއަހަރެންގެ ނަޒަރުގައި މި ގާނޫނަކީ ބަދަލުކުރަންވެފައި އޮތް ގާނޫނެކެވެ. ރައްޔިތުންގެ ވޯޓަކުން ހޮވާ ބަޔަކު ރައްޔިތުން ބޭނުންވާ ކަންތައްތަކައް ކޮށް ނުދޭނަމަ ނުވަތަ މެންބަރު ކަމުގެ ޒިންމާ އަދާނުކުރައްވާނަމަ އެ ރައްޔިތު މީހާ ބޭނުން ކޮންމެ ހިނދަކު އިތުބާރު ނެތްކަމުގެ ވޯޓުނަގާ ދުރުކުރެވޭނެ ގޮތެއް އޮންނަންޖެހެއެވެ. މިކަމަށް އޮތް ހައްލަކީ މިއެވެ.\nއެހެންނަަމަވެސް ދެން އުފެދޭ ސުވާލަކީ މިގާނޫނު ބަދަލު ކުރެވޭނީ ކިހިނެތްތޯ އެވެ. ގައުމުގައި އޮތްހާ ގާނޫނެއް ހަނދާ ފާސްކުރަން އޮތް ތަނަކީ މަޖިލީހެވެ. މިދައްކަނީ އެ ފަދަ ބަޔަކާއި ތޮޅޭ ވާހަކައެވެ. އެ މެންބަރުން އެކަން ކުރިޔަ ދޭނެތޯ އުފެދޭ ސުވާލެވެ. ؟ އެވާހަކަ އެހަށް ބާއްވަމާހެވެ.\nމަޖިލީހުގެ މެމްބަރުން މަގާމުން ދުރުކުރަން ރައްޔިތުންގެ މެދުގައި ރިކޯލް ވޯޓު ނެގޭ ގޮތަށް ގާނޫނު އަސާސީ އިސްލާހު ކުރަން ތާއީދު ހޯދުމުގެ މަސައްކަތް ފަށައިގެން ކުރިއަށް އެބަދެއެވެ. އެންމެ ފަހުން ބޭއްވުނު ރައްޔިތުންގެ މަޖިލީހުގެ އިންތިހާބުގައި ގަލޮޅު އުތުރު ދާއިރާއަށް އީވާ އަބްދުﷲ އާ ވާދަ ކުރައްވާ ބަލިވެވަޑައިގެން އަމިއްލަ ކެންޑިޑޭޓް ހަމްޒާ ހަލީލް ދަނީ އެގޮތަށް ގާނޫނު އިސްލާހްކޮށް، މެމްބަރުން ވަކިކުރަން ވޯޓު ދިނުމުގެ ބާރު ރައްޔިތުންނަށް ލިބޭ ގޮތަށް "ރިކޯލް ވޯޓު" ނެގުމާ ބެހޭ ގާނޫނެއް ގެންނަން ތާއީދު ހޯދުމުގެ މަސައްކަތް ކުރައްވަމުންނެވެ.\nމިކަމަށް މަަސައްކަތް ފަށާ ހަމްޒާ ތައްޔާރުކުރެއްވި ބިލުގައި ވަނީ މެމްބަރަކު ނިސްބަތްވާ ދާއިރާއެއްގައި ވޯޓުލެވޭ މީހުންގެ ތެރެއިން ތިން ބައިކުޅަ ދެ ބައި މީހުން ސޮއިކޮށް، އިލެކްޝަންސް ކޮޮމިޝަނަށް ޕެޓިޝަނެއް ހުށަހަޅައިފި ނަމަ، އެ މެމްބަރަކު ވަކިކުރަން ފެނޭތޯ ބަލަން 45 ދުވަސް ތެރޭގައި އިންތިހާބެއް ބާއްވަން ޖެހުމާއި، ވޯޓު ދިން މީހުންގެ އަގުލަބިއްޔަތު އެ މެމްބަރަކު ވަކިކުރަން ލިބިއްޖެ ނަމަ، އެ ހިސާބުން އެ މީހަކު މަގާމުން ވަކިވާގޮތަށެވެ.\nއެހެންނަމަވެސް ހަމްޒާ ވަނީ އެ މެންބަރަކު ވަކިކުރަން ހުށަހެޅޭނެ ސަބަބުތަކެއްވެސް އެ ބިލުގައި ހިމަނާފައެވެ. އެގޮތުން އިސްލާމްދީނުގެ އަސްލަކާ ނުވަތަ ގާނޫނު އަސާސީއާ ހިލާފްވުން ނުވަތަ އަޚްލާގީ މިންގަނޑުން ބޭރު އަމަލެއް ކުރުން ނުވަތަ މަޖިލީހުގެ ހާޒިރީ ދަށްވުމާއިި ޒިންމާ އަދާ ނުކޮށްފިނަމަ އެމީހަކު މަގާމުން ދުރުކުރެވިދާނެ ސަބަބެއް ކަމަށް ކަނޑައަޅާ އެމީހަކު މަގާމުން ދުރުކުރަން ރައްޔިތުންގެ ވޯޓަކަށް އެހިދާނެ ކަމަށް ހިމަނާފައިވެއެވެ.\nމަޖިލީހުގެ ތެރޭގައި އޮންނަ ސިޔާސީ ވާދަވެރިކަމުގެ ސަބަބުން ރައްޔިތުން ބޭނުންވާ ކަންތަކަށްވުރެ ބޮޑަށް ޕާޓީގެ ފައިދާއަށް ވިސްނައިގެން ގާނޫނުތަކާއި ގވާއިދުތައް ފާސްކުރެވޭތަންވެސް އާދެއެވެ. މިކަން ހުއްޓުވުމަށްވެސް ހަމްޒާވަނީ އެ ގޮތަށް މަސައްކަތް ކުރާ ފަރާތްތަކުންވެސް ވަކިކުރެވޭ ގޮތަށް ބިލުގައި ހިމަނާފައެވެ. އެހެންނަަމަވެސް ވަކި ކުރަން ހުށަހެޅޭނީ އެއް އަހަރު ވުމަށްފަހުއެވެ.\nރައްޔިތުންގެ ވޯޓަކުން މެންބަރުން ވަކިކުރެވޭގިތަށް ބިލެއް ތައްޔާރުކުރައްވާ ސޯޝަލް، މީޑިއާގައި މިކަމަށް އާއްމުންގެ ތާއިދު ހޯދުމަށް ހަމްޒާ މަސައްކަތް ފައްޓަވާފައިވާއިރު އަހަރެންގެ ނަޒަރުގައި މިއީ ވަރަށް މުހިންމު ބިލެކެވެ. ގާނޫނުތަކަށް އިސްލާހު ގެނެސް، ގަވާއިދުތަކާއި ގާނުނުތައް ފާސްކޮށް ރައްޔިތުންނާއި ގައުމަށް ބޭނުންވާ މުހިންމު ނިންމުންތައް ނިންމުމުގައި މަޖިލީހުގެ ދައުރު ވަރަށް މުހިންމެވެ. މަޖިލީހުގެ މަށްޗައް އިސްކޮށްފައިވާ ޒިންމާބޮޑެވެ.\nރައްޔިތުންގެ ވޯޓަކުން ހޮވާ ބަޔަކު ރައްޔިތުން ބޭނުންވާ ކަންތައްތަކައް ކޮށް ނުދޭނަމަ ނުވަތަ ޒިންމާ އަދާނުކުރައްވާނަމަ އެ ރައްޔިތު މީހާ ބޭނުން ކޮންމެ ހިނދަކު އިތުބާރު ނެތްކަމުގެ ވޯޓުނަގާ ދުރުކުރެވޭނެ ގޮތެއް އޮންނަންޖެހެއެވެ\nމަޖިލިސްސިޔާސީ މަޝްވަރާސިޔާސީ މަޝްރަހުސިޔާސީ ޕާޓީ


Sarukaarugaithibe JP in kulhenee idhikolhah!\nއިދިކޮޅު ލީޑަރު ކުރީގެ ރައީސް އަބްދުﷲ ޔާމީނާއި ޖޭޕީގެ ލީޑަރު ގާސިމް --\n14 މާޗް 20192ކޮމެންޓް\nސަރުކާރުގައި ތިބެ ޖޭޕީން ކުޅެނީ އިދިކޮޅަށް!\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ސަރުކާރުގެ އިސް ކޯލިޝަން ޕާޓްނަރު ޖުމްހޫރީ ޕާޓީން ސަރުކާރަށް ޖެއްސުން ކުރުމަށް އިދިކޮޅު ޕީޕީއެމާއެކު މަސައްކަތް ފަށައިފި އެވެ.\nރައްޔިތުންގެ މަޖިލީހުގެ ތެރެއިން އަދި ޖުމްހޫރީ ޕާޓީގެ ޕަލަމެންޓްރީ ގްރޫޕްގެ ބައެއް މެމްބަރުންނާއި ޕާޓީގެ ލީޑަރު އަދި ރައްޔިތުންގެ މަޖިލީހުގެ ރައީސް ގާސިމް އިބްރާހީމްގެ އަމަލުތަކަށް ބަލާއިރު، ސަރުކާރަށް ޖެއްސުން ކުރުމުގެ ވިސްނުން ގެންގުޅުއްވާކަން ރައްޔިތުންގެ މަޖިލީހަށް ސަރުކާރުންނާއި ސަރުކާރަށް ނިސްބަތްވާ މެމްބަރުން ހުށަހަޅާ ބިލްތަކާމެދު އަމަލު ކުރަމުންދާ ގޮތުން އެނގެއެވެ. އެއީ ކޮންމެހެން މީހަކު ބުނަންޖެހޭ ވާހަކައެއް ނޫނެވެ.\nރައީސް ސޯލިހުގެ ސަރުކާރުގެ ވައުދުތަކާއި ސިޔާސަތުތައް ތަންފީޒު ކުރުމަށް ރައްޔިތުންގެ މަޖިލީހަކީ ވަރަށް މުހިއްމު ގުނަވަނެކެވެ. ގާނޫނީ އިމުގެ ތެރެއިން، ގާނޫނުން ބާރު ލިބިގެން ނޫންގޮތަކަށް ސަރުކާރު ބައެއް ސިޔާސަތުތަކަކީ ތަންފީޒު ނުކުރެވޭނެ ސިޔާސަތުތަކެކެވެ.\nމީގެއިތުރުން ދައުލަތުގެ ނިޒާމު އޮތްގޮތުން ރައްޔިތުންގެ މަޖިލީހުގެ އެއްބާރުލުން ލިބިގެން ނޫންގޮތަކަށް ސަރުކާރެއް ދެމި އޮތުމަކީ ވެސް އެހާފަސޭހަ ކަމެއް ވެސް ނޫނެވެ. ރައީސުލްޖުމްހޫރިއްޔާ ވަޒީރުންގެ މަޖިލީހަށް ވަޒީރެއް އައްޔަން ކުރުމުން އެމީހަކަށް ރުހުން ދިނުމަށް މަޖިލީހަށް ހުށަހަޅަންޖެހެ އެވެ. މަޖިލީހުން ރުހުން ލިބިގެން ނޫންގޮތަކަށް ވަޒީރަކަށް މަގާމުގައި ނުހުންނެވެ އެވެ. އަދި ވަޒީރެއްގެ އިތުބާރު ނެތްކަމުގެ މައްސަލައެއް ނެގުމަކީ މަޖިލީހުގެ މެޖީރިޓީ އޮތް ބަޔަކަށް ވަރަށް ފަސޭހަ ކަމެކެވެ. އަދި ސަރުކާރަށް ޖެއްސުންކޮށް، ސަރުކާރު ހިންގަން އުނދަގޫވާނެ ހުރިހާ ކަމެއް މަޖިލީހުގެ ތެރެއިން ކުރެވިދާނެ އެވެ.\nމިވަގުތު މަޖިލީހުގެ މެޖޯރިޓީ އޮތީ ޖޭޕީ ބުރަވާ ކޮޅަކަށެވެ.\nމިއަދުގެ ސިޔާސީ މަޝްރަހަށް ބަލާލާއިރު، ސަރުކާރުގެ އެންމެ އިސް ބައިވެރިޔަކީ ޖުމްހޫރީ ޕާޓީކަމަށް ވިޔަސް ފެންނަނީ އިދިކޮޅަށް ކުޅުއްވާ މަންޒަރެވެ.\nރައްޔިތުންގެ މަޖިލީހުގެ ތެރެއިން އިދިކޮޅު ޕީޕީއެމާ ގުޅިގެން ޖޭޕީން ދަނީ ސަރުކާރަށް ޖެއްސުން ކުރުމުގެ ކުރަމުންނެވެ. ސަރުކާރު ކޯލިޝަންގެ ޖޮއިންޓް ޕާލަމެންޓްރީ ގްރޫޕް ބައިބައިވާ ހިސާބަށް ކަންތައް ހިނގަތްޖެ އެވެ. ޖޮއިންޓް ޕާލަމެންޓްރީ ގްރޫޕްގެ ލީޑަރު އަދި ޖޭޕީ ޕާލަމެންޓްރީ ގްރޫޕްގެ ލީޑަރު އަބްދުﷲ ރިޔާޒު ވެސް ވަނީ ސަރުކާރަށް ނިސްބަތްވާ މެމްބަރުންގެ މެދުގައި ސަރުކާރަށް އެއްބާރުލުން ދިނުމުގައި ހިޔާލުތަފާތުވުންތަކެއް އުފެދިފައިވާ ކަމަށެވެ. އެކަން ފެންމަތިވީ ރައީސް ސޯލިހު އުފައްދަވާފައިވާ ރިޔާސީ ކޮމިޝަންތަކަށް ގާނޫނީ ބާރު ދޭން ސަރުކާރު ކޯލިޝަންގެ ބައެއް މެމްބަރުން ދެކޮޅު ހެދި ހިސާބުންނެވެ. ރިޔާސީ ކޮމިޝަންތަކަށް ބާރުދޭން ދެކޮޅު ހައްދަވަނީ ވެސް ޖޭޕީގެ މެމްބަރުންނެވެ.\nދައުލަތުގެ މުދަލާއި ފައިސާއަށް ހިޔާނާތްވުމުގެ މައްސަލަތަކާއި ގޮތްނޭނގޭ މަރުގެ މައްސަލަތައް ބަލާ ރިޔާސީ ކޮމިޝަންތަކަށް ގާނޫނީ ބާރު ދޭން ޖޭޕީއަށް ނިސްބަތްވާ ބައެއް މެމްބަރުން ދެކޮޅު ހެއްދެވިއިރު، ހިޔާނާތުގެ މައްސަލަތަކުގެ ތުހުމަތުތައް ބައެއް މެމްބަރުންގެ މައްޗަށް ކުރެވިފައި ވެއެވެ.\nއެމްއެމްޕީއާރުސީގެ ހިޔާނާތުގެ މައްސަލާގައި އެކަނިވެސް ރައްޔިތުންގެ މަޖިލީހުގެ ގިނަ މެމްބަރުން ޝާމިލުވާކަމަށް ތުހުމަތު ކުރެވެއެވެ. އޭގެ ތެރެއިން ޕީޕީއެމާއި ޖޭޕީންގެ މެމްބަރުން ގިނަކަން ފާހަގަކޮށްލެވެ އެވެ.\nރައްޔިތުންގެ މަޖިލީހުގެ ޖަލްސާތަކާއި މަޖިލީހަށް ހުށަހެޅޭ ބިލްތަކާއި ކޮމެޓީގެ މަސައްކަތްތައް މިހާރު ކުރިއަށް ގެންދަނީ ޕީޕީއެމް ޖޭޕީ ކޯލިޝަނުން ބޭނުންވާ ގޮތަށެވެ. މިހާރު ވެސް އެކުގައި އެ ދެ ޕާޓީ މަސައްކަތް ކުރަމުންދާއިރު، އަންނަ މަހު ބާއްވާ މަޖިލިސް އިންތިހާބުގައިވެސް އިދިކޮޅު ކޯލިޝަން ޕީޕީއެމާއި ޕީއެންސީއާ ގުޅިގެން ކުރިއަށް ދިއުމަށް ޖޭޕީން ވަނީ ނިންމާފަ އެވެ.\nމަޖިލީހުގެ ގަވާއިދުވެސް ޕީޕީއެމާއި ޖޭޕީން ބޭނުންވާ ގޮތަށް ބަދަލު ކުރަމުންދާއިރު، ސަރުކާރަށް ނިސްބަތްވާ އަދި ޖޮއިންޓް ޕާލަމެންޓްރީ ގްރޫޕްގެ އެމްޑީޕީއަށް ނިސްބަތްވާ މެމްބަރުންނަކީ އެއްވެސް ބަޔަކަށް ޖޭޕީން ނުދެކޭފަދަ އެވެ. އެމްޑީޕީގެ މެމްބަރުން ދައްކަވާ ވާހަކަތައް ޖޭޕީގެ ބައެއް މެމްބަރުން އަޑުއަހަންވެސް ބޭނުންނުވާފަދަ އެވެ.\nކުރީގެ ރައީސް ޔާމީން ސަރުކާރުގެ ދުވަސްވަރު ރައްޔިތުންގެ މަޖިލީހުގައި ރައީސަކަށް އަބްދުﷲ މަސީހު މުހައްމަދު އިންނެވިއިރު، މަޖިލީހުގެ ޖަލްސާތަކާއި ކޮމެޓީތަކުގައި އަމަލު ކުރަމުންދިޔަގޮތް މިއަދު، ސަރުކާރު ބަދަލުވެ، މަޖިލީހުގެ ރިޔާސަތު ބަދަލުވެގެން ދިޔައިރުވެސް ރައްޔިތުން އެދޭފަދަ ހެޔޮ ބަދަލެއް މަޖިލީހަކުން ނުފެނެ އެވެ.\nޖުމްހޫރީ ޕާޓީ މިވަގުތު ސަރުކާރު ކޯލިޝަނުގައި އޮތް ހަމައެކަނި ބޭނުމަކީ ވަޒީފާގެ ދަހިވެތިކަން ނޫން އިތުރުކަމެއް ނުފެނެ އެވެ. ސަރުކާރަށް ޖެއްސުން ކުރުމުގެ ކަންކަން ކުރަމުންދަނީ ފަހުން ޖޭޕީއާ ގުޅިގެން ވަޑައިގެންނެވި "އަސްލު ޕީޕީއެމް" މެމްބަރުން ނެވެ.\nބަލަ މިވެރިންވެސް ގާސިމަން ކުރާޖެއްސުންކޮބައި؟؟ ކޮންމެބަޔަކުވެސް ވެރިކަންލިބުނީމާ ގާސިމަން ކުރަނީ ފުރައްސާރަ ދެން މިފަހަރު މަޖްލީސްތެރެއިން އެކުލެނީ މިކަން ނިންމުމުގެ ސިލްސިލާ ދެންނިމޭކަން މާގިނަދުވަސްތަކެއްނުނަގާނެ ދެންނިމެނީ ގާސިމް ދާނީކުރިއައް؟؟\nޖޭ.ޕީ ތޮށިގަޑުގަ ތިބި ޕީ.ޕީ މެމްބަރުން


ތިން ބޭފުޅަކަށް ރައީސް ސަފީރުކަމުގެ ފަތްކޮޅު ދެއްވައިފި – Maldivian Democratic Party\nތިން ބޭފުޅަކަށް ރައީސް ސަފީރުކަމުގެ ފަތްކޮޅު ދެއްވައިފި\n– ސްޕެއިނަށް ރާއްޖެއިން ކަނޑައަޅުއްވާ ނޮން ރެސިޑެންޓް ސަފީރު ކަމަށް ހެންވޭރު އަމީނީގޭ ޑޮކްޓަރ ފަރަޙަނާޒް ފައިޞަލް އައްޔަންކުރައްވައިފި\nރައީސުލްޖުމްހޫރިއްޔާ މުޙަންމަދު ނަޝީދު، ބެލްޖިއަމްގައި ހުންނަވާ ދިވެހިރާއްޖޭގެ ސަފީރު ކަމަށް ހެންވޭރު މާލޭތިލަ ޢަލީ ޙުސައިންދީދީ އާއި، ސަޢޫދީ ޢަރަބިއްޔާގައި ހުންނަވާ ދިވެހިރާއްޖޭގެ ސަފީރު ކަމަށް ހެންވޭރު އޭޝަންލޮޖް އާދަމް ޙަސަން އަދި ސްރީލަންކާގައި ހުންނަވާ ދިވެހިރާއްޖޭގެ ސަފީރު ކަމަށް މާފަންނު ކަލީ ޙުސައިން ޝިހާބް ޢައްޔަން ކުރައްވައި، އެ ތިން ބޭފުޅުންނަށް މަގާމުގެ ފަތްކޮޅު މިއަދު ދެއްވައިފިއެވެ. މަގާމުގެ ފަތްކޮޅު ދެއްވުން އޮތީ، މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nފަތްކޮޅު ދެއްވުމަށްފަހު މި ރަސްމިއްޔާތުގައި، ރައީސުލްޖުމްހޫރިއްޔާ މުޙަންމަދު ނަޝީދު ދެއްކެވި ވާހަކަފުޅުގައި، މި ތިންބޭފުޅުންނަކީވެސް ރާއްޖޭގެ ޚާރިޖީ ސިޔާސަތު ހިންގެވުމުގައި ޢަމަލީ ދައުރު އަދާކުރައްވާފައި ތިއްބެވި ތިންބޭފުޅުންކަން ފާހަގަކުރައްވަމުން، ކުރިއަށް އޮތް ތާނގައިވެސް ސަރުކާރަށާއި ރައްޔިތުންނަށް އެބޭފުޅުންގެ ޚިދްމަތް ލިބެމުންދާނެކަން ޔަޤީން ކުރައްވާ ކަމުގައި ވިދާޅުވިއެވެ. މީގެއިތުރުން، ރާއްޖޭގެ ޚާރިޖީ ސިޔާސަތު، ރާއްޖޭގެ ރައްޔިތުންނަށް އެނގުމަކީ މުހިންމު ކަމެއް ކަމަށް ދެކެވަޑައިގަންނަވާ ކަމަށާއި، ދޭދޭ ޤައުމުތަކާއި، އެކުވެރި ދައުލަތްތަކާއި، އެހެން ނަސްލުތަކާއި، އެހެން ވިސްނުންތަކާ އެކީގައި ރާއްޖޭގެ ރައްޔިތުންނަށްވެސް އުޅެވެންޖެހޭނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި ސަފީރުކަމަށް ޢައްޔަން ކުރެއްވި މިބޭފުޅުން، ބޭރު ޤައުމުތަކުގައި ރާއްޖެ ތަމްސީލު ކުރައްވަމުން ގެންދަވާއިރުގައި، ރާއްޖޭގައި އެޤައުމުތަކުގެ ޢިއްޒަތާއި، އެޤައުމުތަކުގެ ހައިބަތާއި ޤަދަރު އަޅުގަނޑުމެން ހިފަހައްޓަން އެބަ މަޖުބޫރުވާ ކަމުގައި އެމަނިކުފާނު ވިދާޅުވިއެވެ.\nމި3ބޭފުޅުންނަށް ސަފީރުކަން ދެއްވުމުގެ އިތުރުން ސްޕެއިނަށް ރާއްޖެއިން ކަނޑައަޅުއްވާ ނޮން ރެސިޑެންޓް ސަފީރު ކަމަށް ހެންވޭރު އަމީނީގޭ ޑޮކްޓަރ ފަރަޙަނާޒް ފައިޞަލް، ރައީސުލްޖުމްހޫރިއްޔާ މުޙަންމަދު ނަޝީދު މިއަދު ވަނީ އައްޔަންކުރައްވާފައެވެ.


ސުމާޓް ފޯނުގެ ސަބަބުން ޒުވާން ކުދިންނަށް ނޭދެވޭ އަސަރު ކުރޭ: ދިރާސާ – Faanooz\nސުމާޓް ފޯނުގެ ސަބަބުން ޒުވާން ކުދިންނަށް ނޭދެވޭ އަސަރު ކުރޭ: ދިރާސާ\nDecember 13, 2017 | އަޙުމަދު އަނަސް\nދިވެހިރާއްޖޭގައި އަދުގެ ޚާލަތައް ބަލާއިރު ކޮންމެ މަޔަކުވެސް އެމީހެއްގެ ދަރިޔަކަށް އެންމެ ފަހުގެ ގެޖެޓްސް، ޚާއްޞަކޮށް ސްމާޓް ފޯނު ގަނެދިނުމަކީ އާންމުކަމެކެވެ. އުމުރުން 10 އަހަރުގައި ފޯނުގަނެދިނުމަކީ އާންމުކަމެކެވެ. ދިރާސާތަކުން ދައްކާގޮތުގައި އުމުރުން 12 އަހަރާއި 17 އަހަރާއި ދެމެދުގެ ކުދިންގެ ތެރެއިން 78% ކުދިންނަކީ ސްމާޓުފޯނު ގެނގުޅޭ ކުދިންނެވެ. މިއީ ވަރަށް ބޮޑު އަދަދެކެވެ.\nއޭގެ ބޭނުމަކީ ކަމެއްވެގެން އުޅޭ ވަގުތު ރައްކާތެރިކަމަށް އެދި މީހަކަށް ގުޅުން ކަމުގައި ވާނަމަ އެއީ ރަނގަޅުކަމެކެވެ. އެހެނަސް ސްމާޓު ފޯނުގެ ސަބަބުން ލިބޭ ގެއްލުންތައްވެސް އެހާގިނައެވެ. އެގޮތުން ލިބޭ4ގެއްލުމަކަށް ބަލައިލާނަމެވެ.\nޒުވާން ފުރައިގެ ކުދިންގެ އަތުގައި ސްމާޓުފޯނެއް އޮތުމާއިއެކު ގިނަކުދިން ދުވާލު ހަތަރުދަމު ތިބޭނީ އަވަދިނެތި މީސް މީޑިއާގައި މަސްޢޫލުވެއެވެ. ދިރާސާތަކުން ދައްކާގޮތުގައި މިގޮތަށް މީގިނައިރު ފޯނަށް ބަލަހައިޓައިގެން ހުރުމުގެ ސަބަބުން މީހާ ފިކުރު ބޮޑުވެ، ހާސްވެއެވެ. އަދި ބައެއް ޚާލަތްތަކުގައި ނުކުޅެދޭ މީހުނަށް ވުމުގެ ފުރުޞަތުވެސް އެބައޮތެވެ.\nނިދާއިރު ކައިރިގައި ފޯނުބޭއްވުމަކީ ގިނަ ޒުވާން ކުދިންގެ އާދައެކެވެ. ކައިރީގައި ފޯނު އޮންނައިރު ފޯނަށް އަންނަ ކޮންމެ މެސެޖަކަށް ނުވަތަ ނޮޓިފިކޭޝަން އަކަށްވެސް ބަލައިލެވެއެވެ. މީގެ ސަބަބުން ކުއްޖާގެ ނިދި ގެއްލެއެވެ.\nމޯބައިލް ފޯނާއި ސްމާޓްފޯނަކީ އޭގައި ވަރަށް ބާރުގަދަ ރޭޑިއޭޝަން އެއް ހުންނަ އެއްޗެކެވެ. ގިނަވަގުތު ފޯނުހިފައިގެން އޮތުމުގެ ސަބަބުން މީހާގެ ގަޔަށް މިރޭޑިއޭޝަން އިން ކުރާ އަސަރު ބޮޑުވެއެވެ. އަދި ހަމައެހެންމެ ކެންސަރު ޖެހުން، ޚާއްޞަކޮށް ސިކުނޑީގެ ކެންސަރަށް މަގުފަހިވެއެވެ.\nމީސް މީޑިއާގައި ބުލީކުރުން ގިނަވުން\n“Fight Crime Invest in Kids” އިން ކޮށްފައިވާ ދިރާސާއަކުން ދައްކާގޮތުގައި ސްމާޓްފޯނު ގެންގުޅޭ ކުދިންގެ ތެރެއިން3ބައިކުޅަ 1 ބައި ކުދިންނަކީ މީސްމީޑިއާގައި ބުލީގެ ޝިކާރައަކަށް ވެފައިވާ ކުދިންނެވެ. އަދި މިގޮތަށް ބުލީގެ ޝިކާރައަކަށްވެފައިވާ ކުދިންގެ ތެރެއިން ދެބައިކުޅަ އެއްބައިކުދިންނަށް ބުލީކުރަނީ ކޮންބައެއްކަންވެސް ނޭނގެއެވެ.


SunOnline: ''Heeleemaa'' ge dhen anna version ves vaanee Copy akahbaa?\nރޭ މަރުވި ބަންގްލަދޭޝްގެ މީހަކު ކޮވިޑަށް ޕޮޒިޓިވްވެއްޖެ\n"ހީލީމާ"ގެ ދެން އަންނަ ވާޝަން ވެސް ވާނީ ކޮޕީއަކަށްބާ؟\nމުޙައްމަދު މުސްޠަފާ 05 Nov 2018, 09:13\n"ހީލީމާ" ގެ ޕޯސްޓަރަކާއި "ހީލީމާ އެގެއިން" ހެ ޕޯސްޓަރު...\nސްކުޔާ އިލެވެން ސްޓޫޑިއޯއިން 2016 ވަނަ ރިލީޒް ކުރި "ހީލީމާ" ލަވަ އަކީ ގިނަ ބައެއްގެ މަގުބޫލުކަން ލިބި ގިނަ ބައެއްގެ ސަމާލުކަން ދަމައިގަން ލަވައެކެވެ. ސަބަބުތަކެއް ނެތިއެއް ނޫނެވެ. މަޝްހޫރު ދެ އެކްޓަރުން ކަމަށްވާ މަރިޔަމް އައްޒައާއި އޭނާގެ ކުރީގެ ފިރިމީހާ އިސްމާއިލް ޖުމައިހް (ޖުމާ) ގެ އެކްޓިންނެވެ. ފާހަގަކޮށްލެވޭ އަނެއް ކަމަކީ އައްޒަގެ ކޮސްޓިއުމް ތަކެވެ.\n"ހީލީމާ" އަކީ މިހާތަނަށް އެންމެ ބޮޑު ހަރަދެއް ކޮށްގެން ހެދި ފުރަތަމަ ވީޑިއޯ ލަވައެވެ. ތިން ލައްކަ ރުފިޔާ ހަރަދު ކޮށްގެން ހެދި އެ ލަވަ ވަނީ ރަޝިޔާގެ ޓީވީ ޗެނަލަކުން އޮން އެއާ ވެސް ކޮށްފައެވެ.\nގިނަ ބަޔަކަށް އެ ލަވަ ކަމުދިޔަ ނަމަވެސް އެ ލަވަ ގިނަ ބަޔަކަށް ސިފަވީ އެއީ ހިންދީ ލަވަ އެއްގެ ކޮޕީއެއްގެ ގޮތަށެވެ. 2015 ވަނަ އަހަރު ރިލީޒްކުރި ކާޖަލް އަދި ޝާހްރުކްހާން ފެނިގެންދާ ފިލްމު "ދިލްވާލޭ" ގައި ހިމެނޭ "ގޭރުއާ" ލަވަ އާ އެއްގޮތް ކަމެއް ހުރި ކަމަށް މީހުން ބުނަން ފެށިއެވެ.\n"ހީލީމާ' ގެ މަންޒަރަކާއި "ގޭރުއާ" ގެ މަންޒަރެއް....\n"ގޭރުއާ" ލަވައިގައި ކާޖަލް ލައިފައިވާ ގޮތަށް ބޮޑެތި ހެދުން ތަކެއް އައްޒަ "ހީލީމާ" ލަވައިގައި ވަނީ ލާފައެވެ. އަދި "ގޭރުއާ" ގެ މަންޒަރުތައް ނަގާފައިވާ ގޮތަށް ވައިގެ ތެރޭގެ އިތުރުން ހަލާކުވެފައި ހުންނަ ބޮޑެތި ބޯޓު ފަހަރުގައި "ހީލީމާ"ގެ މަންޒަރުތައް ނަގާފައި ވުމުން ގިނަ ބަޔަކު ބެލީ ހަމަ ހިންދީ ލަވައިގެ ކޮޕީއެއް ކަމަށެވެ.\nޝާހް އާއި ކާޖަލްގެ "ގޭރުއާ" ލަވަ....\nގިނަ ބައެއްގެ ފާޑު ކިޔުންތައް އަމާޒު ވިޔަސް "ހީލީމާ" އަކީ ވަރަށް ބޮޑަށް ވައިގަ ހިފާލި ލަވައެކެވެ. އެ ލަވައަށް ލިބުނު ކާމިޔާބީ އާއި ތަރުހީބާއެކު އެ ލަވަ ޑައިރެކްޓް ކުރި އަޒްހާން އިބްރާހިމް މިހާރު ބިޒީ ވެގެން މިއުޅެނީ "ހީލީމާ"ގެ އެހެން ވާޝަނެއް ބެލުންތެރިންނާ ހަމަޔަށް ގެންނާށެވެ. މިފަހަރުގެ ލަވަ ޕްރޮމޯޓް ކުރަނީ "ހީލީމާ އެގެއިން"ގެ ނަމުގައެވެ.\nޒުވާން ދެ މޮޑެލް އާއެކު "ހީލީމާ އެގެއިން"ގެ މަސައްކަތް ފަށައިގެން ކުރިޔަށް ދާކަމަށް "ސަން" އާ ވާހަކަ ދައްކަމުން އަޒްހާން ބުންޏެވެ. އަދި އަންނަ މަހުގެ ފަހުކޮޅު ލަވަ ބެލުންތެރިންނާ ހަމަޔަށް ދޫކޮށްލަން މަސައްކަތް ކުރާ ކަމަށް އޭނާ ފާހަގަ ކުރިއެވެ. ފިލްމީ ދާއިރާއަށް މުޅިން އައު މުހައްމަދު އިޝްފާން އަދި ޖަމްޝީދާ ޖަމްޝީދު އާއެކު ލަވައިގެ ގިނަ މަންޒަރުތަކެއް މިހާރު ޝޫޓް ކޮށް ނިންމައިފިއެވެ.\n"ހީލީމާ" ގެ ޑައިރެކްޓަރު އަޒްހާނާއެކު "ހީލީމާ އެގެއިން" އިން ފެނިގެންފާނެ އިޝްފާން އަދި ޖަމްޝީދާ....\nކުރީގެ ލަވައިން އައްޒަ އާއި ޖުމާ އެވެ. މިފަހަރު މުޅިން އާ ދެ ފަންނާނެކެވެ. އައްޒަ އާއި ޖުމާ ދެއްކި އެކްޓިން އިޝްފާނަށާއި ޖަމްޝީދާ އަށް ދެއްކި ދާނެތޯ އެއީ ޔަގީނުންވެސް ގިނަ ބައެއްގެ ހިތުގައި އުފެދޭނެ ސުވާލެކެވެ.\nއަޒްހާން ބުނަނީ، އިޝްފާނާއި ޖަމްޝީދާ އަކީ ވެސް ދިވެހ ފިލްމީ އިންޑަސްޓްރީގައި ތިބި އެކްޓަރުންނާ އަރާ ހަމަކުރެވިދާނެ ވަރުގެ މޮޅު ދެ ފަންނާނުން ކަމަށެވެ. އިމޭޖިނޭޝަން ރިއަލިޓީގެ ކުޑައިގެ ދަށުން ހަދާ "ހީލީމާ އެގެއިން"ގެ މަންޒަރުތައް ނަގަން ނިންމާފައިވަނީ ކުރިން ލަވައިގައި ފެނިގެންދިޔަ ފަދަ ހިތްގައިމު މަންޒިލް ތަކުގައެވެ. އަދި އެ ލަވައިގައި ވަރަށް ހާއްސަ މަންޒަރެއް ހިމެނޭނެ ކަމަށް އަޒްހާން ފާހަގަކުރިއެވެ.\nއައްޒަ އާއި ޖުމާގެ "ހީލީމާ" ލަވަ....\n"ހީލީމާ" ކިޔާފައިވަނީ މަޝްހޫރު ދެ ލަވަކިޔުންތެރިން ކަމަށްވާ މަރިޔަމް އަޝްފާ އާއި ފިރިމީހާ މުހައްމަދު އަބްދުލް ޣަނީ (ތޭރަވާ) އެވެ. ކުރިޔަށް އޮތް "ހީލީމާ އެގެއިން" އިން އިވިގެންދާނީ ލަވަކިޔުންތެރިޔާ ލަމްހާ ލަތީފާއި މޯލްޑިވިއަން އައިޑޮލް ސީޒަން ތިނަކުން ވިދާލި ރައިހާން އާދަމްގެ އަޑެވެ.\n"ހީލީމާ އެގެއިން" ޕްރޮމޯޝަން ތައް ބާކީ އޮތް ދުވަސްތަކުގައި ކުރިޔަށް ގެންދިޔުމަށް ވަނީ ހަމަޖެހިފައެވެ. މިހާރު މިވަނީ ލަވައިން ފެނިގެންދާނެ އިޝްފާނާއި ޖަމްޝީދާ އާއެކު ލަވައިގެ ޕޯސްޓަރު ވެސް ދައްކާލާފައެވެ. އައްޒަ އާއި ޖުމާގެ "ހީލީމާ" ކަހަލަ ލޯބީގެ މަންޒަރުތަކެއް ހުންނާނެ ލަވަ އެއް ކަން ޕޯސްޓަރުން ވެސް ހާމަވެއެވެ.\nބޮޑެތި ހެދުން ތަކަކާއި ރީތި މޭކަޕް ތަކެއް ކޮށްގެން ރާއްޖޭގެ އެކި ކަންކޮޅުތަކުގައި ނަގަމުން އެ އަންނަ "ހީލީމާ އެގެއިން" ވެސް ވާނީ އަނެއްކާ ކޮޕީ އަކަށްބާ އެވެ؟ "ހީލީމާ" އަށް ވުރެއް "ހީލީމާ އެގެއިން"ގެ އަޑު ގަދަ ވާނެ ބާއެވެ؟


Huvafenee honeymoon maruge dhathurakah | Mihaaru\nކ. ދިއްފުށީގައި އިއްޔެ މަރުވި އެރިކާ ލެގްރިޑިލިއާ (ކ) އާއި އޭނާގެ ފިރިމީހާ ލިއޯމާ ލެގްރަޑިލިއާ\nމިދިޔަ މަހުގެ 18 ގައި ކައިވެނިކުރި ފިލިޕީންސްގެ އެރިކާ ލެގްރިޑިލިއާ 30، އާއި ލިއޯމާ ލެގްރަޑިއަލާ، 29، ގެ ހަނީމޫން މަންޒިލަކީ ކ. ދިއްފުއްޓެވެ. އެ ރަށު ކްރައުން ބީޗް ގެސްޓް ހައުސް އަށް އައިތާ ތިން ވަނަ އަށް ވީ ދުވަހު ދެމަފިރިން މަރުވީ ސްނޯކްލިން އަށް ގޮސް އުޅުމުގެ ތެރޭގަ އެވެ.\nދިއްފުއްޓާއި މީރު އައިލެންޑް ރިސޯޓާ ދެމުގެ އޮންނަ ތިލަ ފަޅު ތެރެއަށް ދެމަފިރިން ގެނބިގެން އުޅެނިކޮށް އެ މީހުން ސަލާމަތްކުރެވޭތޯ އެތަނަށް އެންމެ ފުރަތަމަ ދިޔަ އެކަކީ ދިއްފުށީ މީހެއް ކަމަށްވާ، އަބްދުލް ކަރީމް، 58، އެވެ. މަރުވި ދެމަފިރިން ޗުއްޓީ ހޭދަކުރި ގެސްޓް ހައުސް ކައިރީ ހުރި ކެފޭއަކުން ހެނދުނު ސައި ބޮއެގެން އަބްދުލް ކަރީމާއި އެހެން މީހަކު އެ ދިމާލުން އަތިރިމައްޗަށް ނިކުތް އިރު މޫދަށް އެރި އުޅުނު ޓޫރިސްޓުންތަކެއް އަތް ހޫރައި ހަޅޭއްލަވަނީ އެވެ.\nކަމެއް ގޯސްވެގެން އުޅޭކަން އެނގިގެން އަބްދުލް ކަރީމާއި އޭނާއާ އެކު ދެން ހުރި ޒުވާނާއާ އެކު، ފަޅުގައި އޮތް ލޯންޗަކަށް އަރައިގެން އެ ދިމާލަށް ދިޔައީ އެވެ.\n"ހަމަ އެތަނުގައި އޮތް ލޯންޗެއް އެއީ. ކަމެއް ގޯސްވާހެން ލަފާ ކުރެވުނީމައި ހުއްދައެއް ވެސް ނުނަގާ އަޅުގަނޑުމެން ހަމަ ދިޔައީ،" ކަރީމް ކިޔައިދިނެވެ.\nއަބްދުލްކަރީމް ކިޔައިދިން ގޮތުގައި އެ މީހުން ލޯންޗުގައި ދިޔައިރު، ގެނބިގެން އުޅުނު މީހުން ސަލާމަތްކުރަން އެހެން ޓޫރިސްޓަކު އުޅުނެވެ. އެއީ ވެސް ކްރައުން ބީޗް ގެސްޓް ހައުސްގައި ޗުއްޓީ ހޭދަކުރަން ގޮސް އުޅުނު ފިރިހެނެކެވެ.\nމަސްވެރިކަމުގައި އުޅުނު އިރު، ދިމާވެދާނެ ހާދިސާތަކުން ރައްކާތެރިވާން ފަސްޓް އެއިޑް ކޯހެއް ހަދާފައި ހުރި އަބްދުލްކަރީމް ބުނީ އެންމެ ފުރަތަމަ ލޯންޗަށް ނެގީ ގެނބިފައި އޮތް އަންހެން މީހާ ކަމަށެވެ. އޭރު ފިރިހެން މީހާގެ ހާލަތެއް، އެ މީހުން ސަލާމަތްކުރަން ދިޔަ މީހުންނަކަށް ނޭނގެ އެވެ.\n"އަންހެން މީހާ އަށް ފަސްޓް އެއިޑްގެ ދެނިކޮށް އޭނާގެ ފިރިމީހާ ހަޅޭއްލަވައިގަތް އަޑު އިވުނީ. ބަލައިލިއިރު އޭނާ އޮތީ ވެއްޓިފައި. ގެނބިގެން އުޅެނިކޮށް އެހީވާން ދިޔަ ޓޫރިސްޓު މީހާ އޭނާ ގައިގައި ހިފެހެއްޓި. ދެން އޭނާ ލޯންޗަށް ނެގި އިރު، އަނގައިން ލެޔާއި ލޮނު ވަރަށް ބޮޑަށް އައި،" އަބްދުލްކަރީމް ބުންޏެވެ.\nގެނބުނު ދެމަފިރިންނާއި އެ މީހުންނަށް އެހީވާން އުޅުނު ޓޫރިސްޓު މީހާ ވެސް ގޮވައިގެން އަބްދުލްކަރީމާއި އޭނާގެ އެކުވެރިޔާ ދިޔައިރު ސިއްހީ މަރުކަޒުގެ އެމްބިއުލާންސް ވެސް އޮތީ އައިސްފަ އެވެ. އެކަމަކު މަރުކަޒުގެ ޑޮކްޓަރާ ހަވާލާދީ ފުލުހުން ބުނި ގޮތުގައި، އެތަނަށް ގެންދިޔައިރު ވެސް ދެމަފިރިން އޮތީ މަރުވެފަ އެވެ.\nއުފާވެރި ދަތުރަކަށް ރާއްޖެ އައި ދެމަފިރިން އެ މީހުންގެ ގައުމަށް ގެންދަން ވަނީ ނިންމައިފަ އެވެ. އެކަމަކު އެކަމަށް ބޭނުންވާ ފައިސާ ހޯދުމުގައި ދެމަފިރިންގެ އާއިލާ އަށް ވަނީ ދަތިކަމެއް ކުރިމަތިވެފަ އެވެ. އެކަމަށް އެހީވާން ދެމަފިރިންގެ އެކުވެރިން ފައިސާ އެއްކުރުމުގެ ހަަރަކާތެއް ފަށާފައިވާ ކަމަށް، އެކުވެރިން ސޯޝަލް މީޑިއާގައި ބުނެފައިވާ ކަމަށް އެ ގައުމުގެ ނޫސްތަކުން ބުންޏެވެ.\n"އެ މީހުންގެ ހަށިގަނޑު ފިލިޕިންސަށް ގެނައުމުގެ ކަންކަން އަންނަނީ ހަމަޖައްސަމުން. މިކަމަށް ބޭނުންވަނީ 634،000 ޕޭސޯ (12،142 ޑޮލަރު)،" ދެމަފިރިންގެ އެކުވެރިޔަކު ފޭސްބުކްގައި ލިޔެފައިވެ އެވެ.\nރާއްޖޭގައި ޓޫރިސްޓުން ގެނބިގެން މަރުވުމަކީ އާންމު ކަމެކެވެ. އެކަމަކު މިއީ މި ފަހުގެ ތާރީހެއްގައި ހިނގި އެންމެ ހިތާމަވެެރި އެއް ހާދިސާ އެވެ.\nކ. ދިއްފުށި ޓޫރިސްޓުން ޓޫރިޒަމް ދިއްފުށީ ކައުންސިލް ގެސްޓް ހައުސް މަރު ގެނބުން ފިލިޕީންސް\n16 ކޮމެންޓް, 191 ރިއެކްޝަންސް\nމީހުންނަކީ އޮންލައިން ބުކިން ހަދައިގެން އަންނަ ފަރާތްތަކަށްވާތީ ސަލާމަތީ ކަންކަން ކޮންމެ ގޮތަކަށް ހުއްޓަސް އެކަމާ ޒިއްމާވާނެ ޓުއަރ އޮޕަރޭޓަރެއް ނުހުންނާނެ. މިކަމަކީ ސަރުކާރުން ރެގިއުލޭޓް ކުރުވަންޖެހޭ ކަމެއް. މިފަދަ ކަންކަން ރިސޯޓްތަކުގަވެސް ހިގާ. އެކަމަކު މިހާރު ކަންކަން ހުރިގޮތުން ލޯކަލް ޓޫރިޒަމް ތަރައްޤީކޮއް ކުރިއަރުވާއިރު ސަލާމަތާ ރައްކާތެރިކަމަށްޓަކައި ކުރަންޖެހޭ ބައިވަރު ކަންކަން އެބަހުރި.\nއަޅުގަޑަކީ ޓުއަރިޒަމް ދާއިރާގައި އެންމެ ދިގު މުއްދަތަކަށް މަސައްކަތްކޮއްފައިވާ މީހުންގެ ތެރޭގައި ހިމެނޭ މީހެއްގެ ހައިސިއްޔަތުން ބުނަންޖެހެނީ ކުރިއާ މިހާރާ ވަރަށް ތަފާތޭ. ކުރިން ޓޫރިސްޓުން ތިބެނީ ހަމައެކަނި ރިސޯޓް ތަކުގަ ކަމަށްވާތީ އެމީހުންގެ ރައްކާތެރިކަމާމެދު ބޮޑު ސަމާލުކަމެއްދޭން މަޖުބޫރުވޭ. ޓްއަރ އޮޕަރޭޓަރުން ރިސޯޓާބެހޭ ސޭފްޓީ އޮޑިޓް ހަދައި އިސްލާހް ކުރަންޖެހޭ ކަންކަން އިސްލާހު ކުރުވާ. އެހެނަސް މިހާރު ގެސްޓް ހައުސްތައް އުފެދި އެތަންތަނަށް\nމިކަންކަމަށް އިންޑަަސްޓްރީންވެސް އަދި މިނިސްޓްރީންވެސް ޝައުގުވެރިކަމެއް ނުހުރެއެވެ. އެމީހުން މާދަމައަކަށް ނުވިސްނައެވެ.\nމީ އިންޑަސްޓްރީން ވަރަށް ކަންބޮޑުވާ މައްސަލައެއް. އެކ،ަމަކު މިކަމާ ގެސްޓްހައުސް ހިންގާ މީހުން ފަރުވާލެއްނުބަހައްޓާ. ގެސްޓް ހައުސްއެއް ހިންގާ މީހަކާ މިޒާތުގެ ވާހަކައެއް އެއްދުވަހު ދައްކާލީމާ އޭނާ އައީ މާގަދަ ރުޅިއެއް.\nމިއީ މަ އިހަށްދުވަހު ވެސް ދެއްކި ވާހަކައެއް. މަ ބުނިން ޓޫރިސްޓު ކަޕްލްސް އަށް ޒިންމާވާނެ ލައިފްގާޑަކުނެތި މިގޮތަށް އެކަނި ފީނަން ދެވިގެން ނުވާނެޔޭ. ބ ގޮއިދޫ ފުޅަދޫ ފެހެންދޫގައި މީހެއްގެ ހިލަމެއްވެސް ނުވާ ސަރަޙައްދު ތަކުގެ މޫދުން ނުރައްކާތެރި އޮއިވަރު ހުންނަ ތަންތަނުން ޓޫރިސްޓް ކަޕްލްސްތައް ފެންނާތީ މަ ވަރަށް ބިރުގަނޭ. ގަޑިއަކަށް 5-10 ވަރަކަށް ޑޮލަރު ދީގެން ލައިފްގާޑަކު ގެންދާނަމަ އިތުރުވަޒީފާވެސް އުފެދޭނެ. މިގޮތް މަޖުބޫރު ކުރަންވީ.\nގެސްޓް ހައުސް ހިންގާމީހުންވެސް އަދި ރިސޯރޓް ހިންގާފަރަތްކުންވެސް މޫދަށް އެރެންދާމީހުން ފަތަން އެނގޭތޯބަލަންޖެހިއްޖެ. އަދި މިފަދަތަންތަން ބަލަހައްޓާނެ މީހުންވެސް އައްޔަން ކުރަން ޖެހިއްޖެ. މިކަމަކީ ކައުންސިލްތަކުންވެސް އިސްނަގައިގެން ގެސްޓް ހައުސްތަކުން ޗާޖުނަގައިގެން ވަޒީފާ ހަމަޖައްސައިދީގެންވެސް ކުރަންޖެހިއްޖެކަމެއް.\nމިހެން ރާއްޖޭގަ މަރުވާ ކޮންމެ ބޭރުބައެއްގެ އާއިލާއާ ރައްޓެހިންނަށް ރާއްޖޭގެ ނަން އަޑުއިވުނަސް ދެން ހަނދާންވާނީ މި ހިތާމަވެރި ހާދިސާތައް. މިއީ ޓުއަރިޒަމް މަންޒިލެއްގެ ގޮތުގަ ރާއްޖޭގެ ނަމަށްވެސް ލިބޭ ބޮޑު ގެއްލުމެއް. އާންމުކޮށް ޓުއަރިސްޓުން މޫދަށް އެރޭ ހިސާބުތަކުގަ ލައިފްގާޑުން ނޫނީ ލައިފް ރިންގެއް ނަމަވެސް ބެހެއްޓުން މުހިންމު. ރިޕް ޓައިޑްސް ހުންނަ ހިސާބުތަކުގަ ބޭރު ތަންތާވެސް ސައިން ބޯޑުވެސް ހުރޭ. ފިޔަވަޅުތައް އަޅަން މިހާރުވެސް މާ ލަސްވެއްޖެ.\nކީކޭ ބުނާނީ؟ މި ލިއުން ކިޔާފައިވެސް ބަޔަކު އެބަ އުފާކުރޭ. ތީ ހަަމަ އިންސާނުންތަ؟\nތިބާވަތުގެ ކަންކަން ހިނގަނީ ސަރުކާރުގެ ވަރިހަމަކަން ބޮޑުވުމުން. މީހުންގެ ރައްކާތެރިކަމަކީ ސަރުކާރަށް އެހާބޮޑު ކަމަކަށްނުވާތީ ގަވާއިދު ނުހެދުމާއި ހަދާފައި ހުންނަ ގަވާއިދުވެސް ތަންފީޒު ނުކުރާތީ. ސަލާމަތީ ކަންކަމަށް ފަރުވާ ކުޑަކުރުމުގެ ސަބަބުން ހީވެސް ނުކުރާވަރުގެ ގެއްލުން ގައުމަށް ވަމުންދަނީ. ކޮންމެ މަހަކުހެން ޓޫރިސްޓުންގެ އެބަމަރުވޭ. ނޫނީ ކޮންމެވެސް އަލިފާނުގެ ހާދިސާއެއް ރިސޯޓް ތަކުގާއެބަހިނގާ.\nމިކަހަލަ ހިތާމަވެރި ހާދިސާތައް ތަކުރާރުވިޔަ ނުދިނުމަށް ގެސްޓުހައުސްތަށް ޒިންމާދާރުކުރުވާ އަދި ރަނގަޅު ޕުލޭނުތަކެއް ބޭނުންވާކަމުގެހެކި މިފެންނަނީ\nރިސޯޓްތަކުން ވެއްޖެއްނުން މިގޮތަށް ސްނޯކުލިންއަށްދާ ޓްއަރިސްޓުނަށް ލައިފްޖެކެޓް މަޖުބޫރުކުރަން.\nބަލަ އެއީ ރިސޯޓެއްތަ


Kudakudhinnah jinsy goanaa kurevey material hoadhey goi Apple in hadhany\nކުޑަކުދީންނަށް ޖިންސީގޯނާ ކުރެވޭ މެޓީރިއަލް ދެނެގަނެވޭ ގޮތް އެޕަލްއިން ހަދަނީ\n06 އޯގަސްޓް 2021 - 12:13:11\nކަސްޓަމަރުންގެ ޑިވައިސްތަކުން ޗައިލްޑް ސެކްޝުއަލް އެބިއުސް މެޓީރިއަލް (ސީއެސްއޭއެމް) ދެނެގަނެވޭ ގޮތަށް ހަދާފައިވާ ސިސްޓަމާބެހޭ މައުލޫމާތު އެޕަލް ކުންފުނިން އާންމުކޮށްފިއެވެ.\nއައި ކްލައުޑްގައި ފޮޓޯއެއް ރައްކާކުރުމުގެ ކުރިން، މިޓެކްނޮލޮޖީގެ ސަބަބަުން ކުރިންވެސް ސީއެސްއޭއެމް ގޮތުގައި ރައްކާކުރެވިފައިވާ މެޓީރިއަލްތަކާ އެފޮޓޯއެއް އެއްގޮތްތޯ ބެލޭނެއެވެ.\nއެޕަލް އިން ބުނާ ގޮތުގައި ސީއެސްއޭއެމްއާ ދިމާވާ ފޮޓޯއެއް ފާހަގަ ކުރެވިއްޖެނަމަ އެސެސް ކުރުމަށްފަހު، ގާނޫނު ތަންފީޒު ކުރާ އިދާރާތަކަށް އެމައުލޫމާތު ފޯރުކޮށްދޭނެއެވެ.\nއެހެންނަމަވެސް މިޓެކްނޮލޮޖީގެ ސަބަބުން ބައެއްމީހުންގެ ސިއްރު މައުލޫމާތު ތަކާއި އާއްމުކޮށް ބޭނުންކުރުން މަނާ މެޓީރިއަލްތަކާއި، ސިޔާސީ ލިޔެކިއުންތަކުގެ ޕްރައިވެސީ ގެއްލިދާނެ ކަމުގެ ކަންބޮޑުވުން ބައެއްފަރާތްތަކުން ދަނީ ފާޅު ކުރަމުންނެވެ.\nމީގެއިތުރުން ބާރުގަދަ ގައުމުތަކުން ޖާސޫސު ކުރުމުގެ ބޭނުމުގައި މި ޓެކްނޮލޮޖީ ބޭނުން ކޮށްފާނެ ކަމުގެ ބިރުވެސް ވަނީ ބޮޑުވެފައެވެ.\nއެޕަލް އިން ބުނިގޮތުގައި އައި އޯއެސް އާއި އައި ޕެޑް އޯއެސްގެ އާވާޝަނެއް މިއަހރުގެ ފަހުކޮޅު ބާޒާރަށް ނެރޭނެއެވެ. އޭގެ ސަބަބުން ކުޑަކުދިންނަށް ޖިންސީގޯނާ ކުރުމަށް ބޭނުްނކުރެވޭ މެޓީރިއަލް ފެތުރުން މަދުކުރެވޭނެއެވެ. އަދި އޭގެ ޔޫޒާ ޕްރައިވެސީގެ މަސައްކަތްވެދަނީ ކުރަމުންނެވެ.\nމި އެޕްލިކޭޝަނުގެ ސަބަބުން ގެއްލުވާލައިފައިވާ ކުދިންގެ ޑޭޓާބޭސްގައި ހުރި ފޮޓޯތަކާއި ފޯނުގައި ބޭނުންކުރާ ފޮޓޯތަކާއި އަޅާ ކިޔޭނެއެވެ.\nއެޕަލްއިން ބުނާ ގޮތުގައި އެޑިޓް ކޮށްފައި ހުންނަ، އެއް ވާޝަންގެ އިމޭޖްތައްވެސް މި ޓެކްނޮލޮޖީން އަތުލައިގަންނާނެ ކަމަށެވެ.\nއެޕަލްއިން ބުނާގޮތުގައި މި ޓެކްނޮލޮޖީގެ އެކިއުރެސީލެވެލް ވަރަށް ރަނގަޅު ވާނެއެވެ. އެގޮތުން ނުބައިކޮށް ރިޕޯޓް ކުރުމުގެ ފުރުސަތު އޮންނާނީ އަހަރަކު އެއްޓްރިލިއަން ކޭސްގެ ތެރެއިްނ އެންމެ ކޭސް އަކަށްވުރެވެސް މަދުންނަކަމަށެވެ.\nއެޕަލްއިން ބުނާ ގޮތުގައި ރިޕޯޓްކުރެވޭ ކޭސްތައް މެނުއަލްކޮށް ބަލާނެއެވެ. އަދި އެކައުންޓެއް ބަންދު ކުރުމަށް އަޅަންޖެހޭ ފިޔަވަޅުތައް އެޅުމަށްޓަކައި ގާނޫނު ތަންފީޒު ކުރާ އިދާރާތަކަށް އަންގާނީ އޭގެ ފަހުންނެވެ.


"Dhen" kuru muhdhatheh thereygai magboolukan hoadhi nooheh! - Vaguthu\n"ދެން" ކުރު މުއްދަތެއްގެ ތެރޭގައި މަގުބޫލްކަން ހޯދި ނޫހެއް\n"ދެން" ގެ ފަރާރުން ވަގުތުއަށް މަޢުލޫމާތު ދެނީ -- ފޮޓޯ/ނުޒުހާ\nދައުލަތު ހަތަރުވަނަ ބާރު ކަމަށް ބުނާ މައުލޫމާތާއި ޚަބަރު ފެތުރުމުގެ ދާއިރާއަކީ ރާއްޖޭގައި ނިސްބަތުން ގިނަ ބަޔަކު ހަރަކާތްތެރިވާ ދާއިރާއެކެވެ. އެގޮތުން ޓީވީއާއި ރެޑިއޯ ޗެނަލްތަކުގެ އިތުރުން އޮންލައިން ނޫސްތަކަކީ ވެސް ރާއްޖޭގައި މަގުބޫލުކަން ބޮޑު ދާއިރާއެކެވެ. ގިނަ އޮންލައިން ނޫސްތަކެއް ރާއްޖޭގައި މަސައްކަތް ކުރަމުންދާއިރު އޭގެ ތެރޭގައި ހިމެނޭ "ދެން" އަކީ ކުރު މުއްދަތެއްގެ ތެރޭގައި މަގުބޫލު ކަމެއް ހޯދި ނޫހެކެވެ.\nމިދިޔަ އަހަރު ޖެނުއަރީ މަހުގެ 15 ވަނަ ދުވަހު އާންމުންނާ ހަމަޔަށް ގެނެސްދިން "ދެން" ވަނީ އެ ނޫހުގެ ހަޔާތުގެ ހަވަނަ މަހުގައި ރާއްޖޭގެ ކިޔުންތެރީންގެ މެދުގައި އެންމެ މަގުބޫލު6ވަނަ ނޫހުގެ މަގާމު ހޯދާފައެވެ. އަދި އޭގެ ދެ މަސް ފަހުން "ދެން" ވަނީ ސިމިލަރވެބްގައި ރާއްޖޭގެ އެންމެ މަގުބޫލް5ވަނަ މަގާމު ހޯދާފައެވެ. އަދި އެ ނޫހުން ދަނީ އެ މަގާމު ދަމަހައްޓަމުންނެވެ.\n"ދެން"ގެ ވޭތުވެދިޔަ އެއް އަހަރާ ގުޅޭ ގޮތުން އެ ނޫހުގެ ސީއީއޯ މުޙައްމަދު އަރީޙް ވަނީ "ވަގުތު" އާ ވާހަކަ ދައްކާފައެވެ.\n"ދެން" އަށް ވަނީ އަހަރެއް ފުރިފައި -- ފޮޓޯ/ނުޒުހާ\nއަރީޙް ބުނީ "ދެން" ގެ މި ކާމިޔާބީއަކީ އެ ނޫހުގައި ވޭތުވެދިޔަ އެއް އަހަރު މަސައްކަތް ކުރި އަދި މިހާރު ވެސް ކުރަމުންދާ ލިޔުންތެރީންގެ ބުރަ މަސައްކަތުން ލިބުނު ކާމިޔާބެއް ކަމަށާއި ޚާއްޞަކޮށް ކޮވިޑްގެ ނާމާން ޙާލަތުގައި ލިޔުންތެރީން ކުރަ ބުރަ މަސައްކަތާއެކު ކިޔުންތެރީން ދެއްވި އިތުބާރާއި ޝައުގުވެރިކަމަކީ އުފަލާއެކު ބަލައިގަންނަ ކަމެއް ކަމުގައި އަރީޙް ބުންޏެވެ.\n"ދެންގެ އެންމެ ބޮޑު ހިތްހަމަ ޖެހުމަކީ ކިޔުންތެރީން ދެއްވާ ތަރުޙީބާ ކުރައްވާ އިތުބާރު، އެއީ ނޫސްވެރިން ވެސް މަސައްކަތް ކުރުމަށް ލިބޭ އެންމެ ބޮޑު ހިތްވަރަކީ" އަރީޙް ބުންޏެވެ.\nއޭނާ ބުނީ ނޫސް ހިންގުމުގައި ދިމާވާ އެންމެ ބޮޑު ގޮންޖެހުމަކީ މާލީ ދަތިތައް ކަމަށާއި ނަމަވެސް ކުރިއަށް އޮތް ތަނުގައި މި މައްސަލަ ވެސް ޙައްލު ވެގެންދާނެ ކަމަށް އުއްމީދު ކުރާ ކަމަށެވެ.\n"އެހެން ނޫސްތަކެކޭ އެއްފަދައިން ދެން އަށް ވެސް އޮތް އެންމެ ބޮޑު ގޮންޖެހުމަކީ މާލީ ދަތިކަން ، އެކަމަށް ޙައްލު ހޯދުމަށް މިދަނީ މަސައްކަތް ކުރަމުން" އަރީޙް ބުންޏެވެ.\nއަރީޙް ބުނީ ކުރިއަށް އޮތް އަހަރަކީ ދެން އަށް އިތުރު ކުރިއެރުމާއި ކާމިޔާބު ހޯދޭނެ އަހަރަަކަށް ވާނެ ކަމަށް އުއްމީދު ކުރާ ކަމަށާއި އެގޮތުން ނޫސްވެރީން އެކަމުގައި ބުރަކޮށް މަސައްކަތް ކުރާނެ ކަމުގެ ޔަގީންކަން އޭނާއަށް އެބައޮތް ކަމަށެވެ.\nރާއްޖޭގެ ހަވަނައަށް އެންމެ މަގުބޫލް ނޫހަކަށް "ދެން" އޮންލައިން


އޮނަރަބްލް އިބްރާހިމް ޙުސެން ޒަކީ ސިޔާސީ މަސައްކަތްފުޅުތަކުން ދުރަށްވަޑައިގަތުމާއި ބެހޭގޮތުން ނެރޭ ނޫސް ބަޔާން – Maldivian Democratic Party\n15 ޖެނުއަރީ 2016\nއޮނަރަބްލް އިބްރާހިމް ޙުސެން ޒަކީ ސިޔާސީ މަސައްކަތްފުޅުތަކުން ދުރަށްވަޑައިގަތުމާއި ބެހޭގޮތުން ނެރޭ ނޫސް ބަޔާން\nއޮނަރަބަލް އިބްރާހިމް ޙުސެން ޒަކީ ސިޔާސީ މަސައްކަތްޕުޅުތަކުން ދުރައްވަޑައިގެން ދިވެހިރައްޔިތުންގެ ޑިމޮކްރެޓިކް ޕާޓީ (އެމް.ޑީ.ޕީ) އިން ވަކިވެވަޑައިގެންފައި ވީހިނދު އެމަނިކުފާނު އެމް.ޑީ.ޕީ އަށް ކޮށްދެއްވާފައިވާ އިޚްލާޞްތެރި މަސައްކަތްޕުޅުތަކުގެ އަގުވަޒަންކޮށް އެމަނިކުފާނަށް އެމް.ޑީ.ޕީން ނުހަނު އިޚްލާޞްތެރިކަމާއިއެކު ޝުކުރުދަންނަވަމެވެ.\nއޮނަރަބަލް އިބްރާހިމް ޙުސެން ޒަކީ ވަނީ ދިވެހި ދައުލަތަށް ވަރަށް ދިގު މުއްދަތަކަށް އަގުހުރި ޚިދުމަތްކޮށްދެއްވާ ދައުލަތުގެ ވަރަށް މަތީ މަޤާމުތަކެއް ފުރުވުމުގެ އިތުރުން ސާކް ސެކްރެޓަރީ ޖެނެރަލްގެ މަޤާމުވެސް ފުރުއްވާފައެވެ. އަދި ރާއްޖޭގެ ޑިމޮކްރަސީގެ ނިޒާމް ޤާއިމު ކުރެއްވުމުގެ މުހިއްމު މަސައްކަތްތަކެއް ކުރައްވައި ، އެމް.ޑީ.ޕީގެ ނައިބު ރައީސް ކަމާއި މި ޕާޓީގެ ވަގުތީ ރައީސްކަން ކުރައްވާފައިވެއެވެ. އަދި އެމް.ޑީ.ޕީގެ ވެރިކަމުގައި ރައީސުލްޖުމްހޫރިއްޔާ މުޙައްމަދު ނަޝީދުގެ ޚާއްޞަ މުޝީރުކަން ވެސް ކުރައްވާފައިވެއެވެ.\nއޮނަރަބަލް އިބްރާހިމް ޙުސެން ޒަކީ އެމް.ޑީ.ޕީއަށް ކޮށްދެއްވާފައިވާ އަގުހުރި މަސައްކަތްޕުޅުތަކަށް މިޕާޓީގެ ލީޑާރޝިޕުގެ ނަމުގައާއި މިޕާޓީގެ އެންމެހާ މެމްބަރުންގެ ނަމުގައި އިޚްލާޞްތެރިކަމާއިއެކު ޝުކުރު ދަންނަވަމެވެ.\nތާރީޙް: 14 ޖަނަވަރީ 2016


Janvi ge Sponge Bob ai dhabahuge agu engeytha ? - AO News Janvi ge Sponge Bob ai dhabahuge agu engeytha ?\nބޮލީވުޑްގެ މަޝްހޫރު ތަރިން އަޅާހެދުމާއި ގެންގުޅޭ އަގުބޮޑު ގަހަނާތަކާއި އަތްދަބަހަށް އެތައްބަޔަކު ސަމާލުކަން ހުއްޓެއެވެ. ދާދިފަހުން ކަރީނާކަޕޫރް ގެންގުޅޭ އަތްދަބަސްތަކުގެ އަގު މީޑިއާތަކުގެ ފަލަސުރުހީތަކަށް އެރިއެވެ.\nމިފަހަރު މީޑިއާގެ ސަމާލުކަން ހުއްޓުނީ މަޝްހޫރު ބޮލީވުޑް ތަރި ސްރީދޭވީ އާއި ބޯނޭކަޕޫރް ގެ ދަރިފުޅު ޖާންވީ ކަޕޫރްގެ ސްޕޮންޖްބޮބް ދަބަހަށެވެ. އިންޑިއާގެ ބައެއްމީޑިއާތަކުން ރިޕޯޓްކޮށްފައި ވާގޮތުގައި، ޖާންވީގެ މިދަބަހަކީ ޖާމީސްކޮޓްގެ މޮސްކިނޯ ކަލެކްޝަންގެ ދަބަހެކެވެ. އަދިމި ސްޕޮންޖް ބޮބް އަތްދަބަހުގެ އަގަކީ އިންޑިއާގެ 60000ރުޕީސްއެވެ. މީގެ އިތުރުންވެސް ޖާންވީ ގެންގުޅޭ އެހެން ދަބަސްތަކަށްބަލައިލާއިރު ޗެނަލް ޖަމްބޯ ފްލިޕް އަތްދަބަހުގެ އަގަކީ އިންޑިއާގެ 4ލައްކަ ރުޕީސްއެވެ. މީގެ އިތުރުން ޖާންވީ އެންމެ ގިނަިއން ބޭރުތެރޭގައި ގެންގުޅޭ އޭނަގެ ފެވަރިޓް އެއް ދަބަސްކަމަށްވާ ގޯޔާޑް ސައިންޓް ލުއިސް ޓޯޓް ގެ އަގަކީ 830000 އިންޑިއަން ރުޕީސްއެވެ.\nފެޝަނަށް ލޯބިކުރަމުން އަންނަ ޒުވާން ތަރިން ގެންގުޅޭއަތްދަބަހަށް މީޑިއާގެ ސަމާލުކަން ހުއްޓުނުނަމަވެސް އޭނަ އަޅާހެދުން ތަކަކީވެސް މީޑިއާގެ އިތުރުން ފޭނުންނާއި ބައެއް ފިލްމީތަރިންވެސް ފާހަނގަ ކުރާ އެއްޗިއްސެވެ. ޖާންވީ އަކީ އާންމުގޮތެއްގައި އޭނަގެ މަންމަ ގެ ސާރީތަކާއި ބައެއް ހެދުންތައް ބޭނުން ކުރަމުން އަންނަ ތަރިއެއްކަމަށްވަނީ ފާހަނގަ ވެފައެވެ. ދާދިފަހުންވެސް ބޮލީވުޑްގެ ތަރި ކެޓްރީނާ ކައިފް ވަނީ ޖާންވީގެ ޖިމް ހެދުންތަކާމެދު ވާހަކަދައްކާފައެވެ. އެގޮތުން އޭނާ ބުނެފައިވަނީ ޖާންވީ ޖިމަށްދާން ލާސޯޓު މާކުރުކަމަށެވެ. ޖާންވީ ފާހަނގަ ވެފައިވަނީ ޖިމަށްދާއިރުވެސް ތަފާތު ސްޓައިލްއަށް ޖިމް ހެދުން އަޅާތަރިއެއްގެ ގޮތުގައެވެ.\nއުމުރުން އެންމެ 22 އަހަރުގެ ޖާންވީ އެންމެފަހުން ފެނިފައިވަނީ 2018 ވަނަ އަހަރު ނިކުތް ފިލްމް ދަޅަކް އިންނެވެ. ދެން އެންމެ އަވަހަށް ފެނިގެންދާނީ 2020 ވަނައަހަރު ނިކުންނަން އޮތް ކަރަންޖޯހަރް ގެ ފިލްމެއްކަމަށްވާ ތަޚްތް އިންނެވެ.\nބައްޕައަކަށް ވުމުގެ ކުރިން އަހަރެން ވަރަށް އަމިއްލަ އެދުންބޮޑު: ޝާހިދު


Kanduhulhudhoo kujja ge mamma aai bappa ah dhauvaa kohfi\nގއ. ކަނޑުހުޅުދޫ މަގެއްގައި ކުޑަކުދިންތަކެއް -- ފޮޓޯ: އަފްޒަލް\nގއ. ކަނޑުހުޅުދޫގައި ދެ އަހަރުގެ ކުއްޖާ ރޭޕް ކުރި މައްސަލާގައި އެ ކުއްޖާގެ މަންމަ އާއި ބައްޕަގެ މައްޗަށް ޕްރޮސިކިއުޓާ ޖެނަރަލްގެ އޮފީހުން ދައުވާ އުފުލައިފި އެވެ.\nއެ އޮފީހުން މިއަދު ބުނި ގޮތުގައި ކަނޑުހުޅުދޫގައި ތުއްތު ކުއްޖާއަށް ބެލެނިވެރިން އަޅާނުލި މައްސަލައިގައި، ކުޑަކުދިންނަށް ޖިންސީ ގޯނާކުރާ މީހުންނާމެދު ހާއްސަ އުސޫލުތަކަކަށް އަމަލުކުރުމުގެ ގާނޫނުގެ ދަށުން، ކުޑަކުއްޖަކާމެދު ޖިންސީ އަމަލެއް ހިންގާކަން އެނގިހުރެ އެކަން ރިޕޯޓްނުކުރުމުގެ ކުށުގެ ދައުވާ އުފުލާފައިވާ ކަމަށެވެ.\nއޭގެއިތުރުން ގާނޫނުލްއުގޫބާތުގެ 414 ވަނަ މާއްދާގެ ދަށުން މަންމައަކަށް ނުވަތަ ބައްޕައަކަށް ހުރެ، އެ ގާނޫނުގެ 130 ވަނަ ބާބުގައި އޮތްކުށެއް ކުއްޖާއާ މެދު ކުރުމަކީ، އެކަށީގެންވާ ކަމެއްކަން އެނގިހުރެ އެކަން ހިނގިޔަ ނުދިނުމަށްޓަކައި އެކަށީގެންވާ ފިޔަވަޅުއަޅާފައިނުވުމުގެ ކުށުގެ ދައުވާ ވެސް މަންމަ އާއި ބައްޕަގެ މައްޗަށް އުފުލާފައިވާ ކަމަށް ބުންޏެވެ.\nކުޑަ ކުއްޖާއަށް ޖިންސީ ގޯނާކޮށްފައިވަނީ އެ ކުއްޖާގެ ކާފަ އާއި މުނިކާފަ އެވެ. އެ ދެ މީހުން ވެސް ވަނީ ހައްޔަރުކޮށް ދައުވާ އުފުލާފަ އެވެ. ޝަރީއަތް އަދި ނުފަށަ އެވެ.\nމުޅި ރާއްޖެ ސިއްސުވާލި މި ހާދިސާއާ ގުޅިގެން ކުއްޖާގެ ބައްޕަ ވެސް ހައްޔަރުކުރި އެވެ. ނަމަވެސް މިހާރު ވަނީ ދޫކޮށްލާފަ އެވެ. ކުއްޖާގެ މަންމަ އާއި ބައްޕައަކީ ވެސް މަސްތުވާތަކެތި ބޭނުން ކުރާ ކަމުގެ ތުހުމަތުވާ ދެ މީހުންނެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + ޖިންސީ ގޯނާ ކަނޑުހުޅުދޫ


Candidatunnah hamahama furusathu dhinumah AG angavaifi | Mihaaru\nއޭޖީ އަނިލް އާއި އެކްޓިން ޕޮލިސް ކޮމިޝަނަރު ނަވާޒް.---ފައިލް ފޮޓޯ: މިހާރު\nރިޔާސީ ކެންޑިޑޭޓުންނަށް ހަމަހަމަކަމާއި ރައްކާތެރިކަން ފޯރުކޮށްދޭން އަންގައިފި\n11 ޖުލައި 2018 - 12:06 70 comments\nހައުސިން މިނިސްޓްރީ އާއި ހޯމް މިނިސްޓްރީ އާއި ފުލުހުންނާއި ދައުލަތުގެ މީޑިއާ، ޕަބްލިކް ސާވިސް މީޑިއާ (ޕީއެސްއެމް) އަށް އެޓާނީ ޖެނެރަލް އަނިލް އެގޮތަށް އެންގެވިއިރު، އިދިކޮޅު އިއްތިހާދުގެ ކެންޑިޑޭޓު އިބްރާހިމް މުހައްމަދު ސޯލިހް (އިބޫ) ހުޅުމާލޭގައި ކެމްޕެއިން ކުރެއްވުމަށް އިއްޔެ ވަޑައިގަތުމުން ބަޔަކު މީހުން އޭނާ އަށް ހަމަލަ ދޭން ވަނީ މަސައްކަތް ކޮށްފަ އެވެ. އަދި އިބޫއާ އެކު، ހުޅުމާލެ އަށް ވަޑައިގެންނެވި، ބައެއް ބޭފުޅުންގެ ގަޔަށް ވަނީ ކަޅު ތެޔޮ ވެސް ޖަހައިފަ އެވެ.\nބަންޑާރަ ނައިބުގެ އޮފީހުން ނެރުނު ބަޔާނެއްގައި ބުނީ ރިޔާސީ ކެންޑިޑޭޓުންގެ ނަންތައް ރަސްމީކޮށް އިއުލާނުކޮށްފައިނުވި ނަމަވެސް ޕާޓީތަކުން މިހާތަނަށް ނެރެފައިވާ ބޭފުޅުންގެ މެދުގައި ހަމަހަމަކޮށް އަމަލުކޮށް، ދައުލަތުގެ ހަރަދުގައި ސަލާމަތީ ކަންކަން ފޯރުކޮށްދޭން ފުލުހުންނަށް އަންގާފައިވާނެ ކަމަށެވެ.\nމީގެ އިތުރުން ކެންޑިޑޭޓުން ތާއީދު ހޯދަން ކުރައްވާ މަސައްކަތްތަކުގައި ދައުލަތުގެ ވަސީލަތްތައް ހަމަހަމަކޮށް ފޯރުކޮށްދިނުމަށާއި ދައުލަތުގެ މީޑިޔާއިން ހަމަހަމަކޮށް އެއާޓައިމް ދޭން ވެސް ވަނީ އަންގަވައިފަ އެވެ. އަދި މަގުތަކާއި ދައުލަތުގެ ބިމާއި އިމާރާތްތައް ވެސް ހަމަހަމަކަމާ އެކު ފޯރުކޮށްދޭން ހައުސިން މިނިސްޓްރީ އަދި ޕަބްލިކް ސާވިސް މީޑިޔާ (ޕީއެސްއެމް) އަށް އަންގާފައިވާ ކަމަށް ވެސް ބަޔާނުގައިވެ އެވެ.\nއިބޫ އާއި އެމްޑީޕީގެ ބައެއް ވެރިން ހުޅުމާލެއަށް ވަޑައިގެންނެވުމުން ދެ ފަހަރެއްގެ މަތިން ގްރޫޕަކުން އިންޒާރުދީ އަދި އޭގެ ފަހުން ކެމްޕެއިން ޓީމަށް އަމާޒުކޮށް ކަޅު ތެޔޮ އުކި އެވެ.\nފުލުހުންގެ މީޑިޔާ އޮފިޝަލަކު ވިދާޅުވީ އެ މައްސަލަ ފުލުހުން ބަލަމުން އަަންނަ ކަމަށެވެ. ނަމަވެސް އިތުރު ތަފްސީލެއް ނުދެއްވަ އެވެ.\nއިތުރު ލިޔުންތައް އެޓާނީ ޖެނެރަލް އެޓާނީ ޖެނެރަލްގެ އޮފީސް ހައުސިން މިނިސްޓްރީ ހޯމް މިނިސްޓްރީ ޕީއެސްއެމް ޕޮލިސް ދޮރުން ދޮރަށް ކެމްޕޭން ހުޅުމާލެ ކުރީގެ އޭޖީ މުހައްމަދު އަނިލް ރައީސް އިބްރާހިމް މުހައްމަދު ސޯލިހް އެމްޑީޕީ އިދިކޮޅު ފަރާތްތައް ސަރުކާރު


Friends Reunion aai eku fanun ufalun\nފްރެންޑްސް ރީޔުނިއަނާއެކު ފޭނުން އުފަލުން!\nފްރެންޑްސް ގެ ކާސްޓް: ފްރެންޑްސް ރީޔޫނިއަން ވަނީ ވަރަށް މަގުބޫލުވެފައި\nފްރެންޑްސް ރީޔުނިއަން ބަލަފައިންތަ؟ ފްރެންޑްސްގެ ޔޫނިއަން އެޕިސޯޑާއެކު ދުނިޔޭގެ އެކި ކަންކޮޅުތަކުގެ ތިބި ފޭނުން މިހާރު ތިބީ އުފަލުން ފޮޅިފަ އެވެ. ބުދަ ދުވަހު އެއާ ކުރި، ފްރެންޑްސްގެ މި ރީޔުނިއަން އަކީ ވަރަށް ގިނަ ފޭނުން އިންތިޒާރު ކުރަމުން އައި ޝޯއެކެވެ. ޖުމްލަ 236 އެޕިސޯޑް ހިމެނޭ ޓީވީ ޝޯގެ ފިނާލޭ 56 މިލިއަން މީހުން ބަލާފައިވާއިރު ހުރިހާ ޕްލެޓްފޯމަކުން 100 ބިލިއަން މީހުން ބަލާފައި ވެއެވެ.\nމި ސިލްސިލާގައި 1994-2004 ހަމައަށް 10 ސީޒަން ގެނެސްދިނެވެ. އެއީ ނިއުޔޯކުގައި ދިރިއުޅޭ އެކި މިޒާޖުޖެ ހަ ރަހުމަތްތެރިންގެ ދިރިއުޅުމުގައި ހިނގާ ކަންކަމެވެ. އެހެން ސިލްސިލާގައި ވަކި ތަރިޔަކު ލީޑް ރޯލުން ފެންނަ އިރު މި ޝޯގައި ފެންނަނީ ކާސްޓް ޖެނިފާ އެނިސްޓަން އާއި ކޯޓްނީ ކޮކްސް، ލީސާ ކުޑްރޯ، މެތިއު ޕެރީ އާއި. ޑޭވިޑް ޝުވިމާ އަދި މެޓް ލީ ބްލާންކްގެ ފުރިހަމަ އެކްޓިންގް އިން ޝޯ އެތަށް ބައެއްގެ ފެވަރިޓް ކޮމެޑީ އަދި "ފީލްގުޑްޝޯ" އަށެވެ.\nފުޓުބޯޅަ ލެޖެންޑް ޑޭވިޑް ބެކަމް އަދި ނޮބްލް ޕީސް ޕްރައިޒް ވިނާ މަލާލާ ޔޫސުފުޒާއި ފްރެންޑްސް އާއި ގުޅޭ ޝުއޫރުތައް ފާޅު ކުރަނީ\nއެއް ގަޑި އިރާއި 39 މިނެޓުގެ ފްރެންޑްސް ރީޔުނިއަންގައި ދައްކަނީ މި ހަތަރިން އަލުން ސެޓަށް ޒިޔާރާތްކޮށް އެކަކު އަނެކަކާއި ބައްދަލުވާ ހިސާބުންނެވެ. ރީޔޫނިއަންގައި ތިބެނީ ކެރެކްޓަރގައި ނޫން ކަމުގައި ވިޔަސް ޝޯގެ ބައެއް ބްލޫޕާސް، މަންޒަރުތައް އަދި ޕްރޮޑިއުސަރުންގެ އިންޓަވިއު އާއި އައިކޮނިކް ވިޒިޓިން އެކްޓަރުން ޒިޔާރަތް ކުރެ އެވެ.\nރީޔުނިއަން ޝޯއަށް މަޝްހޫރު ސެލެބްރިޓީން ޒިޔާރަތް ކުރެއެވެ. މިގޮތުން ޑޭވިޑް ބެކަމް އޭނާގެ ފްރެެންޑްސް ތަޖުރިބާ ހިއްސާ ކުރާއިރު މަލާލާ ޔޫސުފާޒީ އާއި އޭނާގެ ބެސްޓް ފްރެންޑް ވެސް ފްރެންޑްސް ބެލުމަށް އޮތް ލޯބި ހާމަ ކުރެއެވެ.\nލޭޑީ ގާގާ އަދި ލިސާ ކުޑްރޯ ސްމެލީ ކެޓް ހުށަހަޅައިދޭ\nމީގެ އިތުރުން ޝޯގެ ކެރެކްޓާ ފީބީ ބުފޭ "ސްމެލީ ކެޓް" ތަރި ލިސާ ކުޑްރޯ އާއެކު ހުށަހަޅާ ދިނުމަށް މަޝްހޫރު ލަވަކިޔުންތެރިޔާ ލޭޑީ ގާގާ އޭނާ އާއެކު ބައިވެރިވާ މަންޒަރު ރީޔުނިއަން އިން ދައްކަ އެވެ. އިތުރަށް މަޝްހޫރު މޮޑެލް ސިންޑީ ކްރޮފޯޑް އާއި ޖަސްޓިން ބީބާ ފަދަ އިތުރު ތަރިން ފެނިގެން ދެއެވެ.\nރީޔުނިއަން ޝޯގައި އިންޓަރވިއު ދެނީ\nފްރެންޑްސްގް ރީޔުނިއަން ފަހު ދެން އޮތް ސުވާލަކީ ފްރެންޑްސް ފިލްމެެއް ފެނިދާނެތޯ ކުރާ ސުވާލެވެ. މި ސުވާލަށް ރީޔުނިއަންގައި އެކްޓްރެސް ލިސާ ކުޑްރޯ ޖަވާބު ދެމުން ބުނީ ޕްރޮޑިއުސަރުން ކޮންމެ ކެރެކްޓާއެއްގެ ވާހަކަ ވެސް ނިންމާ ލާފައި ވަނީ ވަރަށް ފުރިހަމަ ކޮށެވެ. އަދި އުފާވެރިކޮށް ނިންމާފައިވާ އިރު އާ ވާހަކަ ހޯދުމަށް އަލުން އެ ކެރެކްޓާ ތަކުގެ ދިރުއުޅުން އެފުށް މި ފުށަށް ޖަހަން ބޭނުމެއް ނޫނެވެ. އަދި މިއީ ފީބީގެ ކެރެކްޓާ ގޮތަށް އޮޅުންބޮޅުމެއްގައި އުޅޭ އުމުރެއް ވެސް ނޫނެވެ.\nޝޯގެ ސްޓާރުން ސެލްފީއެއް ނަގަނީ\nރާއްޖޭގައި 90 އިގެ އަހަރުތަކުގެ ތެރޭގައި ޓީވީއެމުން މި ޝޯ އެއާ ކުރިއިރު މިއީ ދިވެހި ޒުވާނުންގެ މެދުގައި އޭރު ވެސް އަދި މިހާރު ވެސް މަގުބޫލު ޝޯއެކެވެ. ދިވެހި ސޯޝަލް މީޑިއާގައި ވެސް އޮތީ އިއްޔެ އާއި މިއަދު ފްރެންޑްސްގެ ވާހަކައެކެވެ. އެއީ އެމީހުންގެ ހަޔާތުގެ ވަރަށް ބޮޑު ބަޔެކެވެ. އެއްބަޔަކަށް ރީޔުނިއަން ޝޯ ބަލާލަން ލިިބުމުން އޮތް އުފާވެރިކަމެވެ. އަނެއް ބަޔަކު ހަނދާން ކުރަނީ ފްރެންްޑްސް ބެލި އިރުގެ ހަނދާންތަކެވެ. ބައެއް ޒުވާނުން ބުނަނީ މިއީ އެމީހުން އެކަނި ކިޔަވަން ރާއްޖެއިން ބޭރުގައި އުޅުނު އިރު އެކަނިކަން ފިލުވާލަން އަބަދު އަޅުވާފައިވާ ޝޯކަމުގަ އެވެ. އަނެއް ބަޔަކު ބުނަނީ އިނގިރޭސި ބަހަށްވެސް ހޭނުނީ ފްރެންޑްސް ބަލާ ބަލާ ކަމުގައެވެ.\nކަޕިލް އާއެކު މަސައްކަތް ކުރަން ސުނިލް ތައްޔާރު


Mahmoodhge maru: Salimah dhauvakoffi\nދަނގެތީގައި މީހަކު މަރާލުން\nމަހުމޫދުގެ މަރު: ސާލިމަށް ދައުވާކޮށްފި\nމަހުމޫދު މަރައިލި، ޝާ އަލޮމް މިއާ (ސާލިމް)\nއދ. ދަނގެތީ މޮނަލާޒް، މަހްމޫދު އަބޫބަކުރު މަރައިލި ކަމަށް ތުހުމަތުކުރާ އެރަށުގައި ދިރިއުޅެމުން ދިޔަ ޝާ އަލޮމް މިއާ (ސާލިމް) އަށް ދައުވާ ކޮށްފި އެވެ.\nޕްރޮސެކިއުޓާ ޖެނެރަލް އޮފީހުގެ ތަރުޖަމާނު އަހުމަދު ޝަފީއު މިއަދު ވިދާޅުވީ ދަނގެތީގައި ތޫނު ހަތިޔާރު ބޭނުންކޮށްގެން މީހަކު މަރައިލުމަށްފަހު އެރަށު ފަޅުގޯއްޗެއްގެ ވަޅަކަށް ވައްޓާލާފައި އޮއްވާ ފެނުނު މައްސަލައިގައި ބަގްލަދޭޝް ރައްޔިތެއް ކަމަށްވާ ޝާ އަލޮމް މިއާގެ މައްޗަށް ދައުވާ ކުރުމަށް އިއްޔެ ކްރިމިނަލް ކޯޓަށް ފޮނުވާފައިވާ ކަމަށެވެ.\nއޭނާގެ މައްޗަށް އުފުލާފައިވަނީ ގަސްދުގައި މީހަކު މެރުމުގެ ކުށުގެ ދައުވާ އާއި މައްޔިތާގެ ބޭނުން ނަހަމަ ގޮތުގައި ކުރުމުގެ ކުށުގެ ދައުވާ އެވެ.\nމަހުމޫދުގެ މަރާ ގުޅޭ ތަފްސީލުތައް ހާމާކުރުމަށް މިމަހުގެ ދެ ވަނަ ދުވަހު ފުލުހުން ބޭއްވި ނޫސްވެރިންގެ ބައްދަލުވުމުގައި މޭޖާ ކްރައިމްސް އިންވެސްޓިގޭޝަންގެ ހެޑް ޗީފް ސުޕްރިންޓެންޑެންޓް އޮފް ޕޮލިސް ހަސަން ޝިފާއު ވިދާޅުވެފައި ވަނީ ފުލުހުންގެ ތަހުގީގުއާއި ބަންދު މަޖިލީހަށް ކޯޓަށް ގެންދިއުމުން ވެސް މަހުމޫދު މަރާލި ކަމަށް ސާލިމް އެއްބަސްވެފައިވާ ކަމަށެވެ.\nކުށަށް ސާލިމް އެއްބަސްވެފައިވަނީ އޭނާ ދިރިއުޅެމުން ދިޔަ ނެދުންގެ ތެރޭގައި ވަޅުލާފައި ހުރި މަހުމޫދުގެ އެކި އެއްޗެތި ފުލުހުންނަށް ފެނުނު ހިސާބުން ކަމަށް ވެސް ޝިފާއު ވަނީ ވިދާޅުވެފަ އެވެ.\nމަހުމޫދަށް ގުޅައިގެން ސާލިމް ދިރިއުޅޭ ނެދުންގެއަށް ގެންގޮސް ފަސް ގަޑިއިރު އެގޭގައި ގެންގުޅެފައި ވެއެވެ. އަދި އެވަގުތުގެ ތެރޭގައި ތިން ފަހަރެއްގެ މަތިން މަހުމޫދަށް ހަމަލާދީފައި ވެއެވެ. މަހުމޫދު މަރާލާފައި ވަނީ ފައިސާ ބޭނުންވެގެންނެވެ.\nސާލިމަކީ ދަނގެތީގެ ނެދުންގޭގައި އުމުރުން ދުވަސްވީ މީހަކު ބެލުމަށް އެ ގޭގައި ހުންނަ މީހެކެވެ. އެ ގޭގައި އެ ދެ މީހުން ފިޔަވާ އިތުރު ބަޔަކު ނޫޅެ އެވެ.\nއުމުރުން 57 އަހަރުގެ މަހުމޫދު މަރާލީ ސާލިމް ދިރިއުޅޭ ގެއަށް މަހްމޫދު ގެންދިއުމަށްފަހު ފައިސާ އަށް އެދުމުން އެކަމަށް މަހްމޫދު އިންކާރުކުރުމާ ގުޅިގެން ހިނގި ކުރިމަތިލުމަކަށްފަހު އެވެ.\nމަހްމޫދުގެ ހަށިގަނޑު ފެނުނު ބައެއް މީހުން ބުނި ގޮތުގައި އޭނާގެ ހަށިގަނޑުގެ އެތައް ތަނަކަށް ވަޅި ހަރާފައި ހުއްޓެވެ. ވަޅިން ހަމަލާދީ މަރާލުމަށްފަހު، މަހްމޫދުގެ ހަށިގަނޑު ފެނުނު މަންޒަރުގެއަށް އެ ހަށގަނޑު ސާލިމް ގެންދިޔައީ މަހްމޫދުގެ ބޮލާއި ފަޔަށް ގޯންޏެއް މަހައި ސާލިމްގެ ކޮނޑުގަ އެވެ.\nޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް މަރު + ދަނގެތި ދަނގެތީގައި މީހަކު މަރާލުން\nސާލިމްގެ މައްޗަށް ކުށް ސާބިތުވެއްޖެ\nމަހުމޫދުގެ މަރު: ސާލިމުގެ ޝަރީއަތް މާދަމާ ފަށަނީ\nމިރުޒާގެ މަރު: ގާތިލަށް ވާރިސުން މައާފު ދީފި\nމަހުމޫދުގެ މަރު: ސާލިމް މަރަން ހުކުމްކޮށްފި


Nafsaanee massalathakaa dhuruvaane5gotheh | Mihaaru\n06 ޖެނުއަރީ 2020 - 06:373comments\nހަމަ މިއާ އެކު، ދުޅަހެޔޮ ސިއްހަތެއް ހޯދަން މަސައްކަތް ކުރުމަކީ ބެސް ވަރަށް ގިނަ ބަޔަކު އަމާޒު ހިފާނެ ކަމެކެވެ. މިއީ، ވަރަށް ގިނަ މީހުން އެކި ކަހަލަ ނަފުސާނީ މައްސަލަތަކުގެ ތެރޭގައި ވެސް އުޅެން ޖެހިފައިވާ ބުރަ ބޮޑު ޒަމާނެކެވެ. އެހެންވެ، އާ އަހަރާ ކުރިމަތިލި އިރު، ނަފުސާނީ ބަލިމަޑުކަމުން ސަލާމަތްވާން ވެސް ހާއްސަ ސަމާލުކަމެއް ދެވިދާނެ އެވެ. އެގޮތުން ކުރެވިދާނެ ވަރަށް ގިނަ ކަންކަން އެބަހުއްޓެވެ.\nއޭގެ ތެރެއިން މުހިއްމު ފަސް ކަމަކަށް ބަލައިލުން ކިހިނެއް ވާނެ ހެއްޔެވެ؟ މީހާގެ ނަފުސާނީ ދުޅަހެޔޮ ކަމަކީ އުފާވެރި އަދި ހަމަޖެހޭ ދިރިއުޅުމަކަށް ވަރަށް މުހިއްމު ވާނެ ކަމެކެވެ.\n* ޕޮޒިޓިވްކޮށް ވިސްނުން\nއަބަދު ވެސް ކަންކަމާ ދޭތެރޭ ރަނގަޅަށް ވިސްނުން ބެހެއްޓުން ވަރަށް މުހިއްމެވެ. މާނަ އަކީ ޕޮޒިޓިވްކޮށް ވިސްނާ މީހުންނަކީ އަބަދު ވެސް ދިރިއުޅުމަށް އުންމީދީ ބައެކެވެ. އެފަދަ މީހުންނަކީ އެއް ފަހަރުން ކަމެއް ހާސިލު ނުވިޔަސް، އެ ހިސާބުން އެކަމެއް ހުއްޓާލައި، އަޒުމް ދޫކޮށްލާ ބައެއް ނޫނެވެ.\nޕޮޒިޓިވްކޮށް ވިސްނާ މީހުންނަކީ ތިމަންނަ އަށް ވާނެއޭ ކިޔައި، އިތުރު ހިތްވަރަކާ އެކު ކުރިއަށް ދާ މީހުންނެވެ. އެހެންވެ ނާކާމީޔާބީ އަކީ ހިތްވަރެއް ކަމަށް ދެކޭށެވެ. ކާމިޔާބު ވާނީ ނާކާމީޔާބީތަކުން ހިތްވަރު ހޯދައިގެންނެވެ.\nދިރާސާތަކުން ދައްކާ ގޮތުގައި ކަންކަމާ ދޭތެރޭ ޕޮޒިޓިވްކޮށް ވިސްނާ މީހުންނަކީ ހާޓް އެޓޭކާއި ސްޓްރޯކް ފަދަ ސިއްހީ ބޮޑެތި މައްސަލަތަކުން ސަލާމަތް ވުމުގެ ފުރުސަތު ވެސް ބޮޑު ބައެކެވެ. އެގޮތުން ޕޮޒިޓިވްކޮށް ވިސްނާ މީހުން އެ ނޫން މީހުންނަށް ވުރެ ހާޓްއެޓޭކާއި ސްޓްރޯކުން ދުރުކޮށް ދިނުމުގެ ފުރުސަތު 35 ޕަސަންޓަށް ބޮޑުކޮށްދެ އެވެ.\nކުރިމަތިވާ ހިތްނޭދޭ ކަހަލަ ކަންކަމުން މާޔޫސްވުމުގެ ބަދަލުގައި އެއީ ޗެލެންޖެއްގެ ގޮތުގައި ދެކޭށެވެ. އޭރުން އެކަމެއް ހާސިލު ކުރުމުގެ ރޫހާއި ޖޯޝް އިތުރުކޮށް ދޭނެ އެވެ.\nދަރުމަ އަށް މަސައްކަތްކުރުން\nވޮލަންޓިއަރިޒަމް ނުވަތަ ދަރުމަ އަށް އެކި ކަހަލަ ކަންކަމުގައި މަސްއޫލުވެގެން އުޅުމަކީ ވެސް މީހާގެ ނަފުސާނީ ދުޅަހެޔޮކަން ވަރުގަދަ ކޮށްދޭ ކަމެކެވެ. އަދި މިއީ ދުނިޔޭގެ ހުރިހާ ހިސާބެއްގައި ވެސް ވަރަށް ބޮޑަށް ފުޅާވަމުން އަންނަ ދާއިރާއެކެވެ.\nދަރުމަ އަށް ނުވަތަ ހިލޭ ސާބަހަށް މަސައްކަތް ކުރުމަކީ ހަޔާތުގެ މުހިއްމު ކަމާއި އެހެން މީހުންގެ ބޭނުންތައް ވެސް ތިމާ އަށް އިހުސާސް ކޮށްދޭނެ ކަމެކެވެ. އެހެން މީހުންނަށް އެހީވުމަކީ އުފަލެއް ކަމަށް ދެކޭށެވެ. އަދި އެކަން ކުރުމުން އެހިދެވޭގެ މީހާގެ އިތުރުން އަމިއްލަ ނަފުސަށް ވެސް އުފާވެރި ކަމާއި ހިތްހަމަޖެހުން ގެނުވައި ދޭނެ އެވެ.\nދިރާސާތަކުން ދައްކާ ގޮތުގައި އަބަދު މީސްމީހުންނަށް ބަރޯސާ ވުމާއި އެހެން މީހުންގެ ފަރާތުން ތިމާ އަށް ކަންކަން ވާން ޖެހޭނެ ކަމަށް އުންމީދު ކުރުމަކީ މީހާގެ ބަލިކަށި ކުރާނެ ކަމެކެވެ. އޭގެ ބަދަލުގައި އަނބުރާ ތިމާ އަށް އެއްޗެއް ލިބޭނީ ވެސް އެހެން މީހުންނަށް ވެސް އެހީވެގެން ކަމަށް ދެކެން ޖެހެ އެވެ.\nނަފުސާނީ ބަލިތަކުގެ އެންމެ އާންމު ކަންކަމުގެ ތެރޭގައި ހިމެނޭ ޑިޕްރެޝަނާއި ސްޓްރެސް އަކީ ދަރުމަ އަށް މަސައްކަތް ކޮށްގެން ދުރުވެވިދާނެ ކަންކަމެވެ. އަދި މީގެ ސަބަބުން ސިކުނޑި އަށް ދިމާވާ އެކި ކަހަލަ ސިއްހީ މައްސަލަތަކުން ވެސް ރައްކާތެރިކޮށްދޭން ބާރަކަށް ވެ އެވެ.\nދަރުމަ އަށް މަސައްކަތް ކުރުމަކީ މީހާގެ ނަފުސު ތަރުބިއްޔަތު ވެސް ކޮށްދީ، ލޯތްބާއި އަޅައިލުމާއި އޯގާތެރިކަން ވެސް ދަސްކޮށްދޭނެ ކަމެކެވެ.\nއަބަދު ވެސް ޝުކުރުވެރިވާ މީހަކަށް ވާށެވެ. ތިމާ އަށް ކިތަންމެ ކުޑަކުޑަ ކަމެއްކޮށްދޭ މީހެއްގެ ވެސް އަގުވަޒަންކޮށް، ޝުކުރު އަދާކުރާށެވެ. ޝުކުރު އަދާކުރުމަކީ ލޯބި ވެސް އިތުރުވާނެ ކަމެކެވެ. އަބަދު ކަންކަމާ ޝަކުވާ ކުރާ މީހަކަށް ވުމުގެ ބަދަލުގައި ތިމާ އަށް ލިބިފައިވާ މިންވަރާ ދޭތެރޭ ވެސް ފުދިގެން އުޅެން ދަސްކުރަން ޖެހޭ އެވެ. މިންވަރަށް ޝުކުރުވެރި ވުމަކީ ދަހިވެތިކަމާއި މުށްބާރުވުމުން ވެސް ދުރުކޮށްދޭނެ ކަމެކެވެ.\nތިމާ އަށް ވީ ވަރަކުން މީހުންނަށް އެހީވުމަކީ އުފަލަކަށް ހަދާ ނަމަ އެހެން މީހުން ވެސް ތިމާކޮށްދޭ ކަންކަމުގެ އަގުވަޒަން ކުރާނެ އެވެ. ޝުކުރު އަދާކުރާނެ އެވެ.\nދުވަސް ނިންމާލައި ރޭގަނޑު ނިދުމުގެ ކުރިން އެ ދުވަހަކު ތިމާގެ ހަޔާތުގައި ކުރިމަތިވި ޕޮޒިޓިވް ކަންތައްތައް ނޯޓް ކޮށްލާށެވެ. އެއީ ކިތަންމެ ކުޑަ އަދި ބޮޑު ކަމަކަށް ވިޔަސް ހެވެ. މިހެން ހެދުމުން އަބަދު ވެސް ތިމާ އަށް ކަންކަމުގައި އެހީވާ މީހުންނާއި އަޅައިލާ މީހުންގެ މަތިން ހަނދާން އާކޮށްދޭނެ އެވެ. އަދި އެ މީހުންގެ ބޭނުން ތިމާ އަށް ކިހާ މުހިއްމުކަން އިހުސާސް ކޮށްދޭނެ އެވެ.\n* ގުޅުން ބަދަހިކުރުން\nގުޅުން ބަދަހިކުރުމަކީ މީހާގެ އެކަނިވެރިކަން ވެސް ފިލާނެ ކަމެކެވެ. އެހެންވެ އާއިލާގެ މީހުންނާއު ގާތް ރައްޓެހިންނާއި އެކީގައި މަސައްކަތް ކުރާ މީހުންނާ އޮންނަ ގުޅުން އަބަދު ވެސް ވަރުގަދަ ކުރާށެވެ.\nއިޖުތިމާއީ ގުޅުން ބަދަހިވި ވަރަކަށް މީހާގެ ނަފުސަށް ހަމަޖެހުން ގެނުވައި ދޭނެ އެވެ. ދިރާސާތަކުން ދައްކާ ގޮތުގައި އިޖުތިމާއީ ގުޅުން ބަދަހި މީހުންނަކީ އުފާވެރި އަދި ޖިސްމާނީ ގޮތުން ވެސް ވަރުގަދަ ބަޔަކަށް ވުމުގެ އިތުރަށް އުމުރު ވެސް ދިގު ބަޔެކެވެ. އެކީގައި ގިނަ ބަޔަކާ އުޅުމަކީ ވަަރަށް ގިނަ ކަންކަމް ދަސްކުރެވި، ތަޖުރިބާތައް ކޮށްލަން ލިބޭނެ ވަރަށް ފަހި ފުރުސަތަކެވެ.\nގުޅުމެއް ބާއްވަން ޖެހޭނީ ހަމައެކަނި ތިމާ އަށް ލިބޭ މާއްދީ ފައިދާއަކަށް ކަމަށް ބަލައިގެން ނުވާނެ އެވެ. އެއީ ވަރަށް ގޯސް ވިސްނުމެކެވެ. ގުޅުން ބަދަހިކުރަން ވަނީ އެކަކު އަނެކަކަށް ދިމާވާ ކޮންމެ ކަމެއް، ކޮންމެ ހާލަތެއްގައި ވެސް ތިމާ އެ މީހަކާ/އެބަޔަކާ އެކީގައި ހުންނާނެކަން ސާބިތުކޮށް ދިނުމާ އެކީގަ އެވެ.\n* ލަނޑުދަނޑިއެއް އޮތުން\nކަމެއް ހާސިލު ކުރެވޭނީ އެކަމެއް ކުރުމުގެ އަޒުމާއި ނިޔަތް ވެސް އޮވެގެންނެވެ. އެހެންވެ ހަޔާތުގައި ތިމާ ހާސިލުކުރަން ބޭނުންވާ ލަނޑުދަނޑިތެއް ކަނޑައަޅާށެވެ. އެއީ ކުރިއަށްދާން ކޮށޭނެ ފަސޭހަ މަގަކަށް ވާނެ އެވެ. އެއްވެސް މިސްރާބެއް ނެތް ކަމަށްވާ ނަމަ، އޮޔާދާ އޮޑިއެކޭ އެއްވެސް ތަފާތެއް ނެތެވެ.\nއަމިއްލަ ނަފުސަށް އިތުބާރު ކުރާ މީހަކަށް ވާށެވެ. ކަމެއް ހާސިލު ކުރުމުގައި ދެމިހުރެވޭނީ ވެސް އެކަމެއް ތިމާ އަށް ކުރެވޭނެ ކަމަށް ގަބޫލުކުރާ ނަމަ އެވެ. އެއްވެސް ކަމަކީ ނުވާނެ ކަމެއް ކަމަށް ނުދެކޭށެވެ. ކާމިޔާބީ އަކީ މަސައްކަތް ކުރާ މީހުންގެ ހައްގެކޭ ބުނަނީ މި ސަބަބާ ހެދި އެވެ.\nއެހެންވެ ކާމިޔާބީ އަށް ހަމައަށް ދާން އަބަދު ވެސް ހިތްވަރުލާށެވެ. ވެއްޓުނީމާ ތެދުވެ، އެ އަށް ވުރެ ބާރަށް ދުއްވައި ގަންނާނީ އެވެ. ފަސް އެނބުރި ބެލުމެއް ނެތެވެ. ވިސްނަންވީ ކުރިމަގާ ދޭތެރޭގަ އެވެ.\nއިތުރު ލިޔުންތައް ހާޓް އެޓޭކް ހާސްވުން ދިރާސާ ޑިޕްރެޝަން ވޮލަންޓިއަރުން މެންޓަލް ހެލްތް ސްޓްރޯކް


Addu city council'un Male' ga dhiriulhey Addu `rayyithunnaa...\nރާއްޖެ - އައްޑޫ ސިޓީ ކައުންސިލު\nމިފަދަ ބައްދަލުވުމެއް ބޭއްވުމަށް ވޭތުވެ ދިޔަ ތާންގައި ފުރުސަތު ލިބިފައި ނުވާ ކަމަށް ވިދާޅުވި\nފާއިތުވި ހަ އަހަރު ދުވަހު ރަށްތަކަށް ދޭންޖެހޭ ހިދުމަތް ދެވިފައިވަނީ ވަރަށް ކުޑަ މިންވަރަކަށް ކަމަށް ވިދާޅުވި\nކ. މާލެ 25 އޯގަސްޓު 2019 | އާދީއްތަ 01:04 4,060\nއައްޑޫ ސިޓީ ކައުންސިލުން މާލޭގައި ދިރިއުޅޭ އައްޑޫ ރައްޔިތުންނާއެކު ބައްދަލުކުރުމުގެ ތެރެއިން - އައްޑޫ ސިޓީ ކައުންސިލް\nއައްޑޫ ސިޓީ ކައުންސިލުން މާލޭގައި ތިބި އައްޑޫގެ ރައްޔިތުންނާއި ބައްދަލުކޮށްފިއެވެ.\nހޮނިހިރު ދުވަހުގެ ރޭ ދަރުބާރުގޭގައި ބޭއްވި މި ބައްދަލުވުމުގައި އައްޑޫ ސިޓީގެ މޭޔަރ އަބްދުﷲ ސާދިގް، މަރަދޫ ދާއިރާގެ މެމްބަރު އިބްރާހިމް ޝަރީފް (މަވޯޓާ ޝަރީފް) ގެ އިތުރުން އައްޑޫ ސިޓީގެ ކައުންސިލަރުން ބައިވެރިވެލެއްވިއެވެ. އަދި އައްޑޫ ސިޓީގެ ގިނަ ރައްޔިތުންނެއް ވަނީ މި ބައްދަލުވުމުގައި ބައިވެރިވެފައެވެ.\nމި ބައްދަލުވުމުގައި ވާހަކަ ދައްކަވަމުން މޭޔަރު ސާދިގު ވިދާޅުވީ މިފަދަ ބައްދަލުވުމެއް ބޭއްވުމަށް ވޭތުވެ ދިޔަ ތާންގައި ފުރުސަތު ލިބިފައި ނުވާ ކަމަށެވެ. އަދި ބައްދަލުވުމުގައި ވާހަކަ ދައްކަވަމުން ސާދިގު ވަނީ މީގެ ހަ އަހަރު ކުރިއާ މިހާރާއި އައްޑޫގެ ހާލަތު އޮތް ގޮތާއިމެދު ގިނަ ވާހަކަތަކެއް ދައްކަވާފައެވެ.\nއޭނާ ވިދާޅުވީ، ފާއިތުވި ހަ އަހަރު ދުވަހު ރަށްތަކަށް ދޭންޖެހޭ ހިދުމަތް ދެވިފައިވަނީ ވަރަށް ކުޑަ މިންވަރަކަށް ކަމަށާ އެކަން ބަދަލުވެފައިވަނީ ރައީސް އިބްރާހިމް މުހައްމަދު ސޯލިހުގެ ވެރިކަން ވުޖޫދަށް އައިފަހުން ކަމަށެވެ.\nއެހެންނަމަވެސް މިކަން ބަދަލުވެގެން އައީ މިހާރު މިއޮތް ސަރުކާރު ރައީސް ކަމާ ހަވާލުވުމާއެކު، ރައީސުލް ޖުމްހޫރިއްޔާގެ ގަރާރަކުން ނިންމެވި ލާމަރުކަޒީ ގާނޫނެއް ގެނެސްފައިމިއޮތީ ނޭދެވޭ ބަދަލުތައް ބަދަލުކޮށް ރަށްރަށުގެ ރައްޔިތުންނަށް އަލުން ކައުންސިލުތައް މެދުވެރިކޮށް ހިދުމަތް ދިނުމަށް\nމިއަހަރު އައްޑޫގައި ކުރިއަށްދާ ބައެއް މަޝްރޫއުތަކާ ބެހޭގޮތުން އޭނާ ވަނީ ވާހަކަދައްވާފައެވެ. ފޭދޫގެ ފެން ހިންދުމުގެ ނިޒާމާއި ހުޅުދޫ މީދޫގެ ބޮޑުމަގު ހެދުމުގެ މަޝްރޫއު އަދި މީދޫ އާއި މަރަދޫ ފޭދޫގެ ބަނދަރު ހެދުމުގެ މަޝްރޫއުގެ މައްޗަށް އޭނާ އަލިއަޅުއްވާލެއްވިއެވެ.\nމީގެ އިތުރުން މިފަދަ ބައްދަލުވުމެއް އައްޑޫގެ "ދަރުބާރުގެ" އެއްގައި ބޭއްވުމަކީ އޭނާ އުއްމީދު ކުރައްވާ ކަމެއް ކަމަށް ސާދިގު ވިދާޅުވިއެވެ.


Samaalukamah: Sanitizer beynun kurumah fahu alifaanaa gaaiy nuvey! | Kuhli Habaru\nސަމާލުކަމަށް: ސެނަޓައިޒާ ބޭނުން ކުރުމަށްފަހު އަލިފާނާގާތް ނުވޭ!\nސެނަޓައިޒާ ގެ މުހިންމުކަން ކުއްލިއަކަށް މިވަނީ އެންމެން ގެ ސަމާލުކަމަށް އައިސްފައެވެ. އޭގެއިން ލިބޭ ފައިދާ އަދި ރައްކާތެރިކަން ތަކުރާރުކޮށް މީޑިޔާ ތަކުން ހަނދާންކޮށްދެއެވެ. ނަމަވެސް ސެނެޓައިޒާ ފުޅިއެއްގެ ސަބަބުން ލިބިދާނެ ގެއްލުންތައް އިނގެނީ ކިހާ ވަރަކަށް ތޯއެވެ؟\nސެނަޓައިޒާ ތައްޔާރުކުރެވިފައިވަނީ އެކިކަހަލަ ޖަރާސީމުތައް ނައްތާލުމައް ޓަކައި އެންޓިސެޕްޓް އެއް ގެ ގޮތުގައި އެލްކޮހޯލް ހިމަނައިގެނެވެ. މިސަބަބާ ހުރެ ފުޅި އަލިފާނާ ގާތްކޮށް ފިނަމަ އަލިފާން ހިފައި ބޮޑެތި ގެއްލުން ލިބުމަކީ ވަރަށް ގާތް ކަމެކެވެ. އަދި މިގޮތަށް ވަނީ ހިތާމަވެރި ހާދިސާއެތް ހިނގާފައެވެ\nފޮޓޯ: ފޭސްބުކް – ސެނަޓައިޒާގެ ސަބަބުން ހިނގައިފައިވާ އަލިފާނުގެ ހާދިސާއެއް.\nއެހެންކަމުން ސެނަޓައިޒާ ބޭނުން ކުރުމަށް ފަހު ކެއްކުމުގެ ކުރިންނާއި އަލިފާނާ ކައިރުވުމުގެ ކުރިން، ރަނގަޅަށް ދެއަތްސައިބޯނި ލައިގެން ދޮންނާށެވެ. ސެނަޓައިޒާ އެއްގެ ބޭނުން ވިސްނުންތެރި ކަމާއެކު ބޭނުން ކުރާށެވެ. އެހެން ނޫންނަމަ ރައްކާތެރިކަމައް ޓަކައި ހޯދި ވަސީލަތަކުން ހީނުކުރާ ފަދަ ގެއްލުމެއް ކުރިމަތި ވެދާނެއެވެ.


SunOnline: Apple ge bodu event mirey, Aa iPhone nufennaane\nއެޕަލްގެ ބޮޑު އިވެންޓް މިރޭ، އާ އައިފޯނު ނުފެންނާނެ\nއަހުމަދު ޖައިޝަން 15 Sep 2020, 10:36\nމިރޭގެ އެޕަލް އިވެންޓުގައި އާ އައިޕެޑް އެއާ އާއި އެޕަލް ވޮޗް ފެނިގެންދާނެ ކަމަށް ބެލެވޭ ---\nއެޕަލް ކުންފުނީގެ އާ ޕްރޮޑަކްޓް ދައްކާލުމަށް ކޮންމެ ސެޕްޓެމްބަރު މަހެއްގައި ބާއްވަމުން އަންނަ ބޮޑު އިވެންޓް މިރޭ ކުރިއަށް ގެންދިޔުމަށް އެކުންފުނީން ތައްޔާރުވެއްޖެ އެވެ.\nކޮވިޑް-19 އާ ގުޅިގެން ޓެކް ކުންްފުނީން ކޮންމެ އަހަރަކު ބާއްވާ ބޮޑެތި އިވެންޓުތައް މިއަހަރު ދަނީ ގިނަ ބައެއް ބައިވެރި ނުކޮށް ވާޗުއަލްކޮށް ކުރިއަށް ގެންދަމުންނެވެ. އެޕަލް އިން ވެސް މިއަހަރުގެ އިވެންޓު ކުރިއަށްދާނީ ވާޗުއަލްކޮށެވެ.\n"ޓައިމް ފްލައިސް"ގެ ނަމުގައި ރާއްޖެ ގަޑިން މިރޭ 22:00 ގައި ބޭއްވުމަށް ހަމަޖެހިފައިވާ އިވެންޓު އެހެން އަހަރުތަކަށްވުރެ ވަރަށްބޮޑުތަން ތަފާތުވާނެއެވެ. އެގޮތުން އެޕަލް އިވެންޓުގެ އެންމެ އިންތިޒާރު ކުރާ ނަމްބަރު އާ އައިފޯނު ދައްކާލުން މިރޭ ކުރިއަށް ނުގެންދާނެ ކަމަށް ދަނީ މައުލޫމާތު ލިބެމުންނެވެ. އެހެންކަމުން އާ ގިނަ ޕްރޮޑަކްޓްތަކެއް އެޕަލް އިން އިއުލާނުކުރި ނަމަވެސް އާ އައިފޯނުތައް މިރޭ ފެނިގެނެއް ނުދާނެ އެވެ.\nއެޕަލް އިން މިއަހަރުގެ ޖުލައި މަހުގައި ބުނިގޮތުގައި އާ އައިފޯނުތައް އާންމުންނަށް ލިބުން "ދުވަސްކޮޅެއް" ލަސްވާނެ އެވެ. އެހެންނަކަމުން މި މަހުގެ ފަހުކޮޅު ނޫނީ އަންނަ މަހުގެ ކުރީކޮޅުގައި އާ އައިފޯނުތައް ފެނުމަކީ އެކަށީގެންވާ ކަމެކެވެ.\nއައިފޯން ނުދެއްކި ނަމަވެސް މިރޭގެ އިވެންޓުގައި ތަފާތު ގިނަ ޕްރޮޑަކްޓްތަކެއް ދައްކާލުމަށް ވަނީ ނިންމާފަ އެވެ. އޭގެތެރޭގައި އައިޕެޑް އެއާ ސީރީޒްގެ ފަހު ޕްރޮޑަކްޓާއި އެޕަލް ކުންފުނީގެ ސްމާޓްވޮޗް ސީރީޒްގެ އެންމެ ފަހުގެ އުފެއްދުން "އެޕަލް ވޮޗް 6" ވެސް މިރޭގެ އިވެންޓުގައި ފެނިގެން ދާނެ ކަމަށް ބުނެ އެވެ.\nމިރޭގެ އިވެންޓުގައި އައިއޯއެސް 14އާ ގުޅޭ އިތުރު އާ މައުލޫމާތު އާންމުކުރުންވެސް އެކަށީގެންވެ އެވެ. އަދި އެކުންފުނީގެ ސަބްސްކްރިޕްޝަން ސާވިސް ކަމަށްވާ "އެޕަލް މިއުޒިކް" އާއި "އެޕަލް ޓީވް ޕްލަސް" ހިމެނޭ ގޮތަށް ދެ ސާވިސް އެއްކޮށް ލިބޭނެ މުޅީން އާ ސާވިސްއެއް ކަމަށްވާ "އެޕަލް ވަން" މިރޭ ލޯންޗުކުރަން އުޅޭ ކަމަށްވެސް ވާހަކަ ދެކެވެ އެވެ.\nޗައިނާގައި ގުރުއާން އެޕެއް ބޭނުންނުކުރެވޭ ގޮތް ހަދައިފި\nއުރީދޫ މޫލީއިން އައިފޯން 13 ޕްރީއޯޑާ ކުރުމުގެ ފުރުސަތު\nދިރާގާއި އުރީދޫއިން އާ އައިފޯން ޕްރީއޯޑާ ކުރުމުގެ ފުރުސަތު


Supreme court ah majileehu ge inzaaru: Imun beyruvaa nama fiyavalhu alhaanan\nސުޕްރީމް ކޯޓަށް މަޖިލީހުގެ އިންޒާރު: އިމުން ބޭރުވާނަމަ ފިޔަވަޅު އަޅާނަން\nހިސާން ހުސެއިން: ސުޕްރީމް ކޯޓަށް އިންޒާރުދޭ ގަރާރެއް ހުށަހެޅުއްވި\nސުޕްރީމް ކޯޓަށް ލިބިދީފައިވާ ބާރުތަކުގެ އިމުން ބޭރުވެ ރައްޔިތުންގެ މަޖިލީހުގެ ބާރުތަކުގެ މައްޗަށް އަރައިގަންނަ ނަމަ މަޖިލީހުގެ ބާރުތައް ބޭނުން ކޮށްގެން ފިޔަވަޅު އަޅަން ޖެހިދާނެ ކަމަށް މަޖިލީހުން އިގުރާރުވާ ގަރާރެއް ރައްޔިތުންގެ މަޖިލީހަށް ހުށަހަޅައިފި އެވެ.\nމި ގަރާރު ހުށަހެޅުއްވީ ޖުޑީޝަލް ސާވިސް ކޮމިޝަން (ޖޭއެސްސީ) ގެ ނިންމުމުގެ މައްޗަށް ބިނާކޮށް ރައްޔިތުން މަޖިލީހުން ނިންމާ ނިންމުންތައް ބާތިލު ކަމަށް ކަނޑައަޅާ ސުޕްރީމް ކޯޓުން މިދިޔަ ހޯމަ ދުވަހު ނެރުނު އަމުރާ ބެހޭ ގޮތުން ބަހުސް ކުރައްވަމުން ތުޅާދޫ ދާއިރާގެ މެންބަރު ހިސާން ހުސެއިން އެވެ.\nހިސާން ހުށަހެޅުއުވި ގަރާރުގައި ބުނެފައި ވަނީ ސުޕްރީމް ކޯޓުގެ ފަނޑިޔާރު އަބްދުﷲ ދީދީގެ މައްސަލާގައި އެ ކޯޓުން މިދިޔަ ހޯމަ ދުވަހާއި އިއްޔެ ނެރުނު އަމުރުގައި ޖޭއެސްސީގެ ނިންމުންތަކަށް ގޮތް ކަނޑައެޅުމުގެ ބާރު މަޖިލީހަށް ނުވަތަ މަޖިލީހުގެ ކޮމިޓީއަކަށް ލިބިގެން ނުވާނެ ކަމަށް ބުނެފައި އޮތުމަކީ މަޖިލީހުގެ ބާރުތަކާއި ރައްޔިތުންގެ ސީދާ ބާރު ހަނި ކުރުމުގެ އަމަލެއް ކަމަށެވެ.\nއަދި އެ އަމުރަށް ތަބާވާނަމަ އެއީ ގާނޫނުއަސާސީއިން މަޖިލީހަށް ލިބިފައިވާ ބާރުތައް ދޫކޮށްލުން ކަމަށާއި އޭގެ ސަބަބުން ދައުލަތް ހިންގުމުގެ ނިޒާމް ބޮއްސުންލާނެ ކަމެއް ކަމަށެވެ.\nދައުލަތުގެ އެއްވެސް މުއައްސަސާއަކަށް ރައްޔިތުންގެ މަޖިލީހުގެ ކަން ކުރާނެ ގޮތް ކިޔުމާއި މަޖިލީހާއި މަޖިލީހުގެ ކޮމިޓީތަކަށް ކުރެވޭނެ އަދި ނުކުރެވޭނެ ކަންކަން މަސައްކަތްތައް ކަނޑައެޅުމުގެ ބާރު ލިބިގެން ނުވާކަން ގާނޫނުއަސާސީ އާއި ގާނޫނުތަކުން ސާފުކޮށް އެނގެން އޮންނަ ކަމަށް ވެސް އެ ގަރާރުގައި ބުނެފައިވެ އެވެ.\nއަދި ދުނިޔޭގެ އެކި ހިސާބުތުގައި ވެސް މަޖިލީހުގައި ހިނގާ ކަމެއްގައި ބަހުސްކޮށް ވާހަކަ ދައްކާ އެ ނިންމުމެއް މުރާޖާ ކުރަނީ ހަމައެކަނި މަޖިލީހުން ކަމަށެވެ.\nމަޖިލީހުގެ މަސައްކަތަށް ނުފޫޒު ފޯރުވާ މަޖިލީހުގެ މައްޗަށް ބަސް ބުނުމަކީ އެއްވެސް ބައެއްގެ މައްޗަށް އޮތް ބާރެއް ނޫން ކަމަށާއި ސުޕްރީމް ކޯޓުގެ ދެ އަމުރަކީ މަޖިލީހުގެ އެއްވެސް މެންބަރަކު ބަނދެވޭ އަމުރެއް ނޫން ކަމަށް ވެސް ގަރާރުގައި ބުނެފައިވެ އެވެ.\nއެއީ މަޖިލީހުގެ ބާރުތަކުގެ މައްޗަށް އަރައިގަނެވޭ ގޮތަށް ގާނޫނުއަސާސީއާ ހިލާފު އަމުރެއް ކަމަށް އިގުރާރުވާ ކަމަށާއި ސުޕްރީމް ކޯޓަށް ލިބިދީފައިވާ ބާރުތަކުގެ އިމުގެ ތެރޭގައި ދެމި އޮތުމަށް އިރުޝާދު ދޭ ކަމަށެވެ. އަދި އެ ބާރުތަކުގެ އިމުން ބޭރުވެ މަޖިލީހަށް ލިބިފައިވާ އެއްވެސް ބާރަކަށް އަރައިގަނެ މަޖިލީހަށް ނުފޫޒެއް ފޯރުވައިފި ނަމަ މަޖިލީހުގެ ބާރުތައް ނެގެހެއްޓުމަށް އަޅަން ޖެހޭ ކޮންްމެ ފިޔަވަޅެއް އަޅަން އިގުރާރުވާ ކަމަށް ގަރާރުގައި ބުނެފައިވެ އެވެ.\nހިސާން ހުށަހެޅުއްވި އެ ގަރާރާ މެދު ގޮތެއް ނިންމަން މިއަދު ވޯޓަށް އަހާނެ އެވެ. މަޖިލީހުގެ ރައީސް މުހައްމަދު ނަޝީދު ނިންމަވާފައި ވަނީ ސުޕްރީމް ކޯޓުގެ އަމުރާބެހޭ މައްސަލާގެ ބަހުސް ނިންމާ ވޯޓާ ހަމައަށް ދަންދެން ޖަލްސާ ކުރިޔަށް ގެންދަންށެވެ.\nރައްޔިތުންގެ މަޖިލިސް ސުޕްރީމް ކޯޓް ހިިސާން ހުސައިން\n"ފަނޑިޔާރުން ވަކިކުރި މައްސަލަ ބެލޭނެ ދުވަހެއް އަންނާނެ"\nޖުޑިޝަރީ އިސްލާހުކުރުން ދެން ނުހުއްޓޭނެ: ހިސާން


5 category in flat unikuree Male rahvehinnah iskandheyn: Aslam | ThePress\n5 ކެޓަގަރީން ފްލެޓް އުނިކުރީ މާލެ ރަށްވެހިންނަށް އިސްކަން ދޭން: އަސްލަމް\nމާލެ މަތިން ފެންނަ ގޮތް\nހިޔާ މަޝްރޫއުގައި ހިމެނޭ5ކެޓަގަރީއަކުން ފްލެޓް ދޭ އަދަދު އުނިކޮށްފައި ވަނީ މާލެ ރަށްވެހިންނަށް އިސްކަން ދިނުމުގެ ގޮތުން ކަމަށް ހައުސިން މިނިސްޓަރު މުހައްމަދު އަސްލަމް ވިދާޅުވެއްޖެއެވެ.\nފްލެޓް ކޮމިޓީން ރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަަމުން ހައުސިން މިނިސްޓަރު ވިދާޅުވީ، ފޯމްތައް އިވޭލުއޭޓް ކުރުމަށް ފަހު ނުކުތް ނަތީޖާއިން އެނގިފައި ވަނީ މާލޭގެ ރަށްވެހިންނަށް އަދި މިވަރަކުން ނުފުދޭނެ ކަމަށެވެ. މާލޭ ރަށްވެހިންގެ ކެޓަގަރީގައި ހިމެނޭ މީހުންނަކީ މާލެއަށް އުފަން އަދި މާލޭގައި 600 އަކަފޫޓަށް ވުރެ ކުދި ބިމުގައި ދިރިއުޅެމުން އަންނަ މީހުން ކަމަށް އަސްލަމް ވިދާޅުވިއެވެ.\nއެމީހުންނަކީ މާލެ ނޫން އެހެން ރަށަކުން ބޯހިޔާވަހިކަން ލިބޭނެ ބައެއް ނޫން ކަމަށާއި އެމީހުންނަށް އުޅެން ޖެހިފައި ވަނީ މާލޭގައި ކަމަށް ވާތީ މާލޭ ރަށްވެހިންގެ ކެޓަގަރީއަށް 70 ޕަސެންޓް އިތުރުކޮށްފައިވާ ކަމަށް އަސްލަމް ވިދާޅުވިއެވެ. އެގޮތުން މިދިޔަ ސަރުކާރުން ހިޔާ މަޝްރޫއުގެ މާލެ ރަށްވެހިންގެ ކެޓަގަރީން ދޭން ނިންމާފައި ވަނީ 1000 ފްލެޓް ކަމަށް އޭނާ ވިދާޅުވިއެވެ. ނަމަވެސް މިހާރު އެ އަދަދު ވަނީ 1772 އަށް އިތުރު ކޮށްފައެވެ.\n"މާލޭގެ ރަށްވެހިންނަކީ މާލެއަށް އުފަން މާލޭގައި އުޅޭ 600 އަކަފޫޓަށް ވުރެ ކުދި ތަންތަންކޮޅުގައި ދިރިއުޅެމުންދާ އާއިލާތަކުގެ ވާހަކަ އަޅުގަނޑުމެން މި ދައްކަނީ، އެމީހުންނަކީ ދެން އެހެން ރަށަކަށް ގޮއްސަ ބޯހިޔާވަހިކަމެއް ލިބުމުގެ އެއްވެސް ފުރުސަތެއް އޮތް ބައެއް ނޫން. އެހެންވީމަ އެމީހުން ކޮންމެ ގޮތެއް ވިޔަސް ނަސީބު ދެރަކމުން ކަމުގައި ވިޔަސް އެމީހުން އުޅެންޖެހިފަިއ ވަނީ މާލޭގައި، އެމީހުންނަށް ހަމަ ބޮޑު ގޮތުގައި ހާއްސަ އަހައްމިއްޔަތުކަމެއް ދޭން ސަރުކާރުގެ ނިންމުމަކަށް މި ނިންމީ"\nހިޔާ މަޝްރޫއު ފްލެޓް ކެޓަގަރީތަކަށް ގެނައި ބަދަލުތަކުގެ ތެރެއިން މާލެ ރަށްވެހިން ކެޓަގަރީން ފްލެޓް އިތުރު ކުރި އިރު،5ކެޓަގަރީއަކުން ވަނީ ފްލެޓްތައް މަދުކޮށްފައެވެ. އެ ގޮތުން މަދުކޮށްފައި ވަނީ ޑޮކްޓަރުންނާއި ނަރުހުންނަށް ހާއްސަ ކެޓަގަރީންނާއި، ޓީޗަރުންނަށް ހާއްސަ ކެޓަގަރީންނާއި، އެކަނިވެރި މައިންނާއި ބަފައިންނަށް ހާއްސަ ކެޓަގަރީންނާއި 18 އަހަރާއި 40 އަހަރާ މެދުގެ ކައިވެނިކޮށްގެން އުޅޭ ފަރާތްތަކަށް ހާއްސަ ކެޓަގަރީގެ އިތުރުން ގުޅީފަޅު / ގާކޮށި އަރަބިއްޔާއިން ފްލެތް ނުލިބުނު ފަރާތްތަކުގެ ކެޓަގަރީއެވެ.\nޑޮކްޓަރުންނާއި ނަރުހުންނަށް ހާއްސަ ކެޓަގަރީން ކުރިން ދިނުމަށް ނިންމާފައި ވަނީ 475 ފްލެޓެވެ. ނަމަވެސް މިހާރު ވަނީ 233 ފްލެޓަށް އަދަދު މަދުކޮށްފައެވެ. ޓީޗަރުންނަށް ހާއްސަ ކެޓަގަރީން ކުރިން ދޭން ނިންމާފައި ވަނީ 625 ފްލެޓެވެ. ނަމަވެސް މިހާރު ވަނީ 523 ފްލެޓަށް އަދަދު މަދުކޮށްފައެވެ. އެކަނިވެރި މައިންނާއި ބަފައިންނަށް ހާއްސަ ކެޓަގަރީން ކުރިން ދޭން ނިންމާފައި ވަނީ 500 ފްލެޓަށް ވީއިރު މިހާރު ވަނީ 423 ފްލެޓަށް އަދަދު މަދުކޮށްފައެވެ.\nމީގެ އިތުރުން 18 އަހަރާއި 40 އަހަރާ ދމެެދުގެ ކައިވެނިކޮށްގެން އުޅޭ ފަރާތްތަކަށް ހާއްސަ ކެތަގަރިން ކުރިން ދޭން ނިންމާފައި ވަނީ 1000 ފްލެޓް، ނަމަވެސް މިހާރު ވަނީ 805 ފްލެޓަށް އަދަދު މަދުކޮށްފައެވެ. އަދި ގުޅީފަޅު ނުވަތަ ގާކޮށި އަރަބިއްޔާއިން ފްލެތް ނުލިބުނު ފަރާތްތަކަށް ކުރިން ދޭން ނިންމާފައި ވަނި 300 ފްލެޓެވެ. ނަމަވެސް މިހާރު މި ކެޓަގަރީން ވަނީ 120 ފްލެޓަށް އަދަދު މަދުކޮށްފައެވެ.\nހަބަރު މިނިސްޓްރީ އޮފް ނެޝަނަލް ޕްލޭނިން، ހައުސިން އެންޑް އިންފްރާންސްޓްރަކްޗާ މުހައްމަދު އަސްލަމް ފްލެޓް މަޝްރޫއު


Fahu Neyvaa Dhookohlumuge Kurin Anbimeehaa Ge Furaana Neiy Hashigandu, Gaathun Fenunu - Vaguthu\nފަހުނޭވާ ދޫކޮށްލުމުގެ ކުރިން އަނބިމީހާގެ ފުރާނަ ނެތް ހަށިގަނޑު، ގާތުން ފެނުނު\nހާދިސާ ހިނގައިގެން އުޅުނު ވަގުތު އެމަންޒަރު އެންމެ ގާތުން ދުށް އެކަކީވެސް އެއީ އެވެ. އުމުރުން 55 އަހަރުގެ ހުސައިން އަބްދުﷲ (ބޮޑު ޓީޗަރު) އާއި އެކު އާއިލާގެ އިތުރު ތިން މީހަކުވެސް ނިޔާވެދިޔައީ އެވެ. ލޯބިވާ އަނބިމީހާ އާއި ދަރިފުޅުގެ އިތުރުން ތުއްތު ކާފަދަރިފުޅުވެސް އެ ހާދިސާގައި ދުނިޔެ ދޫކޮށް ދިޔައީއެވެ. ހުސައިން އަބްދުﷲ ނިޔާވީ މި މަންޒަރު ލޯމަތިން ފެނުމުން ހިތަށް ކުރި އަސަރުން ކެތްނުކުރެވި ލިބުނު ޝޮކެއްގައި ކަމަށް، އެ ބިރުވެރި ހާދިސާ ތަޖުރިބާ ކޮށްފައިވާ ފަރާތްތަކުން ބުނެއެވެ.\nމި ހާދިސާގައި ސަލާމަތްވި އުމުރުން 29 އަހަރުގެ މަރިޔަމް އާސިމާ އާއި ހަވާލާދީ އޭނާގެ ކޮއްކޮ "ސަން" އަށް ކިޔައިދީފައިވާގޮތުގައި، ހުސައިން އަބްދުﷲ އަށް ވަނީ އޭނާގެ އަނބިމީހާ ނިޔާވެގެން މައްޗަށް އުފުލާފައި ވަނިކޮށް ފެނިފައެވެ. އެ ބިރުވެރި ވަގުތުގައި ވެސް ހިއްވަރުކޮށްފައި އާއިލާގެ ދެންތިބި މީހުން ފެނޭތޯ ހުސައިން އަބްދުﷲ މަސައްކަތް ކުރި މަންޒަރު އާސިމާއަށް ފެނިފައިވާ ކަމަށް އޭނާގެ ކޮއްކޮ ބުނެފައިވާއިރު، ހުސައިން އަބްދުﷲ އަށް ލޯކުރިމަތިން ފެންނަމުން ދިޔަ މަންޒަރު ބަލަން މާގިނަ ވަގުތު އޭނާއަށް ކެތް ނުކުރެވުނީ ކަމަށް އާސިމާ ޤަބޫލު ކުރެއެވެ.\nއާސިމާގެ ކޮއްކޮ ބުނެފައިވަނީ، އެ ހާދިސާ ހިނގައިގެން އުޅުނު ވަގުތު ހުސައިން އަބްދުﷲއަށް އޭނާގެ އަނބިމީހާ ނިޔާވެފައި އޮތް މަންޒަރު ކުރިމަތިން ފެނުނު ނަމަވެސް، ދަރިފުޅާއި ކާފަދަރިފުޅު ފެންނާން ނެތް ކަމަށެވެ. އެއްފަހަރު އޭނާ އަޑިޔަށް ފީނައިގަތް މަންޒަރުވެސް އާސިމާ ދުށް ކަމަށާއި، އޭގެ ފަހުން މައްޗަށް އެރިވަގުތު ފެނުނީ ހުސައިން އަބްދުﷲ ހާސްވެ ލޯބޮޑުވެފައި ހުރެ ފަހުނޭވާ ދޫކޮށްލި މަންޒަރު ކަމަށް އާސިމާ ދެއްކި ވާހަކަތައް ޙިއްސާކޮށް އޭނާގެ ކޮއްކޮ ބުނެފައި ވެއެވެ.\nމި ހާދިސާގެ ތެރެއިން ހުސައިން އަބްދުﷲ އާއި އޭނާގެ އަނބިމީހާ އާސިމާއަށް ފެނުނު ނަމަވެސް އެދެމީހުންގެ ދަރިފުޅު ގުރައިޝާ އާއި ކާފަ/މާމަ ދަރިފުޅު އީރާ ޝިފާޒް އޭނާ ނުދެކެއެވެ.\nގުރައިޝާ އާއި އޭނާގެ ދަރިފުޅު އިޔާ\nއާސިމާއަކީ މި ހާދިސާގައި ކަނޑުވި މީހުންގެ ތެރޭގައި ހިމެނި އެ މަންޒަރު އެންމެ ގާތުން ދުށް އެކެއް ކަމުގައި ވާއިރު، ޑިންގީ ބަންޑުންޖަހާލި ވަގުތު އޭނާވީ ޑިންގީ ދަށުގައެވެ. އެއަށްފަހު ފެންމައްޗަށް އެރުނު ގޮތެއް އޭނާގެ ހަނދާނަށް ނައި ނަމަވެސް، ހަމަނޭވާއެއް ލެވުނުއިރު އިންޖީނުން ފޭބި ތެލުގެ އަސަރު އޭނާއަށް ވަރަށް ބޮޑަށް ކޮށްފައިވާ ވެއެވެ.\nހަޔާތުގައި ދިމާވި އެންމެ ކަޅު ދުވަސް ސިފަކޮށްދެމުން އާސިމާ އޭނާގެ ވާހަކަތައް ޙިއްސާކޮށްފައިވާއިރު، ތެލުގެ ސަބަބުން އޭނާ އާއި ސަލާމަތްވި އެހެން މީހުންނަށްވެސް ގެއްލުން ލިބިފައި ވެއެވެ. އަދި އެއިން ބައެއް މީހުންގެ ހަށިގަނޑު، ތެލުގެ ސަބަބުން ފިހި، ފިހިފައި ހުރިކަމުގެ ނިޝާންތައް އަދިވެސް ފެންނާން އެބަހުއްޓެވެ. އެ ބިރުވެރި ހާދިސާ އިން އެ ފަސް މީހުން ސަލާމަތްވި ނަމަވެސް، ރަށަށާއި އާއިލާތަކަށް ލިބުނު ބޮޑު ހިތާމައިގައި އެމީހުންވެސް ބައިވެރިވެއެވެ.\nއިއްޔެ ނޮޅުވަރަންފަރުން ހަނިމާދޫއަށް ދަނިކޮށް ބަންޑުން ޖަހާލި ޑިންގީ އަކީ އާންމުކޮށްވެސް އެ ދެމެދުގައި ދަތުރުކުރާ ޑިންގީއެކެވެ. ހާދިސާ ހިނގި ދަތުރުގެ ކުރިންވެސް އިއްޔެ އެ ޑިންގީ ވަނީ ނޮޅިވަރަންފަރުން ހަނިމާދޫއަށް ދެ ދަތުރެއް ކޮށްފައެވެ. ތިންވަނަ ދަތުރު ފެށިއިރު ދަތުރު ނުކުރެވޭހައި މޫސުން ގޯސްތަނެއް ލޯމަތިން ނުފެނުނު ނަމަވެސް، ދަތުރު ނިމެން ކައިރިވެފައި ވަނިކޮށް ވަރުގަދަ ކޮޅިގަނޑެއްގައި ޖެހުނީއެވެ.\nހަނިމާދޫއަށް އާންމު ގޮތެއްގައި ވަންނަން އޮންނަ ދިމާލުން ނުވަދެ އެރަށުގެ ކަންމަތިން ޑިންގީގައި ވަންނަން ކައްޕި މަސައްކަތް ކުރީ، ކޮޅިގަނޑުގައި ނުޖެހި އަވަހަށް ރަށަށް ވަނުމުގެ ނިޔަތުގައެވެ. ނަމަވެސް އެއީ އަބަދުވެސް ގަދަ ހިސާބަކަށް ވާއިރު، ކަނޑިންމައިން ވަންނަން އުޅުމުގެ ތެރޭގައި ކޮޅިގަނޑުގައި ޖެހި އެ ސަރަޙައްދުން އެކުއެކީ ކަހަލަ ގޮތަކަށް ނެގި ދެރާޅެއްގައި ޑިންގީ ތެދުވުމަށް ފުރުސަތެއް ނުލިބި ބަންޑުން ޖަހާލީއެވެ.\nދިހަ މީހުން ގޮވައިގެން ނޮޅިވަރަންފަރުން ހަނިމާދޫއަށް ޑިންގީ ދަތުރުކުރީ އެ ސަރަޙައްދަށް މޫސުން ގޯސްވެ، ރީނދޫ ސަމާލު (ޔެލޯ އެލާޓް) ވެސް ނެރެފައި ވަނިކޮށެވެ. ޑިންގީ ބަންޑުންޖަހާލި ވަގުތު އެއިން ދަތުރުކުރި އެއްވެސް މީހަކު ލައިފްޖެކެޓް ނާޅައި ތިބިކަން، މި ހާދިސާ އާއިގުޅިގެން މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފް) އިން އިއްޔެ ފާހަގަކޮށްފައި ވެއެވެ.\nމި ނުރައްކާތެރި ހިނދުކޮޅުގައި ތުއްތު ކުއްޖަކު ހިމެނޭހެން އެއްއާއިލާއެއްހެ ހަތަރު މީހަކާއި އިތުރު އަންހެނަކު ނިޔާވިއިރު، އެމީހުން ރޭ ވަނީ ހަނިމާދޫގައި ވަޅުލާފައެވެ. މި ހިތްދަތި ހާދިސާއަށް އެއް ދުވަސް ވެގެން ދިޔައިރު، އަދިވެސް ރަށަށް ވެރިވެފައި ވަނީ ހަމަހިމޭންކަމާއި ފަޅުކަމެވެ. އާއިލާތަކަށް އަދިވެސް މި ހާދިސާގެ ހިތިކަމުން އަރައި ނުގަނެވިގެން އުޅޭއިރު، އެތައް ބައެއްގެ ހިތްތަކުން ނުފިލާ ވަރުގެ ހިތްދަތި ކެކުޅުމަކަށް މި ހާދިސާ ވަނީ ވެގެން ގޮސްފައެވެ.\nއާއިލާތަކަށް ލިބުނު މި ބޮޑު ހިތާމައިގައި ދިވެހި މުޅި ޤައުމު ބައިވެރިވަމުން ދާއިރު، ނިޔާވި އެންމެންނަށް ހެޔޮ ރަޙްމަތްލެއްވުމާއި، އާއިލާތަކަށް ކެތްތެރިކަން ދެއްވުމަކީ އެންމެންގެ ދުޢާއެވެ.\nއޮގަސްޓް 30, 2019 20:49\nކޮންމެ މީހެއްވެސް ބަޠަލު "ޓީޗަރު ހުސައިން" ފަދައިން އެމީހެއްގެ މަސްއޫލިއްޔަތު އަދާކުރިނަމަ، ހިތާމަވެރި ހާދިސާތައް މަދުކުރެވިދާނެ. މިސާލަކަށް ކަނޑުއެހާގަދަވެ އަދިހަމަ އެދަނޑިވަޅު ގައި ކޮޅިގަނޑުނެގުމުން ކައްޕި ދަތުރު މަޑުޖައްސާލިނަމަ، އަދި އެންމެ ކުޑަމިނުން ލައިފްޖެކެޓް އަޅުވާފަ ބެހެއްޓިނަމަ، އަންހެންނާއި ކުޑަކުދިން ތައް އަދި އެހެން މީހިންވެސް ކަނޑުމަތީގަ ތިބޭނީ، ކަނޑުގެ އަޑިއަކުނޫން. ލައިފް ޖެކްޓް ނާޅުވަނީ އިންސާނުން ކަނޑު އަޑިއަށް ގަނބުވަން ކަމެއް ނުވަތަ އެހެން ކޮންމެވެސް ސަބަބަކާއި ހެދިކަމަށްވެދާނެ. މޮޅަށް ދެނެވޮޑިގެންވަނީ ﷲ.\nއޮގަސްޓް 31, 2019 04:34\nމޮޅަށް ދެނެވޮޑިގެންވަނީ ﷲ. ނަމަނަމައަކުން ކެއްކޭނެ ރިހައެއްނޯންނާނެ. ކުރިން މިހާދިސާ ހިގާނެކަށް އެގިފައިވާނަމަ އެއްވެސް މީހަކު އެދަތުރުރނުކުރީސް ކަށް ޔަގީން.\nއޮގަސްޓް 30, 2019 20:52\nނިޔާވި އަނެއް މީހާ އާއި އޭނާގެ އާޢިލާގެ ބަހެއް އެއްވެސް ނޫހަކުން ނުފެނޭ\nއޮގަސްޓް 31, 2019 00:01\nމި ފަދަ ކުއްލި މަރު ތަކުން އަޅަމެން ރައްކާތެރި ކުރައްވާފާންދޭވެ. އަދި މިފަދަ ކަންކަމާ ކުރިމަތި ނުވާނެފަދަ ގޮތަކަށް އަޅަމެންގެ ދިރި އުޅުން ބައްޓަންކުރައްވައިފާންދޭވެ.\nސެޕްޓެމްބަރު 1, 2019 08:56\nއަހަރެންނަކީވެސް ބައްޕަ އެހިސާބައް ނިސްބަތްވާމިހެކެވެ. އަހަރެންގެ ބައްޕަ ބުނާވާހަކައެއް އޮވޭ، ހަނިމާދޫެއަށް އަވަހަށް ވަނުމައްޓަކާ ކޮޅުން އެންމެހަނިހިސާބުން (ހުނޅަގުކޮޅުން) ނުވަނުމަށް ކާފަމެންގެ ޒަމާނުއްސުރެވެސް އެމީހުން އަމިއްލަގޮތުން މަނާކޮށްފައޮތުން އޭރު އެންމެންވެސް ގަބޫލްކޮށް އެއަށް ހުރުމަތްތެރިކަން އަދާކުރިކަން އެމީހުން ބުނާގޮތުން އަވަސް ކުރަން އެކޮޅުން ވެދެފިނަމަ ކަމެއްދިމާވިއަސް އެހީވާންވެސް ދިއުންމަނާކޮށްފައި އޮތްއޮތުމަކީ ސަލާމަތަކަށެވެ. ސަބަބަކީ އެސަރަހައްދަކީ ކުއްޅިއަކަށް ގަދަވެ އެތައްކަމެއް ހިނގާތަނަކަށް އެތަންވާކަމެކެވެ. މިހާރު މަވެސް ގަބޫލްކުރަން އެވާހަކަ އަވަސްކޮށްލަންވެގެން ވަދެފައެއޮތީ ނުބައި ސަރަހައްދަކުންކަން ...އަހަރެމެންގެ އޭރު ވަދާދާއޮޑި (މާޒު)ވެސް އެތަނައް 2ފަހަރު ބަންޑުންޖެހި...ބާމިއުޑާ ޓްރޭންގަލް އަކީވެސް އެބާވަތުގެ ތަނެއް ލެވެލް ތަފާތުވެދާނެ އެކަމް އެކަންވެސް ގަބޫލްނުކުރީމާވީނުން!


Horafushigai alhaa speed ferry terminalge amalee masahkai fashaifi | ThePress\nހޯރަފުށީގައި އަޅާ ސްޕީޑް ފެރީޓާމިނަލްގެ އަމަލީ މަސައްކަތް ފަށައިފި\n07 April 2021, 21:22\nހޯރަފުށީގައި އަޅާ ސްޕީޑް ފެރީޓާމިނަލްގެ އަމަލީ މަސައްކަތް ފެށުން / ފޮޓޯ: އެމްޓީސީސީ\nހއ. ހޯރަފުށީ ފެރީ ޓާރމިނަލް ބިންގާ އަޅާ އަމަލީ މަސައްކަތް ފަށައިފިއެވެ.\nމިއަދު އެކަމަށްޓަކައި ބޭއްވި ރަސްމިއްޔާތުގައި އެމްޓީސީސީގެ ސީއީއޯ އާދަމް އާޒިމާއި އެމްޓީސީސީގެ އިސްވެރިންނާއި، ހޯރަފުށީ ދާއިރާގެ މެންބަރު އަހުމަދު ސަލީމާއި، ހޯރަފުށީ ކައުންސިލްގެ ރައީސް މުހައްމަދު ވަހީދު ބައިވެރިވެ ވަޑައިގެންނެވިއެވެ.\nއެ ޓާމިނަލަކީ ދިވެހިރާއްޖެ ހައި-ސްޕީޑް ފެރީ ނިޒާމަކުން ގުޅާލުމަށް ފަރުމާކޮށްފައިވާ "އިންޓާގްރޭޓެޑް ނޭޝަނަލް ޕަބްލިކްފެރީ ނެޓްވޯކް" މަޝްރޫއުގެ ފުރަތަމަ ފިޔަވަހީގެ ދަށުން ޒޯން 1 ހިމެނޭ ހއ، ހދ، ށ އަށް ފޯރުކޮށް ދޭ ފުރަތަމަ ސްޕީޑް ފެރީގެ ހިދުމަތެވެ.\nފުރަތަމަ ފިޔަވަހީގެ ދަށުން 41 ޓާރމިނަލެއް 41 ރަށެއްގައި ގާއިމުކުރާނެއެވެ. އެ ނިޒާމް ފަރުމާކޮށްފައި ވަނީ ރާއްޖޭގެ އެއްރަށުން އަނެއް ރަށަށް ކަނޑުދަތުރުކުރުމުގައި މިހާރު ބޭނުން ކުރަމުންދާ ފެރީގެނިޒާމްގައި ހުރި މައްސަލަތައް ބަލައި، އެކަންކަމަށް ހައްލު ލިބޭނެ ނިޒާމެއްގެ ގޮތުގައެވެ.\nއެގޮތުން އެ އާނިޒާމް އަކީ އެއްރަށުން އަނެއްރަށަށް ދަތުރުކުރަން މިހާރު ހޭދަވާ ވަގުތު ތިންގުނަ އަވަސްކޮށްދޭނެ ނިޒާމެކެވެ.\nއަދި އެނިޒާމްގައި ބޭނުންކުރާނެ ފެރީ ތަކަކީ ސީދާ އެކަމަށް ފަރުމާކޮށް އަލަށް ބަންނަ ފެރީތަކެވެ. އެފެރީތައް ބަނުމުގައި އިސްކަންދީފައި ވަނީ ދަތުރުވެރިންނަށް ހިތްފަސޭހަ ދަތުރެއް ކުރެވޭނޭ ގޮތަށް ކަމަށް އެމްޓީސީސީން މައުލޫމާތު ދެއެވެ. އެގޮތުން ފެރީގެ ސީޓާއި، ފަސެންޖަރުންގެ ކެބިން ފަރުމާކޮށްފައި ވާނީ އެފަދަ ދަތުރުތައް ކުރުމަށް އެންމެ އެކަށޭނަ ގޮތަށް ކަމަށްވެސް އެމްޓީސީސީން މައުލޫމާތު ދެއެވެ.\nއަދި ހާއްސައެހީއަށް ބޭނުންވާ ފަރާތްތަކަށް ހާއްސަ އިންތިޒާމްތަކެއް އެ ފެރީތަކުގައި ގާއިމް ކުރާނެ ކަމަށްވެސް އެ ކުންފުނިން މައުލޫމާތު ދެއެވެ.


Hajjuge alhukamah feshijje, hurihaa hajjuverin Mina ah - vNews.mv\nމިނާ ވާދީ މިއަދު ފެންނަގޮތް:\nޙައްޖުގެ މަތިވެރި އަޅުކަމަށް ފެށިއްޖެ، ހުރިހާ ޙައްޖުވެރިން މިނާއަށް\nސައިފް އަޒްހަރު 18 July 2021, 18:56\nމިއަހަރުގެ ހައްޖުގެ އަޅުކަމުގައި ބައިވެރިވާ އެންމެން މައްކާއަށް ޖަމާވެއްޖެއެވެ.\nހައްޖުގެ އަޅުކަމުގައި ބައިވެރިވުމަށް ސައުދީ އަރަބިއްޔާއިން ފުރުސަތު ދިން މީހުން މައްކާއަށް ޖަމާވާން ފަށާފައިވަނީ އިއްޔެއެވެ.\nއަދި ހުރިހާ ހައްޖުވެރިން މަސްޖިދުލް ޙަރަމްގައި ޠަވާފުލް ޤުދޫމް ފުރިހަމަ ކުރުމަށްފަހު މިހާރުވަނީ މިނާ ވާދީއަށް ދާން ފަށާފައެވެ.\nސައުދީ ސަރުކާރުގެ ޑެޕިއުޓީ މިނިސްޓަރ އޮފް ހައްޖު އެންޑް އުމްރާ އަބްދުލް ފައްތާހް ބިން ސުލައިމާން ވިދާޅުވީ، މިއަދުގެ މެންދުރާ ހަމައަށް 46،000 ހައްޖުވެރިން މިނާއަށް ގޮސްފައިވާ ކަމަށެވެ.\nހުރިހާ ހައްޖުވެރިންވެސް މިރޭ ހޭދަކުރާނީ މިނާގައެވެ. މިނާ އޮންނަނީ މައްކާގެ އިރުމަތިން 20 ކިލޯމީޓަރު ދުރުގައެވެ.\nހައްޖުގެ އެންމެ މުހިއްމު ފަރުޟަކީ އަރަފާތުދުވަހު އަރަފާތު ބިމުގައި ވަގުތުކޮޅެއް ހޭދަކުރުމެވެ. ހައްޖު ދުވަހު އަރަފާތު ބިމަށް ނުދެވޭ މީހާއަށް ހައްޖެއް ނުލިބޭނެއެވެ.\nއަރަފާތު ބިމުގައި ހައްޖުވެރިން މާދަމާ މުޅިދުވަސް ހޭދަކުރާނީ ގުރުއާން ކިޔެވުމާއި އަޅުކަމުގައެވެ. އަދި އޭގެފަހުން ހައްޖުވެރިން ދާނީ މުޛްދަލިފާއަށެވެ. ޖަމްރާއަށް އުކަން ކޮންމެ ހައްޖުވެރިޔަކު ހިލަކޮޅުތައް ހޮވާނީ މުޛްދަލިފާގައި ތިބޭ ތިބުމުގައެވެ.\nމުޒްދަލިފާގައި ރޭ ކުރުމަށްފަހު ހައްޖުވެރިން އެނބުރި މިނާއަށްގޮސް ތިން ޖަމްރާއަށް ހިލައުކަން ފަށާނީ އީދު ދުވަހުއެވެ. ޖަމްރާއަށް ހިލައުކުން ތިންދުވަހަށް ދެމިގެންދާނެއެވެ.\nޙައްޖުވެރިން ޠަވާފުލް ޤުދޫމް ފުރިހަމަކުރަނީ:\nކޮވިޑްބަލީގެ ހާލަތާ ގުޅިގެން މިއަހަރު ހައްޖުގެ އަޅުކަމަށް ފުރުސަތު ދީފައިވަނީ 60،000 މީހުންނަށެވެ. އެއީ، ސައުދީ އަރަބިއްޔާގެ ރައްޔިތުންނަށާއި، ސައުދީގައި ދިރިއުޅޭ ބޭރު ގައުމުތަކުގެ މީހުންގެ ތެރެއިން ހައްޖަށް ދިއުމަށް އެދި ހުށަހެޅި މީހުންގެ ތެރެއިން ކަނޑައެޅި މީހުންނެވެ.\nމިއަހަރަކީ، ހައްޖުގެ މަތިވެރި އަޅުކަމަށް ބޭރު ގައުމުތަކުގެ މީހުންނަށް ފުރުސަތު ނުދޭން ސައުދީ އަރަބިއްޔާއިން ނިންމި ދެވަނަ އަހަރެވެ.\nއެހެން ނަމަވެސް، ހައްޖުގެ އަޅުކަމަށް ފުރުސަތު ދެވުނު މީހުން ދުނިޔޭގެ 150 ގައުމަކަށް ނިސްބަތްވާ ކަމަށް ސައުދީ މިނިސްޓްރީ އޮފް ހައްޖުން ބުނެފައިވެއެވެ.\nމިދިޔަ އަހަރެކޭ އެއްގޮތަށް މިއަހަރުވެސް ސައުދީން އެންމެބޮޑު އިސްކަމެއް ދީފައިވަނީ، ހައްޖަށް އަންނަ މީހުންގެ މެދުގައި ކޮވިޑްބަލި ފެތުރުމުގެ ފުރުސަތު ނުދިނުމުގެ މައްޗަށެވެ.\nއެހެންވެ، ހައްޖުގެ އަޅުކަން ފުރިހަމަ ކުރުމަށް ފުރުސަތު ދީފައިވަނީ، ބައްޔެއްގައި ނޫޅޭ އަދި ކޮވިޑް ވެކްސިންގެ ދެޑޯޒް ފުރިހަމަ ކޮށްފައިވާ އުމުރުން 18 އަހަރާއި 65 އަހަރާ ދެމެދުގެ މީހުންނަށް އެކަންޏެވެ.\nއަދި ބަލިން ރައްކާތެރިވުމަށް ހައްޖަށް އަންނަ މީހުން އަމަލުކުރަންޖެހޭ ވަރަށް ހަރުކަށި އުސޫލުތަކެއް މައްކާއާއި މަދީނާގައިވަނީ އަޅާފައެވެ.\nޕަބްލިކް ހެލްތު ޓީމުތަކުން ގެންދަނީ، ހައްޖުވެރިންގެ ސިއްހީ ހާލަތު މެދުނުކެނޑި މޮނިޓަރ ކުރަމުންނެވެ.\nއެއްވެސް ހައްޖުވެރިއެއްގެ ކިބައިން ބަލީގެ އަލާމާތެއް ފެނިއްޖެނަމަ ވަގުތުން އައިސޮލޭޝަނަށް ގެންދެވޭނެ ކަމަށް ސައުދީ ހެލްތު މިނިސްޓްރީގެ ހައްޖު އެންޑް އުމްރާ ޑިޕާޓްމަންޓުގެ ޑިރެކްޓަރ ސާރީ އަސީރީ ވިދާޅުވިއެވެ.\nހައްޖު ސައުދީ އަރަބިއާ ދުނިޔެ\nހިޔާގެ ތިން ލިފްޓެއް މަރާމަތަށް ބަންދުކޮށްފި\nލަންކާގެ މެރަތަން އެއްގައި ރާއްޖޭގެ އެތްލީޓުން ވާދަކުރަނީ\nބީއެމްއެލް ސްޓާޓަޕް ގްރާންޓް އިފްތިހާހުކޮށްފި\nރަސްމީ ދަތުރުފުޅެއްގައި ރައީސް ދުބާއިއަށް ވަޑައިގެންފި